1968年，馬來西亞電台同馬來西亞電視搬去依家喺吉隆坡廣播大廈嘅總部。馬來西亞電視喺第二年因為第二頻道嘅啟播被一分為二。同時原有嘅「馬來西亞電視」頻道改名做第一頻道。馬來西亞電視亦喺嗰一年同馬來西亞電台合併，改名做馬來西亞廣播電視。


1978年12月28號，RTM開始播放彩色電視節目，同時第一頻道改名做馬來西亞電視一台。1979年5月7號，第二頻道改名做馬來西亞電視二台。當時只有西馬來西亞地區嘅民眾先可以睇到彩色電視。同年，呢個台使用新台標，兩個電視頻道亦有佢哋嘅口號。


1980年代以嚟，馬來西亞廣播電視台制作節目能力逐漸提升，TV1同TV2亦喺1987年擁有自己嘅台標。電視台口號係「您嘅忠心朋友」喺1987年啟用，之後曾經改為「RTM不斷向前」，去到2021年改返做「您嘅忠心朋友」。


馬來西亞廣播電視一共設有6條喺馬來西亞全國播出嘅電台頻率，分別係馬來語頻道Radio Klasik FM、Nasional FM、英語頻道TraXX FM、華語頻道愛FM、淡米爾語頻道Minnal FM同埋土著語言頻道Asyik FM。


RTM本地電台網絡，以前叫「Radio 3」，係跨越佢哋各自州屬同聯邦轄區為聽眾提供嘅本地化服務。大多數電台由朝早6點到每日半夜運作，喺停工期間同時播放「Nasional FM」嘅聯播節目，例如沙巴 V FM，會喺一夜之間做另一個國家電台網絡做聯播。


馬來西亞廣播電視台擁有六個地面電視頻道同一個網上電視頻道。地面電視頻道包括TV1、TV2、TV Okey、RTM新聞頻道、RTM體育頻道同TV6。上述頻道都採用數碼制式，喺myFreeview播放。TV1、TV2同TV Okey亦喺Astro播出。


維基友嘅數量自維基百科創辦開始即刻增長得好快。到2009年，數量增長速度減慢咗啲，但都係增長得快。截至2013年5月，所有語言嘅維基百科大約有4,044萬註冊用戶，大多數用戶都唔活躍，活躍嘅用戶大約30萬人。


研究者做住上述噉嘅工序做咗 11 個月，再對啲數據行統計分析，發覺因為貢獻維基而攞到象徵性獎勵嘅用戶，明顯比較活躍－貢獻會攞到象徵性獎勵嘅用戶，會變到比較多編輯自己嘅用戶頁，而且亦都比較多喺討論版度同第啲維基用戶交流。


封川喺中國廣東，家下封開縣下係一個鎮，叫封川鎮。佢由隋開皇十八年到共和國1959年，都係一個縣，叫封川縣。1959年，封川縣同德慶縣合併為德封縣，縣城設喺德城鎮。1961年，佢改為同開建縣合併，變成家下封開縣，縣城設喺江口鎮。


VOT，有叫發聲起始時間，係語音學概念。指嘅係輔音發音時除阻同聲帶開始振動之間嘅時間差。負嘅 VOT 表示除阻之前聲帶已經開始振動，對應濁輔音。VOT 為零表示兩者同時發生，對應完全唔送氣嘅清音。VOT 為正對應送氣清音，正值越大，送氣越強。


課室、禮堂、電腦室、資訊科技學習中心、綜合活動室、家政室、設計與科技室、生活技能室、感覺統合室、視覺藝術室、音樂室、言語治療室、陶藝室、自閉症輔導室、社工室、醫療室、圖書館、教材製作室、教學資源室、多媒體播放區、自然館、健身室、家長資源中心。


陳揚喺1954年喺廣州陸軍醫院出世，佢阿爸阿媽係廣州解放軍隊成員，兩位祖籍都唔喺廣州。高中畢業後喺師範學校進修2年，到花縣芙蓉嶂中學做咗5年老師，之後先後到廣州市第99中學教導處同廣州電台做嘢。1981年開始，佢到廣東電台佛山記者站一做就15年。


2004年中～2009年1月，佢因為做咗廣州電視台新聞頻道嘅《新聞日日睇》節目而出名，期間喺2008年5月7號做咗北京奧運會廣州站嘅火炬傳遞手。2009年1月3號離開新聞日日睇節目組之後，重去咗佛山電台做《雙城的天空》嘅監製，同時幫《南方都市報》同《羊城晚報》寫咗份《陳Sir揚言》同《羊城風月》嘅文。


2010年1月11號，陳揚離開主持之後到咗羊城交通廣播電台做《晚安，珠三角》嘅節目主持人。2011年8月9號到2012年8月16號離開咗廣州，去到香港衛視做截擊時事節目嘅主持。返到廣州之後，2014年重返廣州廣播電視台做見多識廣節目嘅主持。


大同酒家，之前叫過做廣州園酒家，係廣東省廣州市西壕口嘅一間老牌酒樓，喺越秀區沿江西路63、65、67、69號。呢間酒樓之前喺1925年嘅香港成立，不過後尾凈係得返廣州一間響度。呢間酒樓係一間既有廣州特色，又有中西合璧嘅豪華裝飾、集飲食娛樂於一身嘅「老字號」酒樓。


大同酒家喺1938年，日本人入侵中國期間，由日本人中澤親禮開嘅，原名廣州園酒家。喺嗰時就係成日畀啲日本軍佬同啲大企、大公司嘅有錢佬嚟搞。不過到咗1942年，因為酒家話𠲜人工，搞到差唔多執笠先至換咗代理，嗰陣香港酒家大王馮儉生夾埋咗廣州飲食鉅子李銘、譚傑南、陳伯綺等人去投資返渠，裝修過之後重新開業，而招牌就改成香港用嘅「大同酒家」呢個名。


喺1945年日本投降之後，第三任波士譚傑南就嗌咗省港澳嘅飲食人才嚟出大同脆皮雞、海南大群翅、金牌燒乳豬、紅燒鮑片等呢啲比較出名嘅菜。而嗰時大同酒家同大三元酒家、大公餐廳一齊，合稱「廣州三大酒家」。當時國民黨啲猛人好似孫科、李宗仁、白崇禧、宋子文、陳立夫、陳果夫、吳鐵城、羅卓英等都係大同酒家嘅座上客。


中華人民共和國成立咗之後嘅6年，由於大同酒家向中央話自願公私合營，結果就變咗廣州第一間公私合營嘅食肆。不過合營咗之後，廣州入面其他大部分嘅百年茶居、茶樓都喺1956～1976年期間消失嗮。而文革期間受到破四舊嘅思想影響，門前嘅對聯俾當局拆咗，甚至連舖名都改成「新風飯店」。


1984年8月，廣州飲食服務公司同香港富茂有限公司一齊合作搞好大同酒家，不過佢重係搞正宗粵菜，佢挖傳統名菜之餘亦加咗啲香港菜，結果大同酒家啲餸就出嗮名。尤其係大同脆皮雞同娥姐粉果等一批名菜都入咗中國商業部飲食服務局出嘅《中國名菜譜》入面，亦受到好多消費者歡迎。


喺1950年代後，後起嘅名廚王光、麥炳，名點心師徐麗卿等各有建樹。改革開放同香港合作經營陣嘅大同推出過南洋焗蟹煲、生煎琵琶豆腐、 醬爆田雞、香滑麻蓉包等菜品。傳統美點仲有碧玉千層酥、麻香鴛鴦塊、嶺南香荔果、百花牛肉脯、酥皮雞蛋撻、起士拉皮卷等。


學校喺2003年由羅維平一手創辦，初期喺白雲區同和雲翔路176號開辦，2008年暑假向南搬到天河區體育中心附近嘅體育東路繼續開辦。2014年11月初，學校爆出無牌辦學嘅醜聞，俾廣州南方國際學校入稟，同年11月13號正式開庭審理單案，最後廣州南方國際學校方勝訴，廣州南湖國際學校因而停辦。


亞洲四小虎係指泰國、馬來西亞、印尼同菲律賓四國。呢四個國家嘅經濟響1990年代都好似1980年代嘅亞洲四小龍一樣突飛猛進，所以得到呢個名。可惜嘅係，隨住1997年亞洲金融風暴嘅打擊，呢四小虎未能好似四小龍咁樣打穩經濟基礎，重爭國際貨幣基金會一身債。


而家學術上一般認為「金陵」開始時係紫金山嘅名，後來因為石頭城起喺紫金山脈度，於是日後嘅城邑接咗「金陵」呢個名。比如唐代嘅《建康實錄》就講楚威王係「因山立號、置金陵邑」。當年長江重係流過清涼山西側，金陵邑嘅位置叫做「臨江控淮」，位置險要，所以楚威王要喺度置邑。


而紫金山嘅山岩就係泛紫，所以「金陵」嘅意思係「紫銅色嘅山」。後人唔習慣將山嗌做「陵」而嗌「山」，於是就有「金陵山」嘅講法，比如《輿地誌》就話「蔣山古曰金陵山，縣之名因此山立。」，查實「陵」就經已係「山」意思。


相傳秦始皇巡過南京地方，見到紫金山紫氣東昇，啲方士就話呢個地方會出皇帝，秦皇希望自己子孫二三四世噉落去，驚有人爭佢位，於是係金陵崗埋金來鎮王氣。而金陵崗傳說係今日幕府山西面，《景定建康誌》話「父老言秦厭東南王氣，鑄金人埋於此」。


一啲學者質疑，「陵」解做皇陵，係葬皇帝嘅地方先噉叫，埋金嘅地方又點會噉叫？同時金陵邑個名喺先秦就嗌，秦始皇嗰處唔成立，而且秦皇年間金陵邑改名爲「秣陵」，可能係將秣陵嘅事噏咗去金陵度。學界嘅理解係古史書有個特點係史實同傳說成日撈埋，由於傳說精彩啲，重可以穿鑿啲神話，就喺民間傳開來。


東區地方舊時喺獨立於福岡市之外嘅郡。家下東區係相對福岡市中心嘅住宅區，啲人住喺呢度，返工去市中心，所以東區係福岡人口最多嘅區。家下東區變化顯著，有好多工程搞緊，比如Island City同香椎操車場跡地再開發。


從地圖上望，東區嘅方位實質上係福岡市嘅北部、東北部，不過福岡市民一般話佢係「東面」。喺佢嘅博多灣沿岸地方有向西延伸9公里嘅沙洲，嗌做「海之中道」，佢係連島沙洲，連住嘅係志賀島。東區地方三面都臨博多灣。


鎌倉時代末期豐後大友氏一族喺呢度築立花山城。南北朝時代，建武三年南北朝之間爭九州，足利尊氏同菊池氏喺度打咗場多多良濱之戰。安土桃山時代，天正十四年東區地方嘅名島城原本係小早川隆景嘅領堡，關原之戰後，小早川氏嘅領堡搬咗去備前岡山城，而黑田長政入主呢度，立花山城、名島城作爲廢城，佢哋啲石牆、塔搦去整福岡城。


喺商朝，用嘅係「封建制度」，當時封「官」授「爵」，每個官爵都有屬於自己嘅封地，所以唔需要朝廷出糧俾佢哋。唔單止無糧出，其實封地每年嘅糧食，係要用稅嘅形式繳納俾朝廷。而封地嘅大細同埋肥沃程度，就代表咗官位、爵位嘅大細。


到咗東周時期，官僚體制出現咗變化，各國嘅國君喺任用官吏嘅時候，出俾啲官吏嘅糧餉制度。 到咗戰國嘅中期，隨著封建制度嘅逐漸退場，官僚制度嘅建立，國君俾官吏嘅報酬，已經好少用「分封土地」嘅封建辦法，取而代之嘅係俾一定數量嘅糧食做報酬，叫做俸祿，有時亦都會用錢幣、黃金或者實物嚟獎賞佢哋。


到咗漢朝，官吏嘅出糧制度更加完善，俸祿嘅形式亦都開始變成更加正規。 根據唔同嘅等級，官吏能夠攞到唔同數量嘅糧食，當時嘅糧食係用「石」同「斛」嚟做體積單位。而官員嘅等級係用出「糧」嘅數量呢分嘅，主持國政嘅三公係「萬石」官係最高級別，而「百石之官」係低級官員。


去到魏晉嘅時候，俸祿制度同當時嘅九品中正制配合，出糧嘅方式從「俸祿」各半，變成「俸」、「祿」、「帛」制度。官員除咗可以領到「俸祿」之外，仲可以領到「帛」。 曹魏開始「俸祿」加入「帛」嘅原因可以係曹魏時期，朝廷嘅稅收係用綿、絹、帛、粟收取嘅。


曾不事農桑。吏祿三百石，歲晏有餘糧。……」，人工有三百石咁多，可以有餘糧，對於自己無勞動而得到咁多俸祿，佢有啲慚愧。佢三十七歲嘅時候佢做「左拾遺」，寫咗《醉後走筆酬劉五主簿長句之贈兼簡張大賈二十四先輩昆季》話「……惆悵知賢不能薦，徒為出入蓬萊殿。


重裘每念單衣士，兼味嘗思旅食人。新館寒來多少客，欲回歌酒暖風塵」，睇嚟佢都都滿意佢嘅人工。而佢做「太子少傅」嘅時候，寫咗《從同州刺史改授太子少傅分司》話「……留侯爵秩誠虛貴，疏受生涯未苦貧。月俸百千官二品，朝廷雇我作閒人」，可以見到佢做二品官嘅閒位，每個月嘅人工亦唔低。


不過，佢喺七十一嘅時候寫嘅《達哉樂天行》話「……先賣南坊十畝園，次賣東郭五項田，然後兼賣所居宅，彷彿獲緡二三千。半與爾充衣食費，半與吾供酒肉錢。吾今已年七十一，眼昏須白頭風眩。……」，可以睇出佢晚年要靠賣屋賣地為生。


邊允同韓遂係同郡人，都係西涼地區嘅名人。原本邊允係東漢官員，做過新安令、督軍從事。中平元年農曆十一月，北地嘅先零羌人等造反，擁立北宮伯玉同李文侯做將軍。當時涼州有嚴重叛亂，叛亂聯軍詐降，要求見韓遂同邊允，原本韓遂唔制，係太守陳懿勸佢去，結果佢哋兩個畀叛軍劫持，被迫參與叛軍軍政，邊允為咗避開朝廷追捕，改名邊章。


停車轉搭場，香港政府叫泊車轉乘停車場，係一種特殊嘅停車場，係公共交通服務嘅延伸。同一般停車場唔同嘅係，停車轉搭場係專門用來俾人將自己嘅私家車停喺道，然後轉搭附近嘅公共交通工具嘅。其他人喺道停車可能會罰款或者拖車。


阿富汗原本宣佈卡爾扎伊以壓倒優勢贏到第一輪選舉，唔使進入第二輪投票。但係反對派指責首輪投票入面存在舞弊行為。響反對派抗議同埋國際社會關注之下，卡爾扎伊話肯同阿卜杜拉阿卜杜拉參加第二輪投票。但阿卜杜拉阿卜杜拉響11月1號宣佈退出選舉，阿富汗選舉委員會隨即宣佈取消第二輪投票。


2021年10月1號，宮內廳宣佈真子內親王將會同小室圭響同月26號結婚。出於肺炎關係，王室唔會跟住傳統嘅婚禮儀式，而真子本人亦都唔要總共1億5250萬日圓嘅「一時金」補助。另外小室圭係響美國紐約一間律師事務所打工，所以婚後佢會跟住老公到美國生活，同時亦會脫離皇籍、隨夫姓。


宮內廳長官西村泰彥又話，自2018年開始外界就不斷批評有關真子嘅婚事、同埋未婚夫屋企嘅情況，令佢心入面一直存在住一種恐懼感，之後經NTT東日本關東醫院嘅秋山剛醫生診斷，佢被證實患有複雜性創傷後壓力症候群。


韋甘比流浪足球會係位於英格蘭東南部白金漢郡海韋甘比嘅足球會，1985年開始參與全國性聯賽，喺2000至2001年球季以英乙球會身份打入英格蘭足總盃四強。2010年代初成績有如升降機，喺2009年升班到英甲，一季後即降回英乙，翌季又回升到英格蘭甲組聯賽參賽，但一季後又降回英格蘭乙組足球聯賽。


呢卷書大半包含一啲默示異象，用象徵性嘅語言表達作者嘅信息。內容對當時信徒嚟講唔難明白，不過對教外人士同後世讀者就好難明白。好似交響樂噉樣，呢卷書嘅主題用各種異象，唔同嘅方法，重復出現。雖然異象嘅細節有唔同嘅解釋，中心意義係好明顯，係透過主耶穌基督，上帝最後會徹底擊敗一切仇敵，包括撒旦，而且會喺勝利嗰日獎賞佢忠心嘅子民，賜畀佢哋新天新地。


2021年歐洲歌唱大賽係第65屆歐洲歌唱大賽，主辦地係荷蘭嘅鹿特丹，最後由意大利贏咗，亞軍同季軍分別係法國同瑞士。呢一屆亦都係自1995年以嚟第一次頭三名當中全部係非英文歌，亦係以1991年之後第一次有法文歌上到頭三名。


甚至喺1985年幫中國女團隊攞咗第38屆世界乒乓波錦標嘅冠軍，同埋1986年嘅第十屆亞運會女單同女雙嘅2個亞軍同女團嘅集體亞軍。雖然話喺1987年嘅第39屆世界乒乓波錦標攞咗女單冠軍同女雙第三名，但係呢次比賽入面由於俾中國教練話放水輸咗比賽混雙比賽，不過佢喺女單八強入面冇理到領導嘅要求而擊敗咗隊友管建華，入咗決賽嘅同時，甚至連冠軍都攞埋。


到咗1988年，雖然話佢攞咗第九屆亞洲乒乓波錦標嘅女單冠軍同女雙季軍，但係嗰年冇入選到年度奧運會嘅比賽資格係可能俾人話1987年嗰時因為冇放水嘅緣故之後先至自己宣佈退出中國國家隊，加上嗰時好多大陸媒體封殺咗呢個報道，當何智麗冇到噉。


佢甚至喺1996年同2000年代表咗日本隊參加咗奧運會，不過佢無緣最後四強。嗰年重係攞咗亞洲乒乓波錦標冠軍。而佢老公同何智麗結婚嘅事喺1997年其先至俾人發現咗之後，跟住喺2000年就離咗婚。跟住喺之後，佢就去咗日本嘅大阪池田銀行隊做乒乓波嘅教練同時，甚至重有時返去上海度探親。


愛笑瑜伽係一個獨特嘅概念，係一套促進全人健康、快樂嘅日常運動。愛笑瑜伽結合笑聲同丹田式呼吸法，以小組形式進行，過程中參加者會扮到好似細路噉盡情玩遊戲同大笑，唔需要笑話或者笑片，純粹講求冇原因嘅笑。唔少海外醫學研究證明愛笑瑜伽能夠為身心靈帶嚟數之不盡而持續性嘅好處。


創辦人指出愛笑瑜伽普及化能夠有效抒緩壓力，並能夠促進人際關係，達至預防出現精神健康問題。對於情緒病患者嚟講，愛笑瑜伽更加能夠有效促進個人持續改善情緒、放鬆身體，並大大提高睡眠質素，絕對係有效、可靠、成本低、持續性高嘅情緒良藥。


越南水木偶戲係越南一種傳統文藝表演，有大概一千年歷史，表演方式係喺水池上搭起舞台，由隱藏喺後台嘅演員用長線或者竹竿操縱木偶，令到木偶演出各式各樣嘅動作同戲份。除咗操縱木偶嘅演員之外，仲會有樂隊參與演出。


譴責鎮壓撤回惡法大遊行，又叫民陣第四次反逃犯條例修訂遊行，係民間人權陣線响2019年6月16號搞嘅第四次反對逃犯條例修訂草案公眾遊行。呢次遊行主辦單位宣稱有約莫200萬01人參加，警方就話高峰期原定遊行路線有33.


花旗銀行，舊稱萬國寶通銀行，係美國花旗集團屬下嘅一間零售銀行，總部喺紐約公園大道399號，喺好多國都有分行。佢嘅主要前身係1812年6月16號成立嘅「紐約城市銀行」，經過多年嘅發展、併購，已經變成美國以資產計第三大銀行，亦係一間喺全球差唔多五十個國家同埋地區設有分支機構嘅國際大銀行。


6.22民間全民投票係一個由香港大學民意研究計劃設計畀香港市民全民投票嘅系統，等市民響真普選聯盟方案、人民力量方案同學界方案三個政改方案揀一個，畀佔領中環運動去推薦。除咗網上投票、手提電話應用程式投票，亦設有人手投票。


，又嗌大角山天后宮，係中國廣東廣州一風景區兼旅遊勝地，1996年5月10號開始營運，位置喺南沙區大角山天后路88號。佢既係中國國家AAAA級景區，有「天下天后第一宮」嘅稱呼，又係東亞同東南亞最大嘅媽祖廟。


呢間嘢之前實質係大明時期，喺鹿頸村入面起嘅天妃古廟，大清乾隆年間修復咗之後定名做元君古廟。不過到咗抗日戰爭期間俾日軍啲飛機炸冧咗。期間寺院一直淪為廢墟，直到1994年，香港企業家霍英東喺南沙地區搞緊資訊園時咁啱發現咗呢間古廟啲廢墟而搞重建工作，工程一直到1996年清明先至搞掂。


山腳兩樓，位置喺大角山腳同正門廣場嘅牌樓之間。其中鼓樓入面整咗個直徑1.2m嘅牛皮大鼓，鐘樓入面整咗個重1.6t嘅銅古鐘。喺每日啱天光或鹹蛋黃嗰時，鐘鼓識同時響。若果咁啱係農曆節慶，鐘鼓都識一齊猛咁響。


山上一殿，位置喺正門廣場中間偏西北邊嘅山上些少位。入面供奉咗蹈海天后同四海龍王執圭響度。其中蹈海天后喺中間，四海龍王執圭喺兩邊企響度。入面睇落去體驗到天后作為海上女神嘅領導地位，重話明天后通靈四海龍王嘅安瀾利運。


山頂一塔，位置喺大角山頂北邊，亦係景區最督地方。成間嘢有8層樓高。起呢間嘢嘅目的係同右邊座大角山主峯平衡同來應所謂「左青龍」嘅講法。雖然正門左手邊有條通道可以上去8樓塔頂，但家下俾防盜門封實兼鎖住咗，除咗園區啲員工同保安仔之外，其它人基本上冇得上去塔頂睇佢嘅遠景。


2019年10月4號朝早，香港特別行政區行政會議召開特別會議，外界估計係傾禁蒙面法，當日下晝三點行政長官林鄭月娥正式宣佈有關法例，擺落香港法例第241K章，並會喺10月5號午夜午夜開始生效。呢條規例係特區政府第一次引用《緊急情況規例條例》安排嚟用行政命令立規例。


喺2019年香港區議會選舉前夕，網上流傳佢曾經涉及性罪行，本身亦性上癮，試過喺殘厠進行性行為，藉口畀人踢出校。不過，佢就否認指控，話呢啲都係選舉抹黑，交由律師處理。另外，時事評論員馮睎乾曾經喺2023年撰寫文章，提到google「陳壇丹」呢個名嘅時候，會彈出「非禮」、「衰11」等提示詞。


2000年，佢獲得「第六屆中國模特之星」大賽冠軍及「最受歡迎模特獎」。而隨後喺2003年，周韋彤主演由唐輝導演《夏日里嘅春天》女主角「妙歌」而進入娛樂圈，讓很多觀眾熟知。但2009年，佢出演電影《決戰剎馬鎮》卻因電影無較高關注度而喺中國逐漸失去發展機會。


喺更換新經紀公司後，周韋彤以花名Cica決定喺日本重新發展，隨後於2010年發行性感寫真書「Cica loves YOU!」，不僅喺日本、台灣大受歡迎，封為宅男女神，其秒殺男性嘅電眼更喺大陸有秒殺女神嘅美稱。


2016年開始，馮寶欣做咗Vlogger，喺網上拍影片公開分享，初頭主要分享日本最新資訊，之後亦拍食評片，放上《新假期》網站，當中比較出名嘅係介紹雞煲嘅食評，開始畀網民留意。同年，佢幫ViuTV節目《2蚊遊》做主持而多咗人留意。


《胭脂水粉》，係一套香港無綫電視翡翠台嘅民初家族倫理電視劇，由陳豪、黎姿、蒙嘉慧同埋向海嵐領銜主演，並由曹敏莉、陳敏之、商天娥同埋李國麟聯合主演，梅小青監製。 呢套劇係無線電視38週年台慶劇，但由於呢套劇係由無綫同一間獨立製作公司合作拍攝，無綫只提供演員同街景拍攝場地，唔係由無綫全資拍攝，所以喺《萬千星輝賀台慶》無緣獲取獎項。


1963年3月1號，廣州市人民委員會公佈首批市文保單位，大司成坊編號「18」，1966年8月20號撤銷。文革「破四舊」時，拆咗呢個坊去。1983年8月13號，市政府重核定公佈名單，大司成坊等四文物除名。


之後贏咗奧運、世錦賽、大英國協運動會同泛太平洋游水錦標嘅400米自由式冠軍。佢一共打破咗13項長池嘅世界紀錄，亦係奧運史唯一喺一屆奧運連續攞咗100米自由式、200米自由式同400米自由式獎牌嘅運動員。


科比喺佢個人生涯攞咗11嚿世錦賽金牌，排喺米高菲比斯嘅後邊，亦係史上第一位連續4次入選《游水世界雜誌》嘅世界年度泳手，喺1999~2003年攞咗澳洲年度游泳運動員。由於佢喺奧運比較出名，所以成為咗澳洲最出名嘅運動員之一，重入選咗2000年嘅「年度澳洲英雄少年」。


2006年，香港特區政府開始啟德發展計劃，啟德機場客運大樓同年亦拆咗，通道無咗，而前機場所有道路亦係短期內取消，但直至2020年仍然保留呢個名，並用係正式地址上面。而家德高道通往客運大樓舊地方，商業同居屋項目地盤嘅道路，唔俾其他車駛入。


心臟搭橋又叫心臟繞道手術，即係喺冠狀動脈旁邊駁條血管過去，可以緩解心絞痛同埋減少因為冠心病而死嘅機率。搭橋用嘅動脈同靜脈都係嚟自病人自己）。將血管橋駁去冠狀動脈，兜過已經塞咗或者變窄咗嘅心血管部分，提高冠脈灌注，增加心肌氧氣嘅供應。


七一四沙田區大遊行，係2019年7月14號由香港沙田區地區人士交託社區組織「沙田一隅」發起嘅一次反對逃犯條例修訂草案公眾遊行，亦係頭一次响新界搞嘅反修例遊行，由大圍翠田街足球場行去沙田站公共運輸交匯處。


出身阿根廷乙組足球聯賽嘅泰格利體育會，15歲時第一次聯賽出場。一年之後被河床體育會收購。2004年被租借到智利嘅天主教大學，攞到智利甲組足球聯賽秋季聯賽嘅冠軍，亦係佢嘅第一個冠軍。2006年再次被租借到羅沙里奧中央。


干卡喺2013賽季再幫廣州恆大攞到中超冠軍同埋亞洲冠軍盃冠軍。喺2013年11月3號嘅2013賽季中超聯賽最後一輪5比0擊敗武漢卓爾嘅比賽入面，佢射入咗第一個入波之後就除低咗件波衫，寫咗有「唔理我喺邊度都好，你哋都喺我嘅心入面」同埋「多謝」字樣嘅底衫向廣州波迷講拜拜。


2013年11月17號，巴西球會富明尼斯官方話干卡會喺2014年1月返去踢。之後喺2015年1月29號返咗去中超嗰度，不過就去咗而家嘅上海上港踢波直到2017年俾巴西嘅法林明高足球會租借走。2018年因家庭搬到美國德薩斯州柯士甸，佢亦轉會到美國嘅柯士甸布德足球會踢波直到2019年4月23號宣佈退役為止。


呢間公園嘅佔地面積係5公頃。而公園入面嘅植物方面，喺初期係種咗好多植物響度，直到1957年先至改種蘭花，後嚟經過擴大同翻新，先至變咗間出名嘅公園。而呢間公園入面嘅種植方面，分開咗蘭花培植地同寄生蘭培植地兩個。


充電池，又叫叉電／差電 ，用晒啲電之後，可以叉得電嘅電池，唔只差一次，差完可以再差。「叉電」即係將放電嘅化學反應逆轉，將電子嘅流動方向反轉，還原裏頭嘅化學反應。因為裏面嘅原料同化學作用都唔同，所以電壓、容量、大細重量都有差別。


圓規座係家下八十八西洋星座之一。佢響天球南部，佔天球面積93平方度。地球北半球來講，圓規座係春天嘅星座，即係春夜會見到。肉眼可以睇到嘅星，約莫20粒到。有一到四等星2粒，即係有3等星1粒、4等星1粒。


9世紀，法蘭克人驅逐呢度嘅阿拉伯勢力，建立阿拉貢伯爵領。925年併入納瓦拉王國。中世紀時係伊比利亞半島上主要嘅基督教國家之一。1035年納瓦拉王國國王桑喬三世死後，拉米羅攞到阿拉貢，成為獨立王國，叫拉米羅一世。


1104年阿方索一世上位，王國嘅疆界向南擴展，到西班牙南部嘅格拉納達。1137年拉米羅二世將佢個女同巴塞隆拿伯爵拉蒙貝倫格爾四世聯姻，導致阿拉貢同加泰隆尼亞合併。1229年海梅一世進佔馬約卡島。冇耐又征服華倫西亞。


喺2018年8月，當時嘅舍監張祺忠喺偉倫堂內勒死自己老婆陳慧文，案件轟動一時，去到兩年後開審，唔同嘅證人包括銀行經理，宿舍員工同埋死者嘅細妹，都話死者個人好難相處。心理學家同埋精神科法醫都話張祺忠受到死者嘅言語暴力同埋心理虐待。


學校喺1955年由好多位華僑出錢而起好。初期有一間學生宿舍、兩間教學樓、同埋一間教職工宿舍、一間體育館，啲設施喺嗰時廣州地區嚟講係最葳蕤同最先進，期間嗌過廣州華僑小學。1990年代初，由於越嚟越多華僑啲細路入嚟廣州讀書，所以從2000年開始搞擴建工程，直到2005年將成間學校擴建咗。


在港英國人從來都只係香港人口嘅一少部分, 不過因為佢哋管治咗英屬香港超過150年, 對香港文化留低嘅影響絕對相當長遠。今時今日, 香港嘅英國人主要都係喺銀行、教育、房地產、法律等職業度做野。 除此之外, 有唔少香港裔英國人回頭返到香港住, 都成為咗在港英國人。


同亞洲其他地區一樣, 喺香港估計英國人嘅數量可能因為唔同原因而變得困難。其中一個原因係, 唔係所有移民或者訪客都會喺香港嘅英國總領事館度登記。仲有一個原因就係, 英國人口喺香港好大部分只係短暫停留, 例如做幾年野, 跟住返歸英國。


喺港英時代, 想喺香港生活同做野嘅英國人唔會受到今時今日簽證嘅限制, 所以英國嘅年輕人以前去香港做藍領工作好常見, 尤其係喺英國經濟大蕭條嘅時期。97年之後, 英國人需要先證明佢哋嘅工作唔能夠由當地市民填補, 先至可以入境返工, 所以基本上停哂。


英國首先以東印度公司嘅模式喺亞洲出現, 早喺1699年已經有開始貿易, 並喺1711年喺廣州設立貿易港。1841年嘅第一次鴉片戰爭同埋1842年嘅南京條約之後, 香港島正式成為英國領土。喺之後嘅150年入面, 相對大量嘅英國人嚟到香港, 同其他歐美人, 例如在港美國人, 一齊喺殖民地嘅行政機構、貿易公司同商業銀行等地方做野。


由喺香港居住嘅33,733名英國公民之中, 有19,405位白人、6,893位華人、2,337位印度人、1,047位巴基斯坦人、829位尼泊爾人、273位其他亞洲人、227位菲律賓人、98位泰國人、40位日本人，40 位印尼人。


殷皇子大馬路係澳門中區一條主要馬路，位於澳門半島南灣嘅東北邊，按堂區嚟分就屬於大堂區。佢東南邊係葡京路同亞馬喇前地交界，沿途同商業學校街、約翰四世大馬路同羅保博士街相交，西北邊係南灣大馬路連接亞美打利庇盧大馬路，長大概三百五十米，闊大概廿六米。


Fat Man係美國一粒原子彈個代號。呢粒原子彈，喺1945年8月9號，炸咗日本長崎市。係世界第二粒用來打仗嘅原子彈，係第三粒引爆嘅原子彈。呢個名，亦都係指美國所造，同一品種嘅原子彈。粒彈係用鈈元素做核心，係引爆型。


「Fat Man」可能係指英國戰時首相丘吉爾。不過，Robert Serber就喺佢回憶錄話肥佬又圓又肥，佢因為睇過《The Maltese Falcon》，同裏面角色Sidney Greenstreet好似，所以就叫肥佬。


不過因為油唔夠，同太大煙同煙霞，所以改炸第二目標長崎。個彈放咗約莫21千噸黃色炸藥嘅能量，即係8.78×10¹³焦，或者87萬8千萬萬焦。因為長崎多山，冇炸廣島受損咁大。估計有三萬九千人炸死，2萬5千人受傷。


車站另設有自助服務，包括自動櫃員機、自動售賣機、電子儲物櫃、香港郵政郵箱、免費報紙頭條日報及Am730嘅派發處等等。由於兩鐵合併，沙田站成為港鐵車站，因此增設「e分鐘著數」機，方便為港鐵友禮會會員，用積分換港鐵優惠。


而沙田站開出南行嘅特別班次，亦會泊3號月台。另外，沙田站一號月台側邊，有多條路軌，係臨時軌道工場，泊工程車同維修車，部面放咗唔少路軌零件同維修工具，亦設有沙田貨場，供上落貨卡之用。因為何東樓車廠有上蓋建築工程，路軌保養基地曾經搬過嚟呢度，家下已經搬返走。


由於沙田站響正東鐵綫中段，又處於沿線最繁盛嘅沙田市中心，所以本站為進出九龍及新界之間的大站，人流絡繹不絕。所以有好多大型商場，有新城市廣場、新城市中央廣場、連城廣場。唔少政府部門都響火車站附近，好似沙田大會堂、沙田政府合署、康樂及文化事務署總部。


沙田站響起嗰時已同時起咗沙田車站圍做巴士、小巴總站及的士站接駁其他新界地區，特別提供接駁到沙田區各地嘅巴士及小巴路線。由於沙田車站圍嘅巴士路線有部份只來往九龍或港島，並非前往沙田各區，所以好多乘客前往新城市廣場嘅沙田市中心巴士總站轉其他來往沙田各區嘅巴士路線。


由於本站位於東鐵綫中段，車站貼住新城市廣場，所以吸引大量遊客去新城市廣場同埋沙田市中心其餘6個商場買嘢。沙田站周邊亦有新城市商業大廈、新城市中央廣場與康樂及文化事務署總部，加上單係沙田市中心就已經有7個私人屋苑同埋有離沙田站唔遠嘅公共屋邨瀝源邨同埋禾輋邨，所以吸引好多居民搭東鐵綫出入九龍及新界之間返工返學，令人流絡繹不絕。


1910年，英人起九廣鐵路，喺同排頭圍同田寮附近平地起站，係鐵路嘅中途站。個站喺1910年10月1號啟用，位置到而家從未變過。當時個站東面係田，遠啲已經係沙田海同城門河口嘅淺灘。而西面係山腳、田同埋村屋。


個站北行過條涌就係上禾輋。沙田站係南行列車最後一個新界站，站嘅南行係煙墩山隧道，過隧道已經係油蔴地站，而北行就去到大埔。響1910年至九廣鐵路現代化及電氣化工程之前只有2條路軌同2個月台，1950年代，沙田站側邊已經有一條避車軌。


當年沙田風景怡人，有萬佛寺等名勝，又有唔同種類嘅馳名食肆，所以吸引到好多遊客。人多到試過令沙田站售票處兩個窗口，幾分鐘內賣咗千零張車飛1976年，沙田大圍11號石橋，橋墩俾大雨沖毀、路軌下陷。搞到列車服務分成兩段，即係紅磡站到大圍臨時月台，以及沙田站到羅湖站。


1980年代，九廣鐵路電氣化同埋現代化。喺電氣化嘅同時，沙田站亦都配合沙田新市鎮發展，用咗五千六百萬港元起咗個新站新站加咗各種舖頭，月臺加夠四個，而上蓋就起樓，叫九廣鐵路大廈。九廣鐵路總部亦搬埋上九廣鐵路大廈。


1982年5月6號，電氣化第一期完工。電氣化火車，只係由九龍車站行到去沙田，就係咁當期鐵路就分做兩段，南段行電氣化火車，北段行柴油火車。兩段都以沙田車站做總站，九龍去新界定係新界去九龍，都喺沙田轉車。


沙田站上蓋棟樓係喺電氣化嗰時起嘅，初時做九廣鐵路總部，兼且有政府機構開沙田區辦事處。不過，因為後尾有火炭新九鐵總部大樓，同埋沙田政府合署，就全部搬走晒。而家下棟樓經已改名做連城廣場，低層改裝做商場，走中高檔路線，而大廈就租畀人做寫字樓。


電氣化除咗換咗新車新站，亦都喺沙田新市鎮內，加多兩個站。1976年大圍冧橋意外，鐵路斷成兩截，大圍臨時加站替沙田做南段總站。。電氣化時，就開個臨時嘅大圍站，喺1983年8月啟用，有售票處同廁所，而月台只可以泊到六卡同九卡嘅電氣化火車。


當時，大圍臨時車站，由沙田站站務經理兼管。1986年4月23號，大圍站啟用，取代臨時車站。1990年代，大圍站有自己站務經理，結束咗一站兩管時期。。沙田一帶，除咗加咗大圍站，1985年2月15號又開設火炭站，自此，三站一齊分擔搭客。


沙田站多次翻新，1995年做過一次，成個大堂翻新，並將喺非收費區嘅尖沙咀鐘樓大鐘，搬入九廣鐵路大廈，大鐘個位加兩條扶手電梯來往閣樓，現時嘅非收費區就係當年翻新工程後嘅車站。2003年，沙田站同連城廣場再次大翻新，車站加多種指示同埋將收費區大堂翻新，大堂轉以白色為主，將失物認領處改建做警崗。


沙田站曾經設有九廣東鐵客務中心，提供買紀念品、九廣鐵路資訊及失物處理等服務。兩鐵合併嗰陣，所有九廣東鐵及九廣西鐵客務中心，喺2007年12月2號關閉。而港鐵亦將失物處理辦事處，搬去大圍站，同時應付東鐵綫及馬鞍山綫失物。


2004年九鐵曾經同香港電台合辦閱讀車廂計劃，畀乘客喺旅途中享受讀書嘅樂趣。由於計劃反應良好，舉辦機構香港電台曾經喺2005年6月9號喺沙田站推出列車書室，畀乘客免費借擺喺列車書室嘅書。而乘客睇完後可以喺兩星期內交返本書去列車書室或者九廣東鐵沿線嘅客務中心。


青衣體育館，香港室內體育館之一，喺青衣青綠街三十八號，青衣市政大廈二樓，英文叫Tsing Yi Sports Centre。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室、舞蹈室。


》係魯迅小說集《吶喊》入面嘅一篇小說，亦係嗰篇小說嘅主角。呢篇小說係魯迅喺五四運動前繼《狂人日記》之後寫嘅第二篇白話小說。呢篇小說描寫孔乙己作為一個考唔到秀才嘅讀書人，缺乏實際技能，淨係識得「茴香豆嘅『茴』字有幾種寫法」咁樣拋書包嘅知識。


佢失去咗做人嘅尊嚴，淪落做小酒館「鹹亨酒店」俾啲人取笑嘅對象，後來因為偷書而俾人打斷咗對腳。根據小說嘅內容，因為佢姓孔，啲人就喺描紅紙上嘅「上大人孔乙己」呢種半懂不懂嘅嘢度，幫佢改咗呢個花名，叫做「孔乙己」。


響香港嘅紅樹林同海灘裏面生活嘅軟體動物，主要環繞腹足綱同雙殼綱兩類。現時香港紅樹林總共記錄到64種軟體動物。品種數目因地方而異，由4種到32種不等。一般嚟講，微生境種類多而有大量淡水流入嘅紅樹林都會有好多唔同嘅軟體動物。


喺香港海域可以揾到大約230種後鰓軟體動物，即係所謂嘅「海兔」，佢哋統稱為祼鰓類，佢哋大多擁有鮮艷奪目嘅體色，話畀敵人知自己有毒或唔好味。每一隻都同時具備雄性同雌性嘅生殖器官，生喺身體嘅右邊，直到交配嗰陣將兩個性器官擠埋一齊，以交換精子。


海洋裏面，當然唔少得八爪魚、烏賊同墨魚呢三類最進化嘅軟體動物。佢哋都有特別發達嘅腦同有趣嘅生活習性，甚至有科學家認為有狗嘅智力。據記錄，香港至少有13種墨魚，10種烏賊，7種章魚。佢哋一般分布喺潮下帶嘅淺海或深海度。


劉康，係西漢宗室。第十一位皇帝漢元帝劉奭嘅庶仔，母傅昭儀。十二位皇帝漢成帝劉驁嘅庶弟，第十三位皇帝漢哀帝劉欣嘅生父。前41年三月，漢元帝封劉康為濟陽王。前34年，漢成帝任山陽王。前27年，離任定陶王。


2005年發現咗繞行紅矮星Gliese 581嘅太陽系外行星，質量同海王星或者17個地球差唔多。佢隔佢繞行嘅紅矮星好近，得6百萬公里。噉可以估到佢嘅表面溫度會有150攝氏度，雖然佢繞行嘅恆星好細好暗。


2007年，又發現咗一個新嘅，話唔定會適合生物居住嘅太陽系外行星。呢個行星編號Gliese 581 c，繞行Gliese 581。如果行星嘅發現者所估計嘅行星質量係冇錯嘅話，佢就係而家發現倒嘅最細個嘅繞行正常恆星嘅太陽系外行星。


一個封鎖國有可能要求，所以出入被封鎖國嘅車輛或者船都先要做檢查，而通過檢查嘅定義又唔一定好清晰。依家唔少國家亦都會用埋航空封鎖，唔俾飛機飛過某個區域。除此之外，封鎖亦可以指一個國家做無線電干擾或者剪斷海底電纜，嚟影響對方嘅通訊能力。


佛山沙堤機場係中華人民共和國廣東省佛山市嘅一座機場，俗稱佛山機場、沙堤機場，由中國聯合航空投資建設同埋獨家營運。原本係軍用機場，1985年開始開通民航，2002年又停飛。到2009年11月18號又恢復咗飛去北京南苑機場嘅民用航班。


沙堤機場嘅從新開啟係主要為咗緩解廣州白雲國際機場空域資源緊張造成嘅供求矛盾，所以中國聯合航空再次獨家使用停航已經7年嘅佛山沙堤機場。由於沙堤機場係屬於軍民合用機場，機場建設受到限制，因此被譽為中國最細嘅民航機場。


《反分裂國家法》係喺2005年3月14號舉行嘅中華人民共和國第十屆全國人民代表大會第三次會議通過嘅一部針對台灣海峽兩岸關係嘅法律，當日就經過中華人民共和國主席胡錦濤嘅簽署並且立即予以實施。呢部法律嘅主要內容係鼓勵兩岸繼續交流合作，但同時亦都首次明確咁提出咗喺三種情況下中華人民共和國可以用非和平嘅方式嚟達到國家統一。


《反分裂國家法》總共有十條，呢部法律喺一開始就開宗明義咁講明「世界上只有一個中國，大陸同台灣同屬一個中國，中國嘅主權同埋領土完整唔容許分割」，維護主權完整、促進兩岸統一係包括埋台灣同胞喺入面嘅全體中國人民嘅共同義務同埋神聖職責。


第五條提出一個中國原則係和平統一嘅基礎，並許諾國家和平統一之後台灣將「可以實行同大陸唔同嘅制度，高度自治」。第六條就要求政府要推進兩岸人員嘅交往，鼓勵以及推進經濟合作同埋直接「三通」，鼓勵以及推進教育、科技、文化等各項事業嘅交流，重要保護台商嘅利益。


最受矚目嘅第八條就列明喺三種情況下面，政府要採取「非和平嘅方式同埋其他必要措施，嚟到捍衛國家主權同埋領土完整」。呢三種情況係台灣從中國分裂形成事實、將發生可能導致台灣從中國分裂嘅重大事變，同埋和平統一嘅可能性完全喪失。


外界將焦點集中喺三大條件中嘅最後一項，即「和平統一嘅可能性完全喪失」，呢個俾人認爲係一項可以好易俾人靈活解釋嘅條件。另外第八條亦允許國務院喺必要嘅時候先採取行動，先至再向全國最高權力機關人民代表大會通報，即係等於授權政府可以先斬後奏。


喺1986年1月10號，嗰時中華人民共和國沿海同內陸嘅大城市公安機關為咗適應鬥爭形勢嘅發展需要而提高公安機關嘅接警快速反應能力，加上為咗方便啲群眾報警、求助同投訴，更好噉為人民群眾服務，先至搞咗盜警電話嘅110出嚟。


2010年9月16號晚黑九點，建華大廈第一座地下樓梯電箱突然傳出爆炸聲，啲火周圍走，團團濃煙湧出，成橦大廈即刻停電，過百戶烏燈黑火，層層樓都黑嘛嘛，有人立即報警。消防接報派出消防、搶救同水泵車去救火，多架救護車先後到場戒備。


消防員利用滅火筒好快將火救熄。一個菲律賓籍嘅男人困𨋢，要由消防員協助救出。由於電箱響樓梯隔離，加埋唔少樓層冇閂埋防煙門，搞到出現煙囪效應，走火通道滿布濃煙，短時間就湧到上去。為咗防止有人被困又或者唔舒服暈低，煙帽隊分成多個小隊逐層去搵，期間，七個男女懷疑吸入濃煙唔舒服，要送院治療，其中一個阿婆情況嚴重，要到深切治療，其他人情況普通。


響消防員協助之下，四十一個住戶先後離開大廈，冇受傷，唔使送院。着火電箱燒嗮，外牆熏黑，擺響電箱隔離嘅清潔架生亦燒嗮。經過調查，初步懷疑電箱壞咗引發火警，起火原因冇可疑。電力公司事後派員搶修。有住戶話，事發嗰陣響廳到睇電視，全屋突然停電，開門睇吓，發現隔離屋都係一樣，之後響埋警鐘，先知火燭，走樓梯逃生。


消防員接報到場調查，發現跳樓嘅梁女頭部受創流血，右腳開放性骨折，由救護車送院搶救，最終傷重死亡。佢老公亦因為情緒激動，要送院治理。司警話女死者三十七歲，做莊荷。佢老公就五十幾歲，做司機。現場消息話，梁女懷疑響賭場做嘢染上賭癮，搞到債台高築。


2014年8月4號晏晝三點幾，建華大廈第三座有住戶發現走廊同樓梯有煙，重有陣陣燒燶嘢嘅味，所以報警求助。治安警同消防局接報派員到場處理，消防員去到現場嗰陣，已經見到大廈大堂充滿濃煙，所以立即搵火燭源頭。


之後消防員證實響垃圾房起火，之後用架生剪開垃圾房把鎖，開門之後有大量濃煙湧出，派煙帽隊駁喉入去，將火燭嘅垃圾桶拉到大廈內園，射水將火救熄。由於大廈入面有啲樓層嘅防煙門冇閂埋，搞到濃煙擴散，消防員要到每一樓層拍門同巡查樓梯之後，確認冇住戶吸入濃煙唔舒服。


2017年3月16號晏晝一點幾，建華大廈第七座垃圾房入面嘅垃圾桶火燭，消防局接報之後派出多架消防車同消防員到場，發現響內街垃圾房門有煙冒出，有濃煙沿住垃圾槽湧到大廈唔同樓層。消防員利用架生剪開垃圾房把鎖，煙帽隊駁消防喉入垃圾房，發現入面有一個大型藍色垃圾桶着火燒緊，開喉將火救熄，同時進行排煙工作。


2017年6月27號朝早七點，建華大廈有地鋪火燭，現場火燭嘅生果鋪面積二百五十呎左右，消防開咗一條喉，迅速將火救熄，火警入面冇人受傷。火警入面地鋪入面嘅全部燒嗮，外牆被熏黑。經電力公司人員檢查，懷疑係地鋪牆身其中一個電制入面電線短路引起火警。


源‧區位於屯門曾咀稔灣路25號，係香港第一個自給自足嘅污泥處理設施，由環境保護署管理，結合多項先進科技同埋唔同類型嘅設施於一身，包括每日可以處理高達2000公噸污泥嘅焚化爐、發電系統、海水化淡廠，同埋亦有開放畀公眾參觀嘅教育同自然生態設施，裏面更設有香港唯一嘅公眾SPA水療池，利用燃燒污泥產生嘅熱力將水加熱。


源·區接收香港11間主要污水處理廠嘅污泥，其中大概七成污泥由昂船洲污水處理廠經由海路運送。呢啲污泥存放喺密封貨櫃裏面，由拖船運去鄰近嘅新界西堆填區碼頭，再以貨車運到源·區處理，大大減低陸路運輸嘅負荷同對環境造成嘅影響。


貨車進入污泥卸置區將污泥倒入儲存缸之前，會經過磅橋進行秤重同記錄接收嘅污泥重量。密封嘅污泥卸置區設有先進嘅除臭系統，以避免對外傳出臭味。貨車車身必需經過清洗同吹乾先可離開卸置區。自動化大型泥夾將污泥傾倒到指定斗槽，經混合後再泵入焚化爐。


採用廣泛應用同高科技嘅流化床焚化技術，以高温燃燒嘅方式處理污泥。焚化爐裏面嘅燃燒氣體至少會有兩秒高達攝氏850度以上，以控制有機污染物嘅形成。呢個處理過程將棄置喺堆填區嘅污泥體積大減九成，同時亦減低咗溫室氣體嘅排放。


採用高效嘅煙道廢氣淨化系統，去除煙道廢氣中嘅懸浮粒子同污染物。利用一系列嘅處理器，包括多管式旋風分離器、乾式反應器同袋濾式集塵器，分別將較大嘅懸浮粒子同微粒去除，並中和同清除酸性氣體、有機污染物同重金屬。


在焚化污泥同煙道廢氣處理過程後收集所得嘅惰性灰燼同殘餘物，會暫存喺儲存倉。灰燼同殘餘物嘅成分先會經過測試，確保完全符合特定嘅處理標準，先至運去新界西堆填區棄置。同最初被送到設施嗰時相比，處理後嘅污泥體積大減九成，有助減輕堆填區嘅負荷。


利用先進嘅海水化淡設施潔淨由附近后海灣抽取嘅海水，處理後提供需要嘅飲用水同設施用水。另外，亦會收集雨水用來做非飲用用途。污泥處理設施更採用設計周密嘅污水處理系統，直接喺廠裏面收集同處理所有污水，循環用來做灌溉、沖廁所同清潔，以達至「零污水排放」。


鄧偉江1981年9月加入政府任職統計師，1990年12月晉升為高級統計師，2007年3月晉升為政府統計處助理處長，2012年3月晉升為政府統計處副處長，2014年5月接替歐陽方麗麗出任政府統計處處長，2019年7月開始退休前休假。


有部份人認為，中國政府會透過一啲外國傳媒進行對外宣傳，甚至發放有利於自己嘅假新聞。呢個一覽表列出一啲被視為受到中國政府影響嘅非本地媒體。不過，呢啲指控往往具有一定爭議性，有關媒體或者中國政府好多時都會否認，其他評論嘅人亦有唔同意見。


無綫新聞一般被視為親中派媒體，報導嘅觀點偏向北京或香港政府官方嘅聲音。喺處理一啲同香港非建制派有關嘅新聞時，無綫新聞有時會被部分嘅人批評，唔公平咁對待非建制派，反而會畀親中派充足嘅時間解釋佢哋嘅觀點。


加上部分無綫新聞嘅高層同親中派嘅關係，喺社會上有一定爭議。另外，無綫另一並非由新聞部製作，但標榜娛樂同時事資訊，同時為無綫電視唔同業務做宣傳嘅節目《東張西望》，團隊入面好多人，都並未經歷過正規新聞學嘅訓練，除咗帶有唔少商業宣傳。


電腦本質上就係能夠大量噉儲起同快速處理數據嘅系統，好多時都收埋咗好多重要資訊－例如係個人嘅儲蓄戶口嘅密碼，或者一間企業內部有關研發緊嗰件產品嘅詳情嘅資料... 呀噉。有好多人都有誘因想傷害或者偷呢啲資訊，例如黑客可能會想偷啲人嘅儲蓄戶口密碼，又或者有啲企業可能會想破壞競爭對手嘅研發數據，令自己喺競爭當中得到優勢。


喺2011年，李沛旭同朱芯儀仲有其他藝人喺電視劇《犀利人妻》合作嗰陣，李沛旭被指聯同其他藝人一齊排擠朱芯儀。朱芯儀後來就曾經話，本來兩人就有過節，之後李沛旭喺一個電視劇宣傳活動表面讓座，但第二日就傳出佢擺款嘅負面新聞，覺得李沛旭當時有心跣佢一鑊。


2015年，王仁甫接下《白日夢冒險王》嘅主持，而且邀請咗李沛旭一齊入組主持，但後嚟王仁甫就公開批評佢話佢目中無人，連基本對人嘅尊重都無。王仁甫話自己曾經勸喻佢，喺呢個圈子越紅就要更謙虛，但點知換嚟對方一句『我不紅』。


喺2021年，黃俊雄喺新加坡電視節目《神秘嘉賓》嘅時候不點名話有一個台灣藝人欺凌佢，當時佢全程都被欺凌。黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。


後來媒體矛頭直指李沛旭。李沛旭就諷刺佢，恭喜黃俊雄『紅了一點』。後嚟媒體再追查，發現楊君偉亦曾經喺訪問佢拍攝電影《我們都不完美》嘅時候傳出不愉快事件。楊君偉再接受訪問嘅時候，承認事件，話李沛旭當時喝斥佢，而楊君偉做咗咁多年主持未試過俾其他人噉對待。


紀念衛國戰爭勝利65周年慶典係喺2010年5月喺俄羅斯首都莫斯科舉行嘅慶典，慶祝65年前納粹德國投降。呢次係自1991年前蘇聯解體之後規模最大嘅一次閱兵，有10000名官兵同127架飛機被檢閱。幾乎前蘇聯所有加盟共和國嘅領袖斬有出席呢次慶典。


《金融時報》係份日本經濟新聞社出嘅英文國際金融報紙，總部設喺倫敦，分英國、歐洲大陸、美國同亞洲嘅版本嚟出紙，每日45萬份。2000年起開始出德文嘅《德國金融時報》，有自己嘅編採部，2003年出大約9萬份。


2021年3月，有星加坡網民發現網上有多條翻唱《Count On Me, Singapore》嘅印度愛國歌《We can achieve》影片，除咗「星加坡」被改成「印度」或「印度祖國」之外，歌詞旋律都係一樣。


其後《We can achieve》音樂錄像嘅公司就事件道歉，又話自己係喺印度創作人Joey Mendoza嘅協助下獲得歌曲。3月15號，Joey Mendoza回應堅稱自己先係原創者，話呢首歌喺1983年創作，同年5月1號首演，之後喺唔同嘅學府以唔同形式被廣泛使用。


兩日後，曉·夏里遜回應話Joey Mendoza咁講係直接攻擊佢嘅誠信同專業，表明可能會採取法律行動。而星加坡政府文化、社區及青年部亦公開要求Joey Mendoza提供證據證明首歌係佢嘅創作。3月18號，Joey Mendoza就事件道歉，並承認歌曲版權屬於星加坡政府。


彼得一世島係南極洲邊皮嘅一個島，喺西經90度嗰頭，啤令哨善海入面，約莫154平方公里大。呢笪地方由沙俄探險家啤令哨善發現，用沙皇彼得一世做地名。不過俄羅斯未有話要管呢度，反而係挪威話有主權管呢度，但畀《南極條約》凍結咗。


廣東土改，係屬於土改嘅一部分，係中華人民共和國成立後喺廣東度嘅土地改革政治運動。1950年春根據咗中南軍政委員會嘅指示，廣東開始試行土改，由方方擔任廣東省土改委員會主任。1950年9月正式成立咗廣東省土改工作團，團長係李堅真，副團長係林美南、羅明。


初期階段叫做土改試點，至1951年3月波及咗粵境20幾個縣。而喺廣東地方當局執行中央土改嘅時候唔係太積極，而受到咗中南局高層同毛澤東多次嚴厲嘅批評，話嗰時嘅華南分局同廣東省官員係「土改右傾」、「迷失方向」、「缺乏階級分析」、「對敵人不夠狠」等。


結果係牽連到全粵各級地方幹部二萬幾人，唔少人被扣上「反黨分子」嘅罪名，有唔少仲家破人亡。而有幾千名幹部受到咗處分、撤職降級而蒙冤多年。而新一輪土改由1952年春夏開始，幾個月時間就造成咗更大範圍嘅傷害，大批嘅粵僑亦被扣成地主、富農。


呢一階段土改，導致到廣東鄉村地方唔計被鎮壓人士，自殺死亡者嘅達到一萬七千人。喺「殺人定額」嘅強推下，被濫殺無辜嘅人數有估計係超過咗十萬。而土改過程度，以本土派系同鄉紳等為首嘅社群抵抗，係長期存在過嘅， 顯示咗廣東嘅宗族社會仲具有較強嘅抵抗力。


呢層就令到中共中央記恨，而後尾開始喺廣東推行咗好幾次嘅反地方主義運動，株連數萬人，連參與過運動嘅幹部都承認係「打擊過寬，死人太多」。 跟著嘅1959至1960年間就發生咗「大躍進」，造成咗前所未見嘅中國大饑荒。


1949年10月中共建政後，中央人民政府任命咗葉劍英做廣東省人民政府主席，方方、古大存、李章達就係副主席。兩次嘅改組，形成咗廣東籍回鄉幹部，同中共建政前外地來粵幹部，仲有廣東籍本土幹部三合一嘅「廣東派」幹部。


初期就由咁格局下所率領嘅中共廣東各級組織，喺短時間內接管廣東啲城市、整頓啲市場金融、肅清反對勢力、建立埋各級中共政權等。而其中嘅鎮反、清匪反霸等，可以話係土改嘅政治預演。廣東全省範圍入邊嘅減租退押加上清匪反霸，係為中共後續搞土改創造咗條件。


而1950年10月10號，中共中共就發出咗《關於鎮壓反革命活動的指示》嘅命令，要求全面貫徹返「黨」嘅「鎮壓與寬大相結合」政策。根據呢個指示華南分局、軍區結合返清剿當地各派武裝勢力嘅運動，開展咗大規模嘅「鎮反」運動。


1950年6月中央人民政府頒佈咗《土地改革法》後，同年嘅11月2號廣東省人民政府第四十一次行政會議就通過咗《廣東土地改革實施辦法》、《廣東省土地改革中華僑土地處理辦法》、《廣東省土地改革中沙田處理辦法》等一系列嘅法令，準備開搞土改。


去到1951年4月，華南分局開會，根據返中共中央嘅指示，提出咗廣東需要有一個「大規模的轟轟烈烈的農民運動」，提出咗由大軍、南下幹部做運動領軍嘅方針。跟著6月份就集中派出4萬幾個幹部落去廣東嘅鄉村地區，喺1500萬人嘅地區開展咗土改。


1950年9月，華南分局根據中央啲部署同政策，整合廣東在地嘅實際，提出「全省著眼，三縣著手」嘅指導方針，向潮汕、興梅、東江三地委發出咗《關於集中揭、興、龍三縣重點試驗土改的指示》，決定首先喺揭陽、興甯、龍川三縣做土改試點，時間係由1950年10月去到1951年3月。


1950年8月李堅真到中南局參加土改會議，向中南局彙報咗葉劍英所提出嘅試點做法，中南局度冇提出唔同意見。11月華南分局根據咗葉劍英匯報畀毛澤東時候獲得嘅指示，增加咗惠陽、鶴山、曲江、寶安、遂溪、豐順、英德、普寧等八縣，再各選取一個鄉做土改試點。


廣東派顧及本土利益而相對唔激進咁做廣東土改，收尾受到咗毛澤東嘅批評。華南分局後尾決定將土改推向全粵嘅85個縣，調集七成五嘅幹部落鄉搞。喺8月25號，華南分局、廣東省人民政府、華南軍區聯合發佈咗《告廣東全省土地改革工作幹部書》，宣稱三個月嘅工作係獲得咗巨大嘅成就。


然之後毛澤東就搵咗陶鑄同趙紫陽調去廣東，主管土改工作，仲調集咗大批幹部南下廣東參加土改。1952年2月毛澤東喺中共中央書記處會議度仲當面話方方係有「土改右傾」。毛話廣東土改「迷失方向。我要打快板，方方打慢板」。


陶鑄來粵後以反「右傾」口號，整頓咗土改嘅幹部隊伍。一大批被話係「對地主不夠狠」，或較為公正，或被認為「歷史有問題」嘅土改幹部受到迫害或處分，有啲係開除公職，有啲係直頭殺咗。好似就中山縣度有幾十個土改幹部就被處決咗。


結果以「整隊」為名處決、查辦嘅共計有6,515人，大部分都係南粵本土出身嘅基層幹部。而跟著喺廣東搞「村村流血，戶戶鬥爭」嘅殘害路線，呢一波嘅運動導致廣東嘅死亡人數急劇攀升，據信導致係平均每縣都有五千人罹難。


喺急風暴雨嘅「階級鬥爭」，新組編嘅土改工作隊發動啲鄉民槍殺咗唔少一般嘅「地主」、「富農」等，而且嗰時打靶嘅叫係「階級敵人」，就唔經司法程序，區長自己一級就可以定啲處決。譬如時南海縣人民法院院長收到過各區處死案嘅匯總，都係當地自己打靶完先至送返啲資料過去。


廣東由1949年10月被中共掌控後開始連場運動，到1951年7月15號，共統計到有6,772人自殺。其中「雙十指示」後到「八字運動」開始時有1,908人自殺，八字運動去到7月15號就有4,397人。同八字運動有關嘅自殺有4,042單，第二多嘅係鎮反運動，係有1,007單自殺。


花樽黨民盟嘅元老葉篤義試過喺1950年代初帶政協嘅一個視察小組先到蘇北睇災情，跟著就去廣東視察土改，逗留咗八個月嘅時間。呢個係葉篤義第一次去鄉下，亦係第一次睇著啲農民被動員去鬥爭地主。葉係見證到唔少嘅地主被逼自殺，其中一次渠仲撞到咗一位後生積極咁打返自己嘅「地主」老竇，個場景係令葉好痛心。


」 1951年5－8月，全粵連打死帶自殺，共死亡4,000人左右。而全省1－8月份非正常殘廢嘅人數就仲多。1951年上半年喺東江地區，土改開始幾個月時間，就鬥爭咗5,698人，其中3,642人被鎮壓，另有2,690人因絕望同恐懼而自殺。


據計運動時期喺河源度採取過嘅「非法鬥爭」，普遍使用過吊打、灌水、灌狗尿等肉刑，對劃成地主嘅人唔分級數，唔區別「反動地主」與「一般地主」，一律係強鬥，單1951年5月份喺柬埔、古雲、仙塘三個鄉自殺嘅38人度，就有14人係受過肉刑。


據潮汕度親歷過批鬥嘅人憶述，嗰時候被批鬥嘅幾個人都係吊起身打，以各種方式折磨逼使佢哋交出自己嘅財產。完咗之後就係全家老少三十幾人被軟禁喺自己嘅祖屋度，逼嘅屋入邊喘唔到氣。而每晚仲有幾次巡查，每次查完都會貼埋封條防人走甩。


而喺東江惠陽縣潼湖區欣樂鄉度，當地運動開始係發明咗20種弔打人嘅方法去到逼底財。由1951年嘅5月30號到6月5號，就計有6人被打死，13人係被逼死。而到埋增城度嘅鬥爭地主，係有搞弔、打、綁、埋、關5種辦法，仲報告係有用埋火刑，強逼啲農民簽字參加弔打。


而廣州度嘅土改，有劃為大地主嘅人自己係有七個夫人嘅，第六、第七個相對後生嘅就被托人帶落咗香港，據第七嘅夫人話，留喺廣州度嘅五個夫人，挨唔過啲折磨，最後唔係自己跳海就係吊頸死咗。鄰近嘅南海縣，裡水山腳村嘅運動親歷者回憶，啲被反復「鬥爭」都唔肯交「餘糧」嘅「地主婆」，經派駐嘅土改工作隊傳授嘅「經驗」，就會將佢哋吊打、跪石仔加戴高帽，啲酷刑手段幾乎每條村都會咁做。


喺中山度運動時被「管制」嘅群體相當廣泛，例如嗰時候嘅八區白蕉鄉，三個行政村合計有3,000人，就有400幾人被施加咗人身限制。有啲地頭甚至連更夫、家庭婦女、蘇蝦都被限制咗自由。而限制人身嘅做法就有集體瞓覺，有啲就喺對象嘅屋企門口度寫明「全家管制，嚴禁出入」，連去下公共場所同舖頭都唔卑逗留。


而喺高州縣嘅垌心村有林氏四兄弟，嗰時土改工作隊隊長鄧肖基為咗令屬地嘅地主富農「達標」，拎咗本《中國土地法大綱》上幾兄弟嘅屋企呃佢哋，將佢哋定成工商業兼富農，仲氹話完咗土改係唔會有分別對待嘅。土改收尾後到咗合作社時期，有幹部落去開會改口將林氏四兄弟劃作地主，從而喺隨後嘅政治運動度都受到咗針對地主富農嘅監督管制，啲仔女都冇法讀書、做工、參軍或參政，每月仲要去做七日以上冇糧出嘅勞動，仲要週時被人打、鬧、批鬥。


由1951年土改時開始整肅啲廣東本土官員，去到1971年前後，合共發動咗三次針對廣東本土嘅反地方主義政治運動。歷次運動共計有3萬幾名廣東幹部受整受貶，有4000幾嘅幹部被遣送返鄉下耕田，有70幾人自殺，被槍決3人，至於被扣上「地方主義」整肅嘅華僑不計其數。


鬩衞一係太陽系矮行星鬩神星嘅一粒衞星。2005年美國天文學家米高·布朗發現，個衞星暫時叫S/2005  1。2006年9月，國際天文學聯合會正式以希臘神話中不和女神厄里斯嘅其中一個女個名命名為迪絲諾美亞。


2005年間，夏威夷凱克望遠鏡調適光學小組，用新置嘅雷射導星調適光學系統，觀測四粒最光嘅古柏帶天體進行，分別係冥王星、2005 FY9、2003 EL61同2003 UB313。喺9月10號嘅觀測結果中，佢哋發現有一粒衞星圍住2003 UB313運行，就編佢做「S/2005  1」。


響大覺寺統嘅後龜山天皇投降嘅時候，後小松天皇曾經應承過佢，話佢死咗之後會傳位畀後龜山天皇大仔小倉宮恆敦親王，爾次談判叫做明德和約。但係後嚟後小松天皇聽咗足利義滿嘅說話，將皇位傳畀自己個仔實仁親王，違反咗明德和約，所以導致咗大覺寺統嗰邊嘅強烈不滿，特別係恆敦親王同佢後人。


阿里士多德係人類史上第一個詳細噉分析謬論嘅人，而佢有喺佢嗰本《工具論》嗰度討論過 Ignoratio elenchi 呢一個謬論類型。阿里士多德指出廣義上嚟講，查實世界上嘅謬論冚唪唥都可以當做唔同種嘅 Ignoratio elenchi 。


澳門保安部隊高等學校係澳門特別行政區政府保安司下面嘅部門，1988年7月4號成立。前身係1978年設立嘅保安部隊綜合訓練中心。學校地址係澳門路環市中心。佢除咗係一間培養同訓練澳門警察嘅政府部門之外，同時係澳門嘅其中一間高等教育機構。


曾參與演出過多部電視劇、音樂錄影帶，戲劇代表作係《女王不下班》、《阿娣》，因演出星架坡電視劇《阿娣》深受觀眾中意，成為家喻戶曉嘅人物。入圍2012星架坡紅星大獎最中意女角色，重獲得2012星架坡網路紅星大獎最佳海外藝人。


同時亦參與過綜藝節目嘅主持，家下係蘋果娛樂新聞LIVE主持人，以及發行過個人書籍《愛貓如我》，可以講係全方位嘅藝人。王心如喺2005年參與嘅團體Yummy發片前，就已接拍唔少電視廣告以及參加許多音樂錄影帶嘅演出。


現時，中國聯通香港攞到香港電訊管理局頒發涵蓋對外電訊服務、國際增值網絡服務同流動虛擬網絡營辦服務嘅「服務營辦商牌照」，而家以CUniq HK品牌通過租借和記電訊嘅網絡提供服務，係香港第五大流動網絡營辦商，亦係最大嘅MVNO流動網絡運營商。


中國嘅演藝界市場近年迅速發展，產量亦非常高。不過，有啲由中國電視台或者娛樂公司製作嘅作品，就被指喺冇支付版權費用嘅情況下，抄襲韓國嘅演藝作品，引起咗一啲韓國同其他地方網民嘅不滿，同埋唔同地方傳媒嘅關注。


有啲韓國網民會揶揄，到底中國交咗版權費未。另外，就連部分中國網民都話呢啲抄襲行為羞家。對於呢啲抄襲行為，有啲韓國公司曾經嘗試以法律訴訟解決問題，不過就算勝訴，有時中方都會選擇賴皮唔找數。另外，對於中國呢啲抄襲行為，韓國文化體育觀光部亦曾經表明，會積極應對一啲中國唱片公司盜用韓國音樂版權嘅情況。


杜雯惠係香港電台節目主持、舞台劇導演、編劇、作曲人、作詞人同配音員。1996年開始主持電台節目，做過香港電台第二台同文教組節目主持人超過十年，曾經退出過香港電台，後來再做香港數碼廣播有限公司同埋D100電台節目主持人，嚮2014年8月返香港電台第一台出任《訴心事家庭》主持人直到節目做完為止，又會主持下《開心日報》。


屏山天水圍公共圖書館係香港新界元朗區嘅一間圖書館，屬康樂及文化事務署轄下香港公共圖書館系統管理嘅主要圖書館，樓面面積 6,100 平方米，係香港規模第二大嘅公共圖書館，僅次於總館香港中央圖書館，位於屏山聚星路１號屏山天水圍文化康樂大樓高座。


規劃同起嗰時曾經叫做「新天水圍公共圖書館」，之後依照康文署參照附近設施同附近道路名稱嘅場地命名指引，正式命名為上述嘅名。名包咗屏山同天水圍兩笪地方，同南丫島南段公共圖書館及南丫島北段公共圖書館同樣有十個中文字，係香港公共圖書館系統中名最長嘅圖書館之一，而英文名就係系統中最長，有三十一個羅馬字母。


1997年11月3號，臨時區域市政局轄下嘅元朗區委員會考慮到元朗區人口喺2006年將增加至59萬多人，而區內又只有一間喺壽富街元朗政府合署嘅元朗公共圖書館，故此元朗區委員會決定喺天水圍新市鎮起天水圍公共圖書館。


2011年11月，香港政府新聞公報及報章《am730》聲稱該圖書館會於2012年年底啟用。圖書館嘅自修室在2012年11月19號首先投入服務，而喺2013年1月2號，時任康樂及文化事務署署長馮程淑儀簽署命令，宣布新圖書館自同年2月28號起投入服務，而位於嘉湖銀座的圖書館由同一日起唔再開放。


該圖書館係為咗取代此前位於嘉湖銀座嘅天水圍公共圖書館而興建，該館雖用咗約十年，一直屬臨時性質。喺臨時區域市政局解散後，特區政府計劃喺天福路同屏廈路交界起新嘅圖書館同埋綜合大樓，樓面面積按新主要圖書館規格6,200平方米而建。


圖書館七層樓，面積六千一百平方米。除咗有成人圖書館、兒童圖書館同參考圖書館之外，係一樓亦都有青少年圖書館，係全港第二間有青少年圖書館嘅公共圖書館。而三樓報刊閱覽部隔籬嘅小說天地，係專門擺唔同款小說嘅區域。


呢個館係成個元朗區最多人用嘅公共圖書館，每日平均到訪人數有三至四千人次，平均借出嘅資料數量係三至四千件。另外，呢個館亦係全港第一間喺夜晚舉辦活動嘅公共圖書館，有成七十個中學生2013年10月11喺通宵係圖書館入面做多項活動。


雖然呢個圖書館設計夠創新，攞到幾個建築獎，有啲人叫呢間圖書館係「香港最靚公共圖書館」。但係圖書館規則同香港所有嘅圖書館一樣，唔畀公眾進行影相同錄影。呢間圖書館對唔畀影相，拍片嘅管理比圖書館重更加嚴，康文署喺場內各層出入口、服務台、𨋢前、樓梯、兒童圖書館同埋自修室都貼咗「禁止拍攝」嘅告示，各層有派保安𥄫實。


香港基督少年軍係香港一個基督教制服團體，香港區會喺1962年成立，以基督少年軍嘅宗旨同格言為基礎，致力培育3至21歲嘅兒童同青少年。透過基督教教育同領袖培訓，栽培青少年自細建立正面思想同良好品格，以整全訓練栽培隊員建立僕人領袖嘅心志，期望能夠各展所長，共建充滿活力、和諧友愛嘅社會。


《Online》係一首美國鄉村歌曲，喺2007年7月2號發行，呢首歌係由布萊德·道格拉斯·派斯里主唱。派斯里亦有份寫呢首歌，首歌係佢同埋苙喱士以及杜波三位合作創作出黎嘅。呢首歌係收錄喺唱片大碟「第五套裝備」“5th Gear”裏邊嘅第二首單曲。


呢首歌個MV個導演係亞力山大 Jason Alexander ，佢自己扮埋個網絡發燒友。個MV請到曾經飾演「卻搹船長」Captain Kirk嘅威廉·瑟得納William Shatner飾演阿爸一角，仲有幾位名成利就嘅藝人助陣演出，包括愛絲黛兒·哈里斯Estelle Harris。


章邯，係秦國將軍。喺陳勝同吳廣發動大澤之變之後，章邯率領秦軍打低周章、田儋、魏咎、鄧說、伍徐、田臧、李歸、蔡賜、陳勝、項梁等人。喺前207年鉅鹿之戰，蘇角、王離被楚將項羽諸侯聯軍擊敗後，章邯率秦軍向項羽投降。


唐山大地震係1976年7月28號北京時間凌晨3點42分53.8秒，發生響距離中國北京市只有150公里嘅河北省唐山市嘅地震，黎克特制7.8級，震源離地面6公里。地震破壞嘅範圍有21萬平方公里，成個唐山市即刻變成平地，全市交通、通訊、供水、供電中斷，造成24.


邵卓堯係香港無綫電視部頭合約男藝員，1990年代起好多電視劇佢都有份做個小角色，係有一定資歷嘅綠葉演員。近年比較出名嘅演出包括2011年《法證先鋒III》嘅殺手莫浩良同2012年《天梯》嘅強姦犯陳成。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


峇六拜係馬來西亞檳城州檳島西南縣縣城，隸屬檳島市政廳，係一座沿海城市。呢度北臨喬治市，南臨虎嶼，西臨浮羅山背，東邊係跨檳威海峽嘅檳城第二大橋同威省峇都交灣相連。峇六拜河流經城中並最終流入檳威海峽。峇六拜係檳城主要嘅自由貿易工業區所在地，所以被譽稱為檳州矽谷。


法蘭西斯·萊特喺1786年3月開辟檳城後，峇六拜喺1800年代由一戶蘇門答臘家庭開埠，早期墾地係稻田以從事農耕。英殖民起始統治檳城長達一世紀，1935年喺峇六拜建設英屬馬來亞首座民用機場，即峇六拜國際機場。


檳城國際機場喺1935年以「峇六拜國際機場」名啟用並營運，1979年修建後改為現名，喺2010年進行第二次大規模擴建工程並喺2012年12月31號竣工。呢個機場係北馬區域主要嘅交通樞紐，為大檳城居民提供國內外航班，連接多個亞洲主要城市。


檳城第二大橋正式名係蘇丹阿都哈林大橋，佢喺2014年3月1號開通，將峇六拜同威省嘅峇都交灣相連。大橋全長24公里，係東南亞最長嘅跨海大橋，曾經喺2015年10月9號獲得英國土木工程學院頒發佈魯內爾大獎。


韓理強，香港小輪車運動員，喺香港出世嘅混血兒，老豆係英國人，媽咪係台灣人，識講英文、廣東話同國語。韓理強最愛落山單車，但因為脊骨受傷，喺2006年轉咗參賽小輪車。同年，韓理強加入香港小輪車代表隊，同香港隊友王史提芬一齊喺歐洲訓練，佢為咗小輪車更放棄讀大學嘅機會。


植桂書室係香港一座歷史建築，喺新界元朗八鄉，屬香港最舊式嘅中國傳統書室，用作祭祀祖先同埋教育村中細路嘅用途。植桂書室早喺1899年英國租借新界之前就已經喺度，估計係清朝中期起嘅。書室係由八鄉上村嘅黎氏族人黎金泰所起，用作教育鄉村啲細路。


傅世亨係一位警察，一出世就俾阿媽遺棄，由於佢大媽嘅家庭同黑社會嘅關係，從細世亨都要分開自己住，令到佢覺得家人唔愛佢，所以從細性格孤僻，但為人正直同品性善良。一次係美容院世亨認識咗佢家姐嘅女可兒，其後二人慢慢陷入戀愛。


一次掃毒行動時，世亨拘捕咗喪威，但係落口供時，喪威襲擊世亨然後逃走。重案組古Sir接辦此案時，喺世亨嘅屋企搜出巨款，懷疑貪污，轉交廉政公署處理。世亨嘅大哥傅志滔為咗救佢，四處搵毒犯喪威，但係最終被毒犯打成重傷，不治而死。


934年二月，李從厚調鳳翔節度使、潞王李從珂去第度，李從珂唔肯接受，李從厚派兵攻打佢，點知畀李從珂打番轉頭。喺李從珂就嚟打到京師洛陽之前，李從厚帶住少數人向東走佬，喺衛州遇到另一位節度使石敬瑭，石敬瑭見李從厚大勢已去，唔打算幫李從厚，搞到李從厚嘅手下郁手想殺石敬瑭，反而搞到李從厚嘅手下畀人殺曬。


何杏梅第一次參選係喺屯門嘅大興選區，當時係代表港同盟去爭返「三料議員」吳明欽因病過世嘅遺缺，最後成功當選。不過到咗1994年，何杏梅畀民建聯嘅陳文華打低。1999年，何氏轉戰景峰選區贏咗，一直做到2021年為止。


喺2017年6月30號，當時身為中國外交部發言人嘅陸慷曾經公開表示，《中英聯合聲明》係歷史文件，唔再具有任何現實意義，對中央政府對香港特區嘅管理亦唔具備任何約束力。當時英國外交部就立即回應話《聲明》係有法律約束力嘅條約，至今繼續生效，又強調英國作為聯合簽署國，有責任密切監督《聲明》實施嘅情況。


2020年9月3號，陸慷接受加拿大《環球郵報》就孟晚舟事件專訪嘅時候話，美國同111個國家簽有雙邊引渡條約，同時美方亦向幾十個其他國家政府提出拘押華為首席財務官孟晚舟嘅要求，加拿大係唯一配合美國要求嘅國家，又話加拿大政府應該向國民告知事件真相，但就冇攞到任何證據出嚟。


麻生太郎出身政商世家，老豆嗰邊係九州嘅地方財閥，阿爺已經係貴族院議員，屋企更加係同日本皇室對親家，佢個妹信子嫁咗畀寬仁親王。佢阿公係日本首相吉田茂，由於吉田茂老婆係日本「維新三傑」之一嘅大久保利通個孫女，所以佢都可以話係大久保利通嘅後代。


二戰之後民用航空發展飛快，產生咗好多問題出嚟，所以美國政府就邀請五十二個國家喺1944年11月1號至12月7號參加喺芝加哥召開嘅國際會議，簽訂咗呢份《國際民用航空公約》，按呢份公約規定成立咗臨時國際民航組織，亦因為咁每年嘅12月7號就係國際民航日。


1947年4月4號，《芝加哥公約》正式生效，國際民航組織亦同時成立，並喺5月6日召開咗第一次大會。同年嘅5月13號，國際民航組織正式成為聯合國入面一個專門嘅機構。1947年12月31號，「空中航行國際委員會」唔再做嘢，將所有嘢都畀晒「國際民用航空組織」嚟做。


1931年九一八事變後，廣州市政府會同市社會局、市財政局、市公安局、省建設廳同廣州市商會等，一齊搞咗個廣州市提倡國貨運動委員會，諗著改咗個城隍廟做國貨展覽館以激發市民愛國情緒。時社會局長簡又文，仲請埋由上海度告假返粤嘅文藝界人士陸丹林，來局度幫手搞工程嘅清拆，主要針對廟度啲商舖攤位，十之七八都係睇相拆字等江湖生意，有唔少都幾代人做咗一百幾十年。


而清拆政府補償每戶就得個40到80蚊。呢年秋季清拆限期日到咗，市公安局就出動成班武裝警士，協同啲鬥木佬，社會局都派埋陸丹林等一同到現場清拆。等清走曬商販相士等後，啲工友遲遲唔敢㤢神像驚有報應，於是乎陸丹林就拎把斧頭就咁斬斷城隍個手，工友睇到就吐啖口水講句「大吉利是」，先跟著開始拆神像同其他工程。


共和國後，棟廟嘅遺址陸續俾人改成過民宅、餐廳同工廠。1949年後首先一度被用作被服廠，生產軍用被服物資。1956年城隍廟成咗廣州市材料試驗機廠。1990年城隍廟改建成兩層嘅卡拉OK廳。一直到2001年業權轉由越秀區房管局持有。


喺1993年8月，呢度俾廣州市話咗係文物保護單位，不過唔開畀啲市民入去睇。喺2009年6月2號上晝，張廣寧就檢查咗下，究竟啲咕喱整中山四路嘅城隍廟整成點，張廣寧重要求，要將城隍廟同南越王宮署古跡要搞連片規劃同保護，珍惜寺廟道觀呢啲古跡入面講嘅城市歷史，一定要保護好、用好、睇實廣州嘅歷史文化遺產，重要有幾舊就整幾舊，嚟重新出現返之前古代，廣州府城隍廟嘅樣係點，重有都搞返下城隍廟嘅周邊環境嚟維持返城隍廟嘅建築風格。


2010年10月底，修復工程搞掂，呢次修復係用咗嶺南建築工藝嘅主要經典手法。喺2010年10月31號，廣州城隍廟重新對外免費開放，雖然話開始恢復返古代嘅燒香祈福等傳統民俗活動，但凈係可以用廟入面畀嘅環保香。


按返唐代嘅《太平廣記》話到嘅傳說，有位嗌「崔煒」嘅唐人唔小心入咗去南越王墓，後嚟因為羊城使者嘅幫手先至可以返出嚟。嗰時，崔煒就應承過羊城啲使者要換嗮啲衫褲嚟多謝嘅。後嚟咁啱得咁橋就行過城隍廟，先知羊城使者就係廣州城隍，所以就將嚿神像粉飾咗下，重整大咗個廟添。


《懷抱太陽的月亮》，係韓國MBC由2012年1月4號播出嘅水木迷你連續劇。呢套劇係由作家廷銀闕嘅同名小說改編，導演係拍《聚光燈》、《Royal Family》嘅金道勳同拍《階伯》、《快樂我的家》嘅李成俊，編劇係《京城醜聞》嘅陳秀婉。


朱允炆登基後，一方面修訂或廢除朱元璋時期嘅嚴刑峻法，另一方面試圖削弱各地藩王嘅勢力。但係當佢想對佢阿叔燕王朱棣削藩時，由於謀士缺乏經驗，畀朱棣先發制人，喺建文元年七月響北平起兵作反，發動靖難之變。朱允炆派出大軍討伐，但係又同軍隊講「毋使朕負殺叔父之名」，搞到中央軍同燕軍作戰嗰陣有所掣肘，加上用人不當，以致中央軍輸多贏少。


光明日報前身係喺馬來西亞檳城，由胡文虎、胡文豹兄弟創立嘅《星檳日報》，同《星洲日報》一樣屬於星系報業。《星檳日報》喺1986年因為財務危機被迫停刊，當時被遣散嘅星檳日報員工獲得北馬華社領袖大力支持，原班人馬喺馬來西亞民政運動黨主席林敬益協助下攞到出版準證，喺1987年12月18號創辦咗《光明日報》，取代《星檳日報》，繼續為北馬華人社會服務。


古猶太人向來習慣用口傳嘅方式嚟傳授知識，好多嘢其實都無文字記載，包括曆法在內。直到以色列亡國，猶太人流散各地，呢個時候先有人意識到要用文字將猶太人嘅智識同文化記載低。而猶太曆法一般認為喺係公元前 359 年由一個被稱為希勒爾二世｣嘅學者制定出嚟。


而家縣市確診病例分布，臺北市63例、新北市59例、臺中市26例、桃園市24例、高雄市15例、臺南市11例、彰化縣10例、新竹市6例、屏東縣5例、雲林縣3例、新竹縣4例、南投縣2例、苗栗縣3例、基隆市2例、宜蘭縣1例、嘉義市1例，總共235例。


行政院院長蘇貞昌指示咗衛生福利部持續落實邊境檢疫應變措施，加強入境旅客發燒篩檢，同埋強化相關防疫措施。衛生福利部疾病管制署喺2020年1月2號開始，喺桃園、松山、高雄三個有武漢直航班機到達嘅機場，對入境班機會搞登機檢疫，檢疫員會將發現有病症嘅乘客帶去睇醫生。


1月12號，疾管署再派出兩名專家抵達武漢查訪，實地交流同瞭解防治嘅相關資訊，15號返去臺灣。同日疾管署公告將「嚴重特殊傳染性肺炎」列入第五類法定傳染病。1月16號疾管署宣布提升武漢市旅遊疫情建議至第二級警示，提醒臺灣民眾近期如前往武漢同鄰近區域，應做好個人防護措施。


1月21號，由武漢天河國際機場飛抵臺灣嘅一個籍女性商人，去花蓮旅遊嗰陣有咗發燒症狀，隨團領隊送咗女商人去花蓮門諾醫院隔離區度檢查。臺灣同日確診首位患者，亦係全球首例非中國大陸籍患者，呢名喺武漢工作過嘅55歲女性患者係20號晚黑桃園國際機場度嘅登機檢疫中發現嘅，隨即移送去咗醫院，原本係11號就開始有啲咳嗽、喉嚨痛等病症，冇接觸當地市場或禽鳥或食用野味。


1月22號交通部觀光局停埋旅行業出團至湖北嘅旅遊同埋接團。交通部部長林佳龍仲指示，23號至29號共十個武漢嚟臺灣嘅旅遊團都要協調取消埋 22日晚黑移民署話，為咗配合防疫政策，觀光局所提供嘅計劃1月尾嚟臺灣嘅武漢團遊客，都同佢哋辦理咗廢證，即日起暫停埋核發武漢旅遊團嘅入境許可。


據陸委會訊息，相繼封城嘅武漢同溫州，各有476同約百名臺商滯留，確切係包機返臺嘅人數未有定落嚟。蘇貞昌2月3號再次拍板，由2月6號開始限制臺灣口罩嘅放售，民眾要揸自己嘅健保咭，去健保特約藥局度買，當局同每個藥局，會每日配發200份成人口罩加50份小童口罩，偏鄉地就由當地衛生所代理。


蘇春柑嘅特色，係會鞭打上門嘅民眾，宣稱可以驅魔治病。要搵蘇春柑睇病問症，首先要喺門口不停自打嘴巴，一直到蘇春柑話可以，而且每次收費至少4千台幣，超過1萬亦係常見，對於當時澎湖嘅居民費用好貴但好多人都唔吝嗇，一個月嘅香油錢就已經超過20萬。


當時澎湖嘅里長高健雄，去到2013年接受訪問嘅時候就話以為係死貓死狗，但之後見到警察嘅鐵青面色就知道唔對路。原來，警察喺神壇旁邊一間房仔，發現蘇春柑嘅老竇，陳屍屋內兩個幾月變成腐屍，而屍體上亦有不明傷痕。


管高岳去到2013年接受訪問嘅時候就形容，入到去見到貼滿晒符，話其實蘇春柑係驚，所以就話自己靈修，甚至同信徒講佢老竇無死。佢後來再調查，發現蘇春柑嘅老竇其實係畀佢同信徒監生用棍或者塑膠水管鞭打到昏迷後，又被強灌符水同埋不明藥物。


當場死亡時，蘇春柑個女除晒佢全身衣物，話佛祖會令佢復活。蘇春柑嘅妹妹作供嘅時候亦話，佢親眼目睹，老竇被蘇春柑同啲信徒捉走，一直打到死為止，之後屍體就一放兩個月。屍臭味越來越犀利，屍體貼滿符咒仲有好多蛆蟲喺上面爬，蘇春柑用符水同電風扇一直吹，想除咗惡臭味，但反而驚動咗警察。


正當以為可以當做蘇春柑走火入魔打死老竇嚟結案，警察搜到一封由一個姓吳男子寫畀蘇春柑嘅情書，引起咗檢察官注意。警察聯絡到呢個姓吳男子嘅家屬，但就發現呢個男子原來已經失蹤近一年。後來再查落去，發現神壇仲有一個密室，入面就藏著呢個男子嘅骸骨，而且排得好好，又放咗好多符同紅布。


琴弓係演奏弓弦樂器用嘅架生。一支琴弓會係一碌長條，掕住有條有返咁上下張力嘅弓毛，條弓毛表面會搽松香。啲人喺演奏弓弦樂器嗰陣，會攞住支琴弓嚟拉件樂器條弦，靠弓、松香同弦之間嘅磨擦力令條弦發出聲。弓傳統上係用木造，亦都有用玻璃纖維等等其他等硬淨嘅材料造。


交通警，差人一種，專門負責執行交通法例，同埋維持交通流暢同埋交通安全。佢亦叫交通警、交通警員、交通警察。未有交通燈地方，交通警會着白衫或者戴手袖，喺繁忙十字路口指揮交通。有時壞交通燈時、交通意外塞車，就要交通警指揮交通。


天鷹座係家下八十八西洋星座之一。佢響天球赤道一帶，佔天球面積652平方度。地球北半球來講，天鷹座係夏天嘅星座，即係夏夜會見到。肉眼可以睇到嘅星，約莫70粒到。有一到四等星11粒，即係有1等星1粒、3等星4粒、4等星6粒。


今次奧運喺2021年7月23號揭幕，ViuTV同無綫電視分別喺屯門市廣場同埋奧海城舉行宣傳活動，事前就已經有唔少網民同傳媒關注，到底邊一邊會多人。ViuTV搵嚟Mirror同Error全員到場坐陣，而無綫電視就有陳豪、黃翠如、王浩信等藝人。


去到7月26號，張家朗喺男子花劍個人賽為香港代表團帶來今屆奧運第一面獎牌，得到廣大市民歡迎，有啲當時喺商場觀看嘅市民，受訪嘅時候形容呢兩年心情好抑壓，睇到港隊攞獎牌有啲釋放。張家朗之後接受無綫藝人陳約臨嘅訪問，但陳約臨不時打斷張家朗同埋過於熱情嘅表現，被一啲網民批評，話佢表現失禮、唔專業同唔尊重運動員，最後陳約臨要發表道歉聲明。


幾日後，無綫藝人吳業坤同周奕瑋撞見香港划艇代表洪詠甄，周奕瑋截停佢，話吳業坤有嘢問佢，但吳業坤笑住話「冇呀，你走啦」，周奕瑋就自己問洪詠甄鍾意聽方力申定吳業坤嘅歌，洪詠甄就回應話自己無聽開中文歌。吳業坤同周奕瑋被批評表現失禮、唔專業同唔尊重運動員，最後佢哋兩個喺社交平台度道歉。


今年奧運開幕儀式，日本影片分享網站Niconico都有直播。其中喺香港隊出場嘅時候，有好多日本網民寫「香港加油」、「香港人堅強」、「抵抗極權殺戮」、「唔好輸畀中國」、「繼續捍衛民主啊！」，另外喺台灣同中國隊出場嘅時候，亦表示支持台灣獨立運動同埋用「武漢肺炎」、「元凶」、「責任」、「戰犯」等字眼形容中國。


2021年7月24號，民建聯成員穆家駿喺自己嘅Facebook專頁上，攻擊羽毛球港隊成員伍家朗，話佢著冇印區旗嘅黑衫出賽，質疑佢係咪唔想代表中國香港出戰，之後伍家朗回應事件，話自己無獲授權咁印區旗落去，又話自己一直以代表香港自豪，希望大家留意運動員表現，而唔係件衫度，佢又批評穆家駿「鬧還鬧，唔該搞清楚件事先鬧啦」。


穆家駿嘅言論除咗引起伍家朗嘅回應外，亦引起咗唔少批評，超過4萬名網民向穆家駿「派嬲」，有人指伍家朗球衣背面大大隻字寫住Hong Kong China，嘲諷穆係咪唔識英文，有人揶揄穆家駿叫佢去譴責特首唔授權畀伍家朗用區徽，亦有黃絲帶網民將事件同南宋時岳飛北征金國但被秦檜誣陷類比，指穆家駿所為有如秦檜。


有部分同屬親中建制派嘅人士亦批評穆家駿，同屬民建聯嘅何俊賢，亦呼籲唔好先認定係運動員問題。馬逢國形容批評者嘅做法唔理想，工聯會黃國健亦話需向相關運動員道歉。反而湯家驊就未有批評穆家駿，話見過鬼怕黑，所以先對伍家朗著黑衫敏感。


不過，好多人對建制派嘅反應唔領情。香港花式足球運動員施寶盛形容事件係親中派嘅批鬥，話香港運動員喺出面比賽，已經要承受比賽精神緊張，更要面對呢啲無聊事，係增加佢哋嘅壓力。之後再聽到同一班人叫加油，亦係噁心之極。


對於穆家駿攻擊完伍家朗並無道歉，甚至有網民表示要取消穆家駿嘅教師資格。之後，曾任全職單車運動員嘅胡樂雋表示，穆家駿嘅言論對運動員係極大打擊，質疑佢以偏概全，有違教師操守，已去信教育局投訴，要佢公開道歉。


不過，亦有少數激進建制派嘅人支持穆家駿對伍家朗嘅攻擊，例如李梓敬等。其中李梓敬就喺自己Youtube頻道，話需要慎防黑暴運動員。而當晚香港羽毛球總會發出新聞稿後，穆家駿仍然無道歉，仲寫話「真相大白」。


喺一啲賽事入面，部分香港人選擇咗支持中國隊嘅對手。例如奧運女子排球分組賽首戰，中國對土耳其入面，土耳其分組賽旗開得勝，當時喺觀塘APM商場觀看賽事嘅現場觀眾，都紛紛拍掌。另外，喺張家朗奪得金牌，頒獎典禮現場播放中國國歌嘅時候，亦有喺商場觀看嘅市民報以噓聲。


另外，喺高登同連登討論區，亦有部份網民支持中國喺各項賽事嘅競爭對手，對於中國喺一啲賽事入面落敗亦會叫好。呢啲做法，甚至去到一啲日本傳媒都有報道，但就引起一啲親中建制派人士不滿，例如大律師龔靜儀就話呢啲市民係爭取香港獨立運動同分離主義，建議香港警察國安處介入。


佢關注嘅議題有台灣黑金政治爭議、台灣居住正義問題同交通議題等。例如，喺2023年11月佢就曾經批評政府交通安全缺整體規劃，呼籲要權衡唔同用路族群嘅需求同優先性，而唔係就咁推畀警察執法，放任各類駕駛人士同行人彼此對立。


余潔滢以前讀青年會書院，喺大專讀時裝設計畢業。佢受家姐影響下，2015年開始做模特兒。到2018年佢參與無綫電視綜藝節目《美女廚房》，做其中一位美女學徒。2021年參加ViuTV選秀真人騷《全民造星IV》，40強止步。


10月23號，四十幾個車臣綁匪闖入莫斯科東南區莫斯科軸承廠文化宮大樓劇院，挾持在場七百幾個觀眾、百幾個演員同工作人員做人質，要求俄羅斯7日內退兵。10月26號軍警強攻將車臣綁匪消滅，以百幾個人質死傷告終。


壽衣，係為過世嘅人着嘅衫褲鞋襪，作為殮葬之用。或者，壽衣可以定義為最後一套唔係自己着，亦唔會換嘅衫。較傳統嘅會着長衫，而家亦有人揀死者生前鍾意嘅衫褲、裙、西裝… 唔同嘅地方、國家、文化習俗，都有啲唔一樣。


故事講阿Paul喺18歲中五畢業後去到一間叫「半人間」嘅酒吧應徵做調酒師，雖然佢完全冇經驗，但係老闆娘Candy問都唔問就請咗阿Paul。阿Paul正式返工之後識咗另一個調酒師Stella，兩個人互有好感，感情幾經波折。


靜觀係指有意識而唔帶批判咁，留心當下時間而升起嘅專注力，將專注力放在當下。靜觀可以令我哋以開放同接納嘅態度，同當下嘅經驗相處，並作出善巧嘅選擇同埋回應。靜觀嘅核心包括專注同覺察。雖然靜觀嘅哲理同技巧源自佛教，但佢嘅本質係關乎生活嘅智慧，是一種有系統嘅自我認識同埋培育生活智慧嘅過程，適合任何宗教背景嘅人士修習。


《叠影狙擊》係寰亞同優酷合作拍攝製作嘅劇集，由黃宗澤、周秀娜同黃浩然領銜主演，由朱鑑然、郭政鴻、關禮傑、盧慧敏、張慧儀同胡卓希主演，監製梁家樹，總共24集，每集唔連廣告約45分鐘。呢套劇安排響優酷、TVB Anywhere同無綫電視翡翠台播。


馬來西亞運動會係一項涉及馬來西亞13個成員州屬同聯邦直轄區嘅青年運動員每兩年一次嘅全國綜合運動會。呢一個運動會由馬來西亞體育理事會、各個成員州屬嘅州體育理事會、馬來西亞奧林匹克委員會同埋運動會各個體育項目嘅國家體育總會管理。


馬來西亞運動會喺1983年由當時文化、青年及體育部長安華概念化。提議一項全國運動會將會有助提高體育品質、產生同鼓勵運動員參與州級體育競賽、改善體育官員表現、鼓勵各州建築新體育場地以及升級維修現有體育場地同埋為馬來西亞社群之間培育國家團結精神。


首先，部長提議由1985年8月15號到9月2號舉辦首屆馬來西亞運動會，包括6種運動項目，網球、乒乓波、單車、田徑、藤球同排球。不過，大眾提交咗新建議喺馬來西亞體育理事會以包括更加多體育項目。大會接收咗提議，並決定由1986年每兩年舉辦運動會，同東南亞運動會交替。


第一屆馬來西亞運動會喺1986年4月19號至26號喺吉隆坡舉行，由馬來西亞13個州屬、吉隆坡聯邦直轄區、馬來西亞大學體育理事會、馬來西亞皇家警察同埋馬來西亞武裝部隊一共3849位運動員參加。第三屆賽會喺1990年喺沙撈越舉行，係沙撈越州第一次，亦係東馬來西亞第一次舉辦嘅馬來西亞運動會。


任港秀，前香港女藝人，1998年佢同李思蓓、梁雪湄、姚樂怡等組成電波少女，同年喺無綫電視藝員訓練班第12期畢業，出道初期有唔少廣告、電影、電視節目、電視劇等工作，但自從2000年任港秀同富商羅兆輝一同外遊巴黎治療毒瘡後而惹出桃色大禍，以致形象盡毀，工作量大減，原本任港秀同沈殿霞、洪天明一同主持的綜藝節目《為食大贏家》喺首集後即時被無綫飛出主持之列，佢嘅主持之位由當時女新人康子妮即時取代，其後任港秀更加被無綫解約。


霸王鴨係傳統廣府菜，相傳係1945年由蓮香樓發明，做法係將原隻2斤重嘅鴨拆骨，再釀入蓮子、薏米、鴨肉粒、冬菇粒、白果、鹹蛋黃各4両，再上老抽炸到金黃色，再將成隻鴨用陳皮上湯浸2個鐘，浸到鴨身腍透就上碟，最後喺面頭灑鹹蛋黃碎。


佢嘅樹有廿到卅米高，花係單性，雌雄同株，雖然佢啲花比較細，但係佢啲果比較大。佢嘅果生喺樹上面，至少有25厘米直徑咁大，最長可以去到60cm到，重量一般去到20kg，最大嗰嚿可以去到40kg。呢種樹結嘅係聚花果。


攝家係日本公家嘅一種，同時係公家之中最高級嗰個，響鐮倉幕府時代成立，成員有近衛家、九條家、二條家、鷹司家同埋一條家，而佢哋全部都由係藤原北家分支出嚟嘅。由於舊日本規定大納言、右大臣、左大臣、攝政、關白同埋太政大臣呢六個最高官位要由呢五家嘅人做，所以佢哋又叫五攝家、攝關家同埋執柄家。


藤原北家成員良房個女明子嫁咗畀文德天皇，生咗大仔惟仁，而文德天皇個阿媽正正就係良房個同父異母家姐順子，咁良房就係天皇嘅外戚，所以佢靠住天皇，順利升做攝政。由外戚做攝政，響當時日本係新鮮事。良房開咗先例，但變相就令最高嗰六個官位就由天皇外戚控制嗮。


平安時代尾，藤原忠通庶大仔基實另起陽明家，本身佢係要繼承攝政一位，但係佢早死，而佢個仔基通嗰時又細個，就由基實個細佬基房繼承呢個位，咁就搞到分裂，分閞咗近衛家同埋松殿家兩支。之後發生戰亂，近衛家同松殿家地位下降，基房同基通失勢，同時之間當時個關白兼實另起攝家九條家，成功搶走攝政一位。


後嚟，兼平由近衛家分家，另起攝家鷹司家。之後又分出一條家同埋二條家。1252年，鷹司兼平就任關白，廿年後發生政變，由九條家嘅忠家繼任關白，而忠家制定咗一條體制，就係「五攝家體制」，其中規定最高官位要由五家嘅人出任。


香港中學生要喺香港中學會考達到指定分數，並要修畢兩年制嘅中六同中七預科課程，先合資格參加呢個考試，係香港中學教育舊制之中嘅最後一個階段。最後一屆畀學校考生嘅高級程度會考喺2012年舉行，最後一屆高級程度會考喺2013年淨係畀自修生應考。


香港高級程度會考喺每年3至5月舉行，成績喺6月底公佈。高考設19個高級程度同20個高級補充程度科目。高級補充程度科目所需嘅教學時間係高級程度科目嘅一半，而喺學術要求方面，就同高級程度科目大致相同。大部分日校考生報考5科。


楊梓菁，本名楊柳青，曾用藝名楊琳，係香港女藝人，邵氏兄弟旗下藝人，主持過now TV同viuTV節目，亦都有唔少影視演出。佢而家係太陽娛樂文化旗下藝人。之後佢以非合約藝員身份參演無綫電視台慶劇《溏心風暴3》，由於身手敏捷而有突出表現得到關注。


楊柳青喺香港出世，中學讀聖公會梁季彜中學，2006年開始做模特兒，有綽號叫「Jessica C.師妹」。2011年底，楊柳青參加now TV搞嘅「CEO 選拔賽」攞到「最受歡迎CEO獎」，之後做過now TV節目主持。


紐倫，佢係紐約同倫敦作為友好城市嘅概念－包括咗金融資本同文化資本嘅英美世界。呢度有一班高收入嘅專業人士，佢哋響繁忙嘅大西洋航線上不斷往返呢啲城市之間。為咗滿足呢兩個城市嘅唔同口味，Time Out同Conran喺呢兩個城市之間建立咗分支機構。


姬絲汀·拉加德承認對呢兩個友好城市嘅主導地位，作為法國財政部長嘅佢，希望巴黎成為類似嘅國際金融中心。其他準備變成同級城邦嘅包括杜拜同上海。不過金融危機同經濟衰退之後，兩個城市之間嘅旅行有所下降。喺2008年，《時代雜誌》創造咗個新詞「紐倫港」，聽聞將紐約市、倫敦同香港等城市連出去作為美洲，歐洲，非洲同亞太地區嘅普世城。


1919年愛爾蘭革命政府成立之後，愛爾蘭共和軍就成為咗革命政府嘅武裝部隊，喺愛爾蘭獨立戰爭當中扮演重要角色。1922年《英愛條約》簽訂咗之後，由於革命政府內部對接唔接受英愛條約產生嚴重分歧，愛爾蘭共和軍因而分裂成兩派，導致愛爾蘭內戰爆發。


藍玉原本係開國功臣常遇春嘅手下，後來佢多次立功，成為大將軍，被封為涼國公。但係，佢霸佔民田，甚至驅逐考察審問嘅官員，並憑一己之意進退將士，引黎朱元璋明太祖不滿。洪武二十六年，藍玉被控謀反，被明太祖處死，抄其家產，誅其三族，被殺者達15,000人。


學友光年世界巡迴演唱會係香港歌手張學友喺2007年同2008年喺世界各地開展嘅一次巡迴演出活動，演唱會喺中國內地叫做「張學友好久不見世界巡迴演唱會」。演唱會喺各地都引起搶票熱潮，喺好多地方出現門票供不應求嘅情況。


演唱會首先喺2007年2月18號美國嘅拉斯維加斯進行2場，之後分別喺加拿大嘅多倫多同美國嘅大西洋城分別進行2場，場場爆滿。張學友隨即返到中國內地，以廣州做成個內地巡演嘅掀幕，氣氛好好。隨後喺內地唔同地方嘅演出都有好評，其中喺4月上海八萬人體育館上演嘅2場重成為焦點。


2007年8月，演唱會喺世界各地巡迴演出48場後返到香港，準備喺香港體育館連續舉行18場個人演唱會。喺首場開始前，門票都被搶購嗮，以場數嚟睇，係近幾年香港流行樂界少見。後因身體原因凈喺香港辦咗16場。


演唱會入面張學友邀音樂劇作曲家高世章將音樂劇《雪狼湖》同歌舞電影《如果愛》入面嘅音樂穿插，組成一部小型嘅音樂劇，喺各地表演有好評。呢次唔係張學友第一次將音樂劇表演穿插喺演唱會入面，早喺1991年，佢就喺《張學友91每天愛你多一些演唱會》入面邀請香港演員關之琳表演咗一個小型穿插方式嘅音樂劇。


2007年9月2號同3號原定喺香港體育館舉行嘅香港第17同18場嘅演唱會，但因為張學友身體唔舒服而取消，同推遲至2008年1月26號同27號進行，令部分歌迷失望。一啲外地，如台灣、韓國、日本同中國內地嘅歌迷山長水遠嚟香港都唔欣賞唔到演出，對成個巡演造成負面影響。


但大部分歌迷喺網上留言支持張學友臨時取消嘅決定，佢哋覺得張學友作為一個敬業型同追求完美演出嘅藝人，由於身體唔舒服而取消演出係正確嘅行為，同埋如果身體狀態唔好影響到演出效果更加唔好。另外有網友留言話張學友作為一個近50歲嘅藝人可以喺半年時間入面喺世界各地巡迴近60場演唱會，同埋喺內地嘅場次基本上都要表演4個鐘以上，呢種最佳狀態維持到依家已經好唔容易，佢哋都表示完全支持、欣賞同祝福張學友。


而主辦單位都舉行記者會公佈有嗰2場門票嘅觀眾可喺2007年9月5號至12號去香港體育館辦理換票同退票手續。有2007年9月2號門票嘅觀眾可換2008年1月27號演出嘅相同票價門票，而有2007年9月3號門票嘅觀眾可換2008年1月26號演出嘅相同票價門票。


同佢嘅音樂歌劇《雪狼湖》一樣，呢次演唱會受到好多娛樂圈入面嘅高度捧場，根據香港討論區同部分傳媒報道，好多香港、臺灣同中國嘅政界人士，社會名流同娛樂界明星都幾次幫襯張學友嘅演出現場，包括中聯辦副主任李剛、政務司司長唐英年、前財政司司長梁錦松、伏明霞夫婦等，期間重傳出梁詠琪睇演出時忍唔住要喊咁滯。


2007年9月30號北京演唱會入面，從晏晝1點到晚黑9點，由於好多樂迷揸私家車去現場，令北京南邊嘅幾條主幹道大塞車，令幾千位樂迷要到演唱會後半段先有機會入場館。10月1號喺北京嘅第2場演唱會前，北京武警總隊同豐臺區交警大隊出咗幾百警力嚟維持交通秩序。


2008年1月，張學友收到佢之前救助過嘅殘肢患者「斌仔」嘅電郵，內容係請張學友幫忙稍後由香港脊髓損傷基金所舉辦嘅慈善秀演出，但張學友由於25號將要舉行預期嘅演唱會，唔可以出席該慈善活動，所以臨時決定將自己嗰日演唱會所有貴賓飛攢返啲錢捐畀香港脊髓損傷基金。


2008年1月25號，佢喺香港西九龍中天地嘅戶外場地舉行佢呢次演唱會嘅第100場，包括陳奕迅等多位出名藝人到現場觀看演出，尤其以陳奕迅最為歌迷同媒體矚目，佢着住雨衣不時伴隨歌聲起身跳舞，同煽動周圍歌迷同佢一齊熱舞。


中國青年黨，係中華民國嘅一個政黨，簡稱青年黨或中青黨，由曾琦、李璜、胡國偉等意識形態偏向國家主義嘅留學生，1923年喺法國巴黎郊外玫瑰城共和廳創立。青年黨曾係中國現代史上僅次於中國國民黨同中國共產黨嘅第三大政黨，參與政府制憲工作，1949年隨中華民國政府搬去臺灣。


喺戒嚴時期，青年黨喺國民大會同立法院中有席次。加入青年黨等合法政黨，成為黨外人士進入政壇嘅方式之一。喺1987年黨禁解除後，部份黨員分裂另組政黨，而具有影響力嘅台籍人士，如游錫堃、陳菊等，就轉入民主進步黨。


《家有囍事系列》係香港賀歲片系列，共通點係黃百鳴都有份參與，狹義上包括4套中文名用「家有囍事」嘅電影，廣義上包埋另外4套英文名用「All's Well, Ends Well」嘅電影。各輯電影都係獨立故仔，無直接關連。


伊納西奧阿魯達係巴西公務員同政治人，喺巴西塞阿拉州嘅福塔雷薩出世。喺1981年，伊納西奧加入巴西共產黨。佢喺1989年至1990年間出任福塔雷薩市議員。2006年佢以近200萬票當選塞阿拉州參議員，成為1946年以來第一個當選參議員嘅共產黨員。


裘卓能未加入無綫電視之前，係呂紹彬旗下電影公司嘅小生，多擔任三級片嘅主角，憑多部電影而被觀眾所識，但係後來星路平平。加入無綫電視之後，一直係電視劇裏邊飾演茄哩啡同閒角，直到2013年喺《衝上雲霄II》飾演副機長姚偉力同喺《情逆三世緣》飾演二五仔古或，開始為人熟悉。


華師站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。


喺2000年嘅近期線網規劃實施調整方案入面，由於嗰時話要開發石牌村嘅地區先至喺而家呢個站整咗個3號綫支線嘅車站。喺嗰時，規劃方案話佢做天河北站，後嚟徵求過市民意見同考察過附近啲地名先至正式改名做華師站。


喺2003年嘅地鐵線網規劃入面話嗰時嘅14號綫，行天河北路，甚至重會停呢個站嚟做同3號綫嘅轉車車站。不過喺2008年嘅規劃方案入面話變咗後嚟新出嘅8號綫環綫，但佢重係經呢個站。喺2010年，呢條所謂嘅「環綫」最後變成而家嘅11號綫，不過轉車嘅車站方面，重係一直冇變過。


呢個站喺開通初期，整咗B、C、D，E呢四個出入口嚟方便乘客出入站。但A出入口一直都未搞，係因為要向信源大廈借地搞施工，但信源大廈方話會破壞佢哋嘅地下機房位同埋屎渠而冇搞到。直到2010年12月天河北路近天科路口發生車禍及2011年因為1號綫爆出破壞一站一色嘅醜聞之後，亦順便提出咗點解呢個站嘅A出入口一直都未喐手嘅問題。


理學院喺零九至一零年學年起推出生命科學學院統一招生計劃，學生選科更具彈性。新計劃畀學生喺確定主修課程前，有更多機會了解自己喺各個生命科學學科嘅興趣同能力，從而作出最正確嘅選擇。生命科學學院包括六個主修課程，分別為生物化學、生物學、細胞同分子生物學、環境科學、食品同營養科學同埋分子生物技術學。


緬尼吐巴原本係英屬西北地方嘅一部份，喺1870年自西北地方劃分而出並以一個獨立省嘅地位加入聯邦。緬尼吐巴原本最早係1670年建立嘅哈得遜灣公司嘅一部分，19世紀末至20世紀初，開始有大批移民嚟到定居。


食太多含有嘌呤成份嘅嘢，而喺新陳代謝過程中，身體未能將嘌呤進一步代謝成為可以由腎臟經尿液排出嘅排泄物。而呢啲物質最終形成尿酸，再經血液流向結締組織，以結晶體積存喺體內，如果有誘因引起沉積喺軟組織好似關節膜裏面嘅尿酸結晶釋出，咁就導致身體免疫系統過度反應而造成炎症。


香港公共圖書館係香港嘅公共圖書館系統，由康樂及文化事務署管理，轄下包括1間總館中央圖書館、70間分館公共圖書館、12間流動圖書館同154間社區圖書館，其中32間圖書館附設有學生自修室，所收藏嘅資料包括書籍、視聽資料、報章、期刊、唯讀光碟數據庫、縮微資料同地圖等，藏量總計有1,248萬項。


1986年，區域市政局成立之後，香港出現咗兩個公共圖書館嘅系統，一個係由市政局管理嘅香港島及九龍區圖書館系統，另一個係由區域市政局管轄嘅新界區圖書館系統。兩個圖書館系統喺好長時間內，各不相干，好似兩個系統分別簽發借書証，檢索系統亦各自獨立。


重有，喺公共圖書館實行跨館還書服務嗰陣，淨係接受同系統嘅圖書館。1993/94年度開始，電腦化計劃實行，將圖書檢索目錄系統改咗做電腦貯存，加設中英兼容系統，第一間電腦化運作嘅圖書館位於荔枝角，到第二年市政局轄下嘅31間圖書館同區域市政局轄下25間嘅圖書館全部完成電腦化程序。


1995年7月1號開始，無論係市政局或者區域市政局圖書證嘅讀者，都可以喺兩局圖書館借閱資料，省卻重新辦證嘅麻煩，不過兩局依然有獨立運作嘅系統。2000年政府解散市政局同區域市政局，兩個市政局同民政事務局原來嘅古物古蹟、康樂同文化職能由新成立嘅康樂及文化事務署接管，兩個市政局轄下嘅圖書館系統就係咁統一咗。


2020年1月，政府為咗防範武漢肺炎同避免市民聚集，所有圖書館喺2020年1月29號開始全面暫停開放。到同年3月3號，所有自助圖書站同還書箱恢復服務。直至同年3月11號，其中7間主要公共圖書館恢復有限服務，進入圖書館嘅人要先攞籌，並要戴口罩同接受量體溫，而職員每個鐘會清場一次，所有人都要離開。


部分圖書館喺中午開門嗰陣出現排隊人龍。有市民批評排隊攞籌輪候嘅安排造成人群聚集，還書或續借亦要攞籌係嘥時間。亦對只准逗留一個鐘嘅安排感到不滿，寧願繼續閉館。所有圖書館喺同年3月23號開始再度全面暫停開放。


5月6號其中7間主要公共圖書館恢復有限服務，同日所有自助圖書站同還書箱恢復服務。5月21號12間分區圖書館恢復有限度服務。6月15號19間分區圖書館恢復有限度服務。6月22號31間小型圖書館恢復有限度服務。


6月29號，流動圖書館開。7月7號所有公共圖書館恢復服務時間。由於第三波武漢肺炎疫情爆發，所有圖書館喺同年7月15號開始再度全面暫停開放。9月17號開始局部開放，提供有限度服務。9月29號，31間小型圖書館同流動圖書館重開並恢復服務時間。


12月2號，31間小型圖書館同流動圖書館再度全面暫停開放，而其中38間公共圖書館再度實施特別開放時間，並暫停提供報刊閱覽同電腦服務。其中38間公共圖書館於同年12月10日號再度全面暫停開放，2021年2月19號，7間主要圖書館同31間分區圖書館恢復有限度服務，實施特別開放時間。


圖書證同智能身份證內都唔會儲存所有關於外借記錄嘅資料，因為呢啲資料會儲存喺於圖書館嘅伺服器入面。香港公共圖書館嘅圖書證係屬於政府財產，所以一旦唔見咗嘅話，就要儘快去圖書館辦理報失手續。持有有效圖書證嘅讀者，可以去到全港任何一間公共圖書館借閱同續借圖書館資料。


陳漢瑋係馬來西亞籍星加坡影視男演員，業餘歌手，主持人。擅長演戲、唱歌、跳舞，主持。佢係參加1988年第1屆《才華橫溢出新秀》而出道，亦係新加坡紅星大獎6屆嘅視帝，而家係新傳媒旗下新藝經紀嘅經紀合約男藝人。


李源一喺1993年8月28號喺四川德陽中江縣出世，細個時開始練足球，14歲時俾四川嘅明宇足球學校睇啱咗而加入足校踢波。2007年開始正式加盟天津泰達而開始佢嘅足球生涯。2010年底俾Nike同英超聯盟、英格蘭足球協會一齊贊助而去到英超嘅阿仙奴隊訓腳。


人大八三一五周年示威，係2019年8月31號由香港民間人士發起嘅一次反「831決定」同反逃犯條例修訂嘅示威。呢次示威本嚟係民陣主辦嘅人大八三一五周年遊行，由中環遮打花園行到西營盤中聯辦大樓，但警方發咗「反對通知書」，民陣宣佈取消遊行。


Donut係香港女仔組合，2010年由Hkmodelhouse Models Management limited成立，而家嘅成員有陳芷敏、陶嘉瑩、金慧君同鄭安那。不過自2015年9月之後，就再無佢哋嘅消息，即係變相無聲無息解散咗。


仁科賀惠係日本足球員，踢後衞，曾經喺1995～2000年間為日本女子足球代表隊出場46次，入咗2球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。


呢個比喻係講到「天國」嘅特性。耶穌提到有一個主人，喺出國之前，將僕人叫到佢面前，希望將佢嘅「財產」交畀僕人，由佢哋負責管理。佢想試用僕人嘅才幹，於是將錢分畀佢哋。錢分幾多就因人而異，乃係按照各人嘅才幹而分配。


其中一個人分到五千，另一個分到兩千，而第三個僕人就分到一千。佢哋對呢個責任作出嘅回應，喺呢個比喻裏面佔咗重要嘅分量。第一個僕人好認真噉負起佢嘅責任，利用呢筆錢財去做生意，為咗佢哋主人嘅財富同利益而勤力做嘢。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


歸寧係女人思念老竇老母，而返外家嘅習俗。但舊時好多都係外家父母作主，會出信畀夫家長輩，求准個女返外家。不過名義上係唔應該有外父外母出信，因為歸寧係個女思念父母省親，應該有兄弟代出。如果老竇老母都死咗，經已無咗省親嘅意思，就唔叫歸寧。


非法放數人／集團，例如大耳窿，好多時會自己處理哂全部收數程序，而由於啲交易由一開始就已經犯法，佢哋要人哋還錢時自然唔會介意高調使出嗱喳招，譬如用到喺目標屋企門口淋紅油、寫大字、塞鎖匙窿呢類恐嚇同毀壞手段。


巴士公司成立初期專門解決廣州嘅鄉下同部分城中村偏僻地區冇巴士坐同埋深夜冇巴士坐嘅問題，期間嗌過興華巴士嘅名。2007年，廣州政府為解決公交企業嘅惡性競爭同巴士公司數量越嚟越多嘅問題，開始整合巴士資源。


興華巴士雖然喺2009~2010年同二汽巴士、新世界、新福利、恆通、冠忠巴士合併成而家嘅第二巴士公司。收購後，站牌重用各間公司嘅名。但係整合巴士資源期間，2008年3月31號同廣州保稅區駐地嘅興華國際運輸重組，同年亦出售咗呢間巴士公司嘅52.


屯門兒童及青少年院係香港一間現代化嘅綜合院舍，院舍前身係青山男童院嘅舊址，喺屯門散石灣北路3號，配合社會福利署用社會工作手法執行法庭嘅指令，喺2007年3月啟用，由全香港6間前兒童院合併而成，功能包括收容所、羈留院、拘留地方、核准院舍同埋感化院，收容有需要被監護同埋照顧嘅細路、青少年犯法者同埋非法入境細路。


院舍提供嘅服務同埋活動包括教育同職業訓練、個案同小組工作服務、社區服務、康樂活動、醫療同健康護理、心理服務，並會安排院童嘅父母或監護人探訪同埋外假等，令佢哋可以同屋企人團聚。院方所提供嘅各項服務，都唔使收錢。


《又要威，又要除頭盔》係套2018年泰國電影，由Prueksa Amaruji執導，Pachara Chirathivat、Sananthachat Thanapatpisal、Jennifer Kim主演。


偉霆想打銀行工，但考極都考唔入，所以瞞住屋企人，每日著銀行制服出門口，實際係揸電單車的士搵食，有日佢撞見中學時期嘅女神樂童之後，呢個秘密就快穿煲，皆因女神原來係真正嘅銀行職員，而樂童嘅男友冠A更加係銀行副經理，成日睇偉霆唔順眼，同埋偉霆阿爸嘅老友鼎爺亦對偉霆有懷疑.


漢服，係指漢人嘅衫，同時係一種中國朝代服飾同埋相對於中國少數民族衫嘅漢人服飾嘅概念。有啲專家話，漢人嘅衫喺古代係民族文化交融嘅見證，由南北朝到隋唐，漢人嘅衫一直喺胡化同漢化之間咁互相學嚟學去同變嚟變去，胡人學漢人衫，漢人學胡人衫，喺一路以嚟嘅交流裏面整出嚟啲效果更好更舒服嘅款式，而新款式嘅出現，再慢慢咁俾大家接受，每個時代都有每個時代流行嘅衫。


後嚟因為剃髮易服好難實行，所以清政府做咗妥協同讓步，雖然無撤銷意圖，但手段從最開頭嘅暴力轉為順其自然同潛移默化，採取「移風易俗」政策，好似喺康熙三年，清政府本來想申令禁纏足，但因為漢族士大夫唔鍾意所以無實行到，令到民間髮式衣著雜亂，亦出現咗好多老百姓嘅衫依然為明制嘅情況。


清早期到中期，啲官員以外嘅一般漢人百姓都可以著前朝服飾，到咗清中期，漢人男女服飾已基本改咗，到咗晚清時期，絕大多數漢人都自願咁改著滿化服飾。根據乾隆時期朝鮮人所講，朝鮮使者洪大容入北京，漢人幾乎皆唔識明代衣物，洪大容話中國人忘咗本。


嗰時因海空道路都封鎖嗮，所以喺2020年全年都未發生過單武漢肺炎感染案例。踏入2021年，吐華魯一直重保持武漢肺炎零確診個案，即使係2021年8月24號由世衛嚟嘅大批武漢肺炎疫苗都係一樣。不過噉嘅記錄直到2022年5月19號先至結束。


腓立比書係保羅寫畀佢喺歐洲建立嘅第一個教會嘅信。腓立比喺羅馬統治下嘅馬其頓省。呢封信係保羅喺監獄度寫嘅。嗰時，佢正遭受其他同工嘅攻擊，又因為腓立比教會受異端侵襲，令佢深感困擾。但係，呢封信依然充滿喜樂同確信，顯出佢對耶穌基督有堅定不移嘅信心。


保羅寫呢封信嘅主要目的係向腓立比信徒道謝，因為喺佢缺乏嘅時候，佢哋接濟佢。佢要趁機會鼓勵佢哋，堅定佢哋嘅信心，使佢哋雖然睇見佢遭受患難，而佢哋自己亦喺困難當中，仍然能夠保持勇敢同信心。保羅勸勉佢哋要學耶穌嘅謙卑，唔好俾自私同驕傲支配。


捕蛇女周錦嫦救咗佘仲全，兩人好投契，一齊返鄉下。仲全阿哥個老婆花千嬌潑辣，成日虾仲全一家，令仲全好睇唔過眼。仲全同錦嫦想成親同開舖頭，但成日被千嬌留難，錦嫦不甘示弱，同千嬌連場鬥法。千嬌老豆窩娼聚賭、欺壓良民，被知縣拘捕，千嬌亦受到教訓。


暗網係由深網嘅小部分構成嘅。深網嘅網絡唔能夠畀正常網上搜尋引擎搵到。構成暗網嘅隱藏服務網絡包括F2F嘅小型點對點網絡同埋由公共組織同個人營運嘅大型流行網絡例如Tor、自由網、I2P同埋Riffle。暗網使用者基於常規網絡未加密嘅性質將佢稱為明網。


第4集節目搞「男神選舉」，候選人有嚟自劉鑾雄家族嘅劉鳴煒同新晉演員游學修，初頭成班女現場觀眾喺布幕前單憑對答，多數人揀游學修做男神，但拉起布幕知道另一位係劉鳴煒後，好多人轉軚，最後劉鳴煒反勝。結果引起社會熱烈討論。


媽閣至關閘沿內港嘅馬路係澳門半島重要嘅交通走廊，每天有成廿八萬人次響呢度搭巴士出行，佔全澳巴士搭車人次一半以上。面對係咁增加嘅乘客但係條路就得咁多，為咗落實巴士路權優先已經變到刻不容緩。所以，經過評估同技術條件，政府就提出媽閣至林茂塘時限性公交專道計劃。


為讓等開車啲人逐步適應新嘅交通安排，保障措施可以順利實行，媽閣至林茂塘時限性公交專道會響5月7號開始試行，首階段運作時間係逢星期六、日上晝七點半到九點、下晝四點半到晚豆黑七點，呢段時間專道只係畀巴士同緊急車輛嚟行，其他嘅車就可以繼續用河邊新街現有嘅馬路開去媽閣嗰邊，同埋沿內港嘅比厘喇馬忌士街同爹美刁施拿地大馬路去林茂塘一帶。


2008年，牛津大學出版社以印刷版字典市場萎縮為由，解散加拿大嘅字典部，炒嗮字典部兩個全職同兩個兼職員工，話會改用自由工作者同將加拿大字典嘅編撰交畀英國總公司嘅字典部做，2013年仍然暗示會有第三版，但係到2019年都冇第三版。


鮋魚級潛水艇抽佣案，又叫鮋魚型潛水艇軍購案，係馬來西亞國防部喺2002年至2008年期間，向法國同西班牙購買2艘鮋魚級潛水艇同1艘奧古斯塔級潛艇涉嫌非法抽傭嘅舞弊單嘢，以及購買嘅金額得滯咁貴而成為馬來西亞最貴嘅軍備採購爭議單嘢。


呢個案件同蒙古女郎阿爾丹杜雅·沙麗布謀殺案有間接關聯。同時案件涉及法國、馬來西亞同香港三噉。喺法國，案件已經有9名法國國防企業有關人士被控。喺馬來西亞，案件仲調查中。除咗涉事主要人物之一阿都拉薩·巴金達畀法國指控之外，到依家依然冇任何人士被控。


1868年，用海港風景嘅香港旗設計，俾香港總督麥當奴否決咗。1868年7月，殖民地部要求殖民地王室代理，叫佢參攷吓香港徽章，設計個旗仔章畀香港。設計師Messrs. Thomson & Son of Wapping用藍船旗做底，旗章係維多利亞港景色，同香港徽章差唔多。


港督麥當奴收到旗章設計之後，同行政局同議員討論，麥當奴就話，旗章嘅製作設計都好差。1869年7月，佢同當時殖民地大加連威老提出抗議，旗章就好似喺倫敦荷巴特區嘅噴油工人整，質素好參差。港督麥當奴同時請求加連威老畀啲合適又新穎嘅設計，例如喺旗仔加入不列顛尼亞女神同代表英國嘅獅子等等。


1869年12月，港督麥當奴再同殖民地大臣講，就話行政局成員旗仔嘅設計好需要改，希望加入不列顛尼亞女神等嘅嘢。意見喺1870年2月喺殖民地部報告殖民地王室代理。殖民地王室代理喺1870年4月遞交兩個設計方案畀殖民地部考慮，設計師係Messrs.


1923年11月17號，港督司徒拔被問到設計時，指「山頂嘅深綠色不配合藍色」。輔政司決定徽號上深綠色嘅文字，應該改用淺藍、淺啡、漸變至白色而成。1924年5月12號，司徒拔話「旗幟本身同旗仔書嘅圖唔一致，旗仔重樣衰過本身幅圖，所以需要改一改。


議員，又叫代議士、民意代表、政治代理人，係由人民選出、喺議會等各種立法機關代表人民行使政治權利嘅公職人員。按字面意思解釋，係指代表多數人嘅意思，都等於群眾嘅意見領袖。喺現代嘅代議制度入面，人民藉由選舉選出民意代表，嚟行使間接民主嘅權利。


2008年5月1號朝早8點半，兩架載有幾十名日本神慈秀明會香港分會教友嘅旅遊巴準備由慈雲山分會前往西貢市竹洋路教會香港總部參加每月例行崇拜，至到朝早9點02分，其中一架載有61名乘客，由伍氏兄弟旅運公司擁有，配新亞車身嘅Isuzu LT132P旅遊巴駛到西貢公路南邊圍時，懷疑車速太快及煞車皮磨損，喺斜路落斜轉入迴旋處時失平衡，全車翻側喺隔音屏障旁，車頂隨即壓向乘客，導致大量乘客被困喺車頂同座椅之間，而司機受輕傷而可以自行爬出車廂，不過隨後俾警方以危險駕駛導致他人死亡罪名拘捕。


香港消防處喺意外後9分鐘趕抵現場，14人當場証實死亡，另外4人送去醫院後証實不治。由於死者眾多，當局自2003年屯門公路雙層巴士失事後首次喺大型意外現場設置臨時停屍間充氣帳篷。所有死者都係29至83歲女性，而傷者年齡就介乎2至85歲，有傷者話事發前車速太快。


警方及消防出動300幾人，政府飛行服務隊亦協助運送傷者，最後一名傷者喺意外發生大概3個鐘後被救出。傷者被送去8間醫院救治，醫院管理局啟動緊急應變，而行政長官曾蔭權就到接收最多傷者嘅將軍澳醫院探望，然後亦到車禍現場視察，視察期間走到臨時停屍間為死難者祈禱，佢表現哀傷並形容今次意外係香港近年最嚴重車禍，又要求有關部門徹查意外原因並為死傷者家屬提供適切援助。


元嘉二十一年，阿爸劉義慶喺首都逝世，劉燁繼承臨川王位，做過最高嘅職位係通直郎。元嘉三十年，南朝宋皇子劉劭殺徂佢阿爸，自己做徂南朝宋皇帝，因為佢同劉燁有宿怨，於是將佢同長沙王劉瑾、劉瑾個細佬劉楷、桂陽侯劉覬、新諭侯劉球全部監禁殺死。


咕嚕肉通常會用豬嘅脢頭肉。配料有青椒、紅椒、洋蔥同菠蘿。「咕嚕汁」就用茄汁、山楂、砂糖同檸檬汁等煮成。咕嚕肉嘅煮法，係將豬肉切件醃味，然後沾上生粉，放入油鑊炸到金黃色，再將炸好嘅肉連同配料同咕嚕汁炒成。


由於清朝時歐美人士喺中國最先接觸廣東地區，亦順理成章最先接觸粵菜，加上佢哋鍾意甜酸嘅口味，所以咕嚕肉深受佢哋歡迎。另一方面，廣東人亦係最早僑居歐美地區嘅中國人，更喺當地開設粵菜餐館，更令咕嚕肉普及起嚟。


富豪B8R有兩軸同埋三軸版。佢首先係喺歐洲市場推出，所以初時只可以配富豪D8K歐盟六型引擎，容量7.7公升，打直擺喺車尾。2016年，富豪推出配富豪D8C歐盟五型引擎嘅B8R，畀排放冇咁嚴格嘅地區用。


張大光同張耀祖兩仔爺，喺香港經營嘅山寨廠出現困難，就決定返鄉下設廠，點知俾人呃，好彩得到大陸女工李彤相助先至能走返香港。後來耀祖再揾到機會到深圳特區設廠，並叫李彤幫手管理工廠，自此二人感情一日千里，最後更衝破中港障礙結成夫婦。


馬盧夫係巴西工程師，商人同政治人，巴西聖保羅州嘅聖保羅市出世。佢嘅家庭來黎巴嫩地移民。喺1969年至1971年同1993年至1997年期間出任聖保羅市市長，1979年至1982年期間出任聖保羅州州長。


黃眞伊1506年喺韓國李氏朝鮮嗰一個技生家庭出世，她屋企好窮，要經常兼職賺錢。她在父親黃進士爲李氏朝鮮嗰士族，但她嗰母親陳玄琴是賤民。她在李氏朝鮮嗰慣濕法從母法嗰之爲賤人。她在十六歲時以後，她與官遼和王室宗親等餘相關。


蓮坳，又寫蓮澳，香港一地，亦係村名，喺大埔西面山地，羣山環抱，大帽山東北支脈之中。地處社山之南，山徑向北，到社山村，可通林村。有石蓮路，向東越山，經石屋仔、半春園到石鼓壟，再通錦山路過錦石新村、錦山村到大埔墟。


飯否係中國大陸地區仿Twitter嘅微型網誌，係王興喺2007年5月創辦嘅，飯否嘅出現，使大陸地區唔識英文嘅人都認識咩係微型網誌，係影響力最大嘅中文微型網誌。不過2009年6月因為各種原因，創辦人被逼自己暫時關咗站。


喺中心嘅環島鐘樓，係一個仿造英國倫敦大笨鐘嘅鐘樓，同背後嘅福隆港郵政局相映成趣，係福隆港嘅標誌。呢度高原上面設有一個19洞嘅哥爾夫球場、射擊訓練場同埋馬場。每年5月，福隆港仲會舉行觀鳥大會，旅遊者對所觀察嘅雀鳥進行記錄同攝影。


福隆港嘅馬來文名係「Bukit Fraser」，嚟自開闢福隆港嘅先驅、蘇格蘭裔商人劉易斯·詹姆斯·花沙。Bukit Fraser早期嘅中文名係「白鬚港」，根據1905年華民護衛司署官員H.W. Firmstone所講，因礦地原業主花沙留有長白鬍鬚而得名，而「港」字解釋為「mining land」。


1930年代當地華文報章依然叫「白鬚港」，大約喺同一時期亦開始使用現今通行嘅名「福隆港」。另外，亦有音譯「花沙山」、「佛拉沙士山」、「佛蘭昔士山」等名。「福隆港」嘅中文名由來衆說紛紜，主要有人名說同商號說，其中呢啲傳說又有差異。


之後嗰個峽谷同山都統稱呢個中文名，因為嗰時呢座山仲未改名，實際上「港」字唔係用嚟稱呼呢座山。但係許雲樵曾經喺1972年喺《南洋商報》專欄中肯定咗「福隆港」嘅「港」係「崗」嘅訛講法，佢亦解釋原來嘅港喺山下面，喺19世紀由一個華人所開辟，由嗰度登山通過峽谷可以去到彭亨，所以行人就將山亦叫做港。


一般認爲福隆港嘅開闢係以劉易斯·詹姆斯·花沙喺1890年代爲開始。花沙係喺新加坡出世嘅蘇格蘭裔商人。佢曾經喺1882年宣佈破產，之後因為商業罪案而被判監兩年。出獄之後，花沙離開新加坡前往彭亨，1890年代開始喺都賴經營錫礦運輸業務，之後就將業務轉移去福隆港。


佢哋發現經理嘅洋房已被廢棄，破舊不堪，唔適合居住。之後，佢哋唔知咩原因蕩失路，好彩畀兩位錫克籍警員救咗出嚟。返到新加坡後，主教畀高級專員亞瑟·楊寫咗一份報告，表明喺嗰度能夠較易開發避暑山站。1919年8月嘅初步地形測量進一步認可咗呢份建議。


同月，聯邦委員會嘅非官方成員金德斯被告知將撥款將福隆港開發成為避暑勝地，工程喺同年10月開始。彭亨工程師馬格開始喺花沙洋房周圍清理土地，勾勒出一條由岬上山嘅道路，又勘測建築物嘅選址。1920年，福隆港歸屬聯邦政府轄下嘅發展委員會負責，正式改名做Fraser's Hill。


1951年10月6號下晝1點左右，英殖民政府最高專員亨利葛尼，喺前往福隆港途中畀馬來亞共產黨員殺害。當時車隊包括，一架路華越野車喺前開導，入面坐住5位馬來警察同1位司機，葛尼同佢夫人同私人祕書所乘坐嘅勞斯萊斯轎車隨後，再後係一架無線電巡邏車，入面坐住1位護送隊指揮官同6位馬來武裝警員、同埋一架裝甲偵察車殿後，入面坐住一位槍手同一位司機。


行至新古毛－福隆港路56英里又四分之三處時，車隊畀馬來亞共產黨游擊隊伏擊。路華車入面除咗一位警員之外，其餘都受傷而跳落車，採取掩護而開槍還擊。欽差大臣架車繼而遭到密集槍火射擊，而停喺路邊，距離路華車大約40碼。


葛尼喺右旁行出汽車，向路邊嘅高岸而行，仲未抵達就被擊斃。冇耐偵察車準備轉過欽差大臣架車同路華車遇襲嘅轉角時，遭受射擊，偵察車繼續前行，停喺欽差大臣架車之後，車上人員隨即開槍還擊。經過短時間駁戰之後就停火，當護送隊指揮官落車時又遭到射擊，隨即再次交火，等馬共成員停火撤離後就電告新古毛警長求援。


行兇者係綽號「小馬」嘅馬共黨員同佢獨立小分隊嘅36名游擊隊員。根據馬共前總書記陳平所講，佢哋當時希望攻擊大型武裝車隊以奪取武器同彈藥，但係事後收聽新聞報導時先知佢哋殺咗欽差大臣。4個月後，英國陸軍副參謀鄧普勒接替葛尼出任欽差大臣。


福隆港係一個山區，海拔喺320米 同 1,460米 之間。大約44%地區係被認定為陡峭，而平坦區域只佔成個土地面積嘅8％。福隆港嘅原始森林覆蓋率大約係總土地面積嘅92%，只有1.5%土地面積用喺城鎮。


大約6.5%森林面積已被清除用作二次生植。馬來西亞10條河流系統發源頭都喺呢度，其中包括雪蘭莪主要水源Sungai Selangor同埋彭亨州東部主要河流系統Sungai Teranum。呢個地區地質主要係花崗岩，形成沙質、可滲透土壤同埋好容易導致水土流失。


福隆港位處係馬來西亞少數嘅原始森林之一，1897年植物學家H. N. Ridley發現呢度擁有好高嘅生物多樣性，令科學家同研究人員對呢頭好感興趣。超過一成喺馬來西亞半島發現嘅植物品種都喺福隆港，嗰度有952種土生品種同36種特有種。


喺福隆港可以揾到嘅動物主要係無脊椎動物，當中包括螞蟻、蜜蜂、甲蟲、蟬、草蜢、飛蛾、蜘蛛同白蟻。佢哋對維持呢區健康生態系統發揮重要嘅作用。根據IUCN Red List，截至2013年，三種哺乳類動物被列為瀕臨滅絕，包括馬來貘、合趾猿同馬來亞虎，另有兩種哺乳類動物鬣羚同馬來熊被列為易危。


喺Jeriau瀑布附近嘅第二座哥爾夫球場建設涉及森林砍伐，嗰度嘅陡峭山坡可以揾到一啲稀有物種。呢個問題引起咗植物學家嘅關注，因為呢個地區進一步發展將會帶嚟極大嘅環境影響，包括導致稀有同瀕危植物物種消失。


新路馬來西亞聯邦第148號聯邦公路嘅修建亦對福隆港環境構成威脅。呢個建設涉及砍伐森林，造成棲息地破碎化，過程中亦會清除一部分原始森林。條路出現裂縫、道路倒塌同埋冧山泥情況。巨石暴露喺坍塌嘅斜坡度，當中有啲搖搖欲墜咁懸喺山上面，有啲已經跌埋落條路上面。


有居民同遊客報告福隆港有非法收集同偷獵野生物種嘅情況。有藥用價值植物例如豬籠草、蘭花同香草等以及動物包括蝴蝶至昆蟲同鳥類都被定為收集對象。現有嘅小徑令啲人好容易入到去森林，增加呢啲非法活動嘅可行性。缺乏對呢種非法活動嘅實時監察，有可能導致野生物種過度捕撈，導致佢哋喺福隆港嘅數目減少。


一個士多啤梨農場喺2018年成立，擁有4,800士多啤梨植物，如果遊客反應積極，會計劃再種植30,000士多啤梨植物。士多啤梨嘅種植令到福隆港成為金馬侖高原之後馬來西亞第二個士多啤梨種植區。一個花卉苗圃亦喺福隆港營運，向居民同遊客甚至大型顧客，包括莎阿南國家植物園、吉隆坡市政局同埋馬來西亞其他市政委員會賣鮮花。


截至2013年，福隆港人口只有1000居民。福隆港嘅人口增長自2000年開始滯後，原因係呢個地區無乜就業機會，主要原因係對任何形式嘅發展需求都好低，當中由2000年開始無任何住宅發展。另外，呢個地區無高中亦導致人口減少，迫使學生搬到有高中嘅大城市，例如劳勿、新古毛同吉隆坡


老人家退休或者家人去世後，或者佢哋嘅仔女喺其他地方揾到工做時，佢哋亦會搬走。截至2018年，呢個鎮只剩返40名華人，當中大多數都係50歲以上，呢個數字估計已經由2015嘅人數減少咗100人。福隆港亦因為缺乏資訊科技而受到數字落差所困擾。


1971年1月，起咗一個特高頻電磁波基地，叫做「吉隆坡–福隆港」，呢個基地允許福隆港、吉隆坡同全國其他地區之間嘅無線通訊。2017年喺福隆港起咗一個數碼電視無線電塔，令到住喺彭亨州近福隆港居民能夠接收由MYTV Broadcasting提供嘅地面數碼電視服務。


由於福隆港擁有豐富各種各樣鳥類品種，所以呢度成為一個出名觀鳥愛好者嘅聚集地。嚟自亞洲同歐洲嘅觀鳥者成日去福隆港影相同研究呢區嘅雀仔。觀鳥嘅熱門程度導促使一年一度嘅活動Fraser's Hill Bird Race嘅舉行辦，佢喺1988年由福隆港發展公司同馬來西亞自然協會首次舉行。


另外，2010年6月一個有關鳥類嘅博物館叫做Bird Interpretive Centre向外開放。呢個博物館提供福隆港上嘅7條山徑嘅資訊同導賞團遊覽，以及一個互動式設施畀遊客了解有關呢個地區動植物更多信息，同埋了解森林保護嘅重要性同欣賞大自然嘅美貌。


福隆港變咗登山者熱門嘅路線，因為嗰度有完善嘅行山徑。由於小徑唔干擾大自然，行山人士會接觸到各種動植物。參加福隆港centenary celebrations嘅登山者可以表示對保護大自然嘅支持。呢啲行山徑無咩點積極由福隆港旅遊計劃推廣。


同時，福隆港亦成為一個踩公路單車同爬山單車熱門地方。每年舉辦嘅「山中之王」挑戰賽都有過千人參加中反映喺呢區踩單車受歡迎程度。福隆港亦係幾個專業公路單車賽同世界單車總會批准嘅單車賽，例如Tour de Langkawi、 Le Tour de Femina同Malaysian National Road Championships嘅舉辦地點。


福隆港亦擁有馬來西亞其中一個最古老嘅哥爾夫球場。嗰座9個洞嘅哥爾夫球場喺1925年起，前身係一個錫礦，喺錫耗盡之後封咗。一個新嘅18洞哥爾夫球場喺1970年代喺Jeriau起。幾位備受矚目嘅單人同職業哥爾夫球手，包括阿都拉薩 Rodger Davis，同埋彭亨蘇丹阿末沙曾經喺哥爾夫球場玩過。


Misteri Dilaila，一套馬來西亞恐怖片，喺福隆港拍攝，之後喺2019年上映。呢部電影故事情節涉及喺福隆港度假時某啲人物失咗踪，據說係受1910年Louis James Fraser失踪嘅啟發。


「8.17 保普選反佔中大遊行」，係香港2014年示威巡遊之一，嚮8月17號星期日，參與市民唔多過廿萬，活動市民表態支持香港2017年政改方案，支持循序漸進改革，反對破壞香港嘅佔中行為，參與者相信「佔中」會損害香港經濟。


呢次大遊行唔係單一活動，表達反對佔中意圖，其他民意認為中環金融、銀行、零售同酒店。「佔中」必然打擊香港運輸業、物流業、旅遊業同展覽業經濟產值。保普選反佔中大遊行目的對「佔中一鑊熟」心態表示不滿，反對佔中自殺式抗爭手段。


8．17參與人數，警方估算11萬人，大會公布有19萬人。參加者企滿維多利亞公園6個足球場，34度夏季高溫。保普選反佔中大遊行，支持自由、民主、法治同多元共融香港核心價值，又珍惜香港經濟成就。8.17保普選反佔中大遊行行程終點站嚮中環遮打道。


遊行開始前，有線電視嘅記者同攝影師以「放蛇」方式參加咗香港青年會嘅遊行隊伍。兩人響前往維園嘅旅遊巴上獲派250緡車馬費，並被指示「唔好響現場提及，袋咗就算」。遊行前，至少7間鄰近維園嘅酒樓，共有逾200圍俾遊行團體預訂，其中4間更係「包場」，為遊行人士提供午餐。


遊行期間，有線電視響維園訪問咗多名遊行人士，有人稱唔識字亦唔知遊行目的，亦有人答出「香港平安大吉」。及後有年輕女士先以唔正嘅廣東話稱「過嚟玩」，記者追問下就以普通話回答「購物」。片段後來引發網民惡搞大陸人購物成「鳩嗚」。


民國15年底，黃埔軍校方準備出錢起另外兩間公園時，順手將黃埔公園整大咗兼改名做中正公園。1947年，駐島海軍喺公園嘅山頂起咗棟名叫「中正樓」嘅兩層洋樓，但文革破四舊時拆冧咗。中華人民共和國成立之後，公園改名做「中山公園」，後嚟為咗紀念孫文而整咗孫總理紀念碑。


街舞動作由各種走、跑、跳組合而成，並通過頭、頸、肩、上肢、軀幹等關節嘅屈伸、轉動、繞環、擺振、波浪形扭動等連貫組合而成，每個動作都有特定嘅健身效果，既注意到上肢同下肢、腹部同背部、頭部同軀幹動作嘅協調，又注意到組成各環節各部分獨立運動。


以前叫機械舞，而叫震感舞，特點係表演者故意做出肢體僵硬嘅形態，模仿機械人嘅樣做動作。一般震感舞包括膊頭、頸部、胸部、背部、手臂、腿部等嘅肌肉透過快速收縮，進而達到震動嘅效果，配合音樂舞動。經常會融入Waving、Robot、boogaloo、King TUT等風格，係一種綜合性極強嘅舞蹈。


係由非洲黑奴帶到美國嘅舞蹈，因此佢嘅舞姿類似非洲人嘅性格一樣，原始、熱情、奔放。到咗美國之後，吸收咗芭蕾舞、現代舞、街舞、拉丁舞嘅元素同技巧，要表達嘅係火辣辣、熱情嘅風情，送胯、扭腰、身體呈波浪形扭動。


大概喺70年代位於洛杉磯嘅一間夜總會裏面Don Campbell發明咗呢種即興發揮嘅獨特舞步。身體做出一啲好快嘅動作，然後喺某一個動作嘅時候突然停低，最主要嘅關鍵在於手部旋轉同定住。鎖舞係種非常強調乾淨俐落嘅舞蹈，因為舞蹈中鎖嘅手勢，同突然定格嘅舞感類似鎖嘅功用，所以稱為鎖舞。


劉瑞威係香港男藝人，為跳舞團體Yes Official成員之一，2019年ViuTV選秀節目《全民造星II》入圍96強後止步，2023年再參加《全民造星V》入圍30強後止步，之後做咗MakerVille男藝員。


書局為咗賣書會畀人去睇書，不過啲人打書釘等於搏懵，搏書舖、作者、出版社嘅懵，所以賣書一方會喺書上包層膠紙，唔畀啲人開，其中雜誌最常見。不過啲人打書釘大多係睇啲輕鬆啲嘅書，大多揀薄嘅、多畫嘅書，比如好多人就去賣公仔書嘅地方打書釘。


不過都有啲書舖歡迎啲人打書釘，特別係內設咖啡廳、茶室嘅書舖，噉一來啲人會坐喺度一邊掀書一邊買杯嘢飲，增加書舖嘅生意。亦有啲書舖大方，由得啲人打，重設埋座椅畀人，想以服務周到攬客、旺下場。亦有歡迎打書釘嘅書店係想聚人氣，借此邀請作者等文化人物開講座、喺書舖搞展覽等文化活動。


香港水務署喺2017年檢查嘅時候，發現丟荒嘅配水庫頂部係出現咗裂痕，畀樹根穿埋入去，嗰時嘅評估係認為結構唔安全，就開始咗計劃清拆。喺2020年10月開始清拆後，暴露咗內部嘅構造，同年12月28號就俾市民發現到減壓缸嘅原本面貌，開始呼籲返水務署停止清拆，收尾就獲得傳媒嘅廣泛報導，而各黨派人士亦一齊呼籲停工，最尾水務署係應承咗停低工程。


鄧兆棠亦係香港立法會前議員、元朗區議會主席、港事顧問、香港特別行政區第一屆政府推選委員會委員、博愛醫院永遠顧問、前主席、市政服務上訴委員會委員、行政上訴委員會委員、香港大學校董會成員、古物諮詢委員會成員。


1980年至1991年做元朗區議員。1986年至1988年做區域市政局議員。1992年至1995年做立法局議員。1997年至1999年做臨時區域市政局議員。1996年至2004年做臨時立法會議員、立法會議員。


阿爾法特種部隊，係俄羅斯聯邦安全局嘅一支特種部隊，1974年7月成立，主要負責反恐嘅工作。蘇聯解體之後，俄羅斯聯邦接管咗呢支部隊。阿爾法特種部隊參與過車臣戰爭、1993年俄羅斯憲政危機、2004年別斯蘭人質事件等等。


阿爾法特種部隊響蘇聯克格勃主席尤里·安德羅波夫嘅提議之下成立。1972年慕尼黑奧運會發生咗慕尼黑慘案，導致11個以色列運動員死亡，尤里·安德羅波夫擔心1980年莫斯科奧運會同樣會受到恐怖份子嘅襲擊，所以喺克格勃入面抽調大約30位年青成員組成阿爾法特種部隊。


1991年12月，蘇聯解體，阿爾法特種部隊俾俄羅斯聯邦接管，調咗入總統警衛局，但係之後因為兩次拒絕俄羅斯總統葉利欽嘅命令，響1993年年底調番入聯邦反間諜局。1995年，聯邦反間諜局改組成為聯邦安全局，至今阿爾法特種部隊就一直隸屬於聯邦安全局。


2002年，莫斯科歌劇院脅持事件發生，車臣獨立分子闖入莫斯科軸承廠文化宮，脅持850幾個人質，阿爾法特種部隊同脅持者對峙幾日之後，決定以祕密化學氣體麻醉表演廳所有人，再強攻劇院，結果有超過一百名人質因為吸入咗麻醉氣體而死咗。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


嘉模聖母堂有三層，外牆係米黃色，頂部有一個鐘樓，鐘樓下面嗰一層係唱詩台。教堂裏面只有一條走廊，中間主祭台恭敬嘉模聖母，兩側係耶穌同聖若瑟像。另外，教堂入口左面小堂設有嘉模聖母像，建築物充滿新古典風格。


呢次示威本嚟係天水圍親子遊行，由天水圍天秀路公園行到天水圍站，但警方出咗「反對通知書」，主辦單位宣佈取消遊行。但係有天水圍街坊同區外民眾嗰日照到原定遊行起點，行到天瑞路附近同警方對峙，之後多數示威者入咗T Town商場後解散，亦有示威者設置路障，但最後未有爆發衝突，亦冇人被捕。


佢細個嗰陣最先去練田徑，但係佢就噉鍾意咗足球。變咗濟南泰山將軍嘅波迷，之後就開始學踢足球。佢先去咗濟南正利足球學校，之後又去到青島海牛足球學校嗰邊學踢波。跟住喺1999年去咗廣東名峰隊而代表第一次聯賽出場。


小中和哉喺日本三重縣出生，東京長大。佢嘅爸爸係起草「朝日訴訟」判決書嘅前法官小中信幸，哥哥係編劇小中千昭。佢高中就讀成蹊高等學校，期間曾經出演佢電影研究部師兄手塚眞嘅電影《FANTASTIC★PARTY》。


1989–1990年小中和哉曾經參與《鹹蛋超人》新作嘅企劃，雖然最尾呢個企劃無實現，但成為咗之後《超人G》嘅基礎。因着呢個企劃嘅聯繫，佢參與《電光超人傑德文》嘅製作，自此佢就經常參與圓谷製作嘅特攝作品。


1992年，佢哋喺製作《くまちゃん》期間開咗間叫「こぐま兄弟舎」嘅有限公司。呢部電影由片桐澪改篇成漫畫，喺雜誌《Ribon》上連載，從1993年4月號到2003年3月號連載咗十年。漫畫頭兩集係由小中千昭編寫劇情，但之後出現くまちゃん嘅屋企人同其他角色等，都係片桐原創嘅情節。


主角係隻叫「辛巴」嘅獅子。套片從莎士比亞嘅《哈姆雷特》取得靈感，用咗當時先進嘅動畫技術，配上交響樂，融合非洲當地原始音樂，榮獲1994年奧斯卡最佳原著音樂同埋最佳電影主題曲兩項大獎，成為迪士尼動畫嘅里程碑作品。


聖公會鄧肇堅中學係香港一間基督教男女子中學，位於灣仔愛群道9號，由聖公會港澳教區創辦，1962年成立。呢間學校用英文教。學校嘅中文校訓係「恒心，寬恕，容忍」，而希臘文校訓係「HYPOMONE」。現任校長係袁經恒。


2016年10月11號臺北捷運頒行新版路線編號作業，以「路線顏色英文字首」為編碼原則，淡水信義線代表紅色嘅「R」字代號。但喺2014年11月15號至2016年10月11號期間，曾經短暫以數字作為路線編號嘅規則，當時淡水信義線稱為2號線。


貨板係啲非正式嘅貨品，通常分量好少同免費，用嚟畀未決定買唔買正式貨品嘅顧客試下先，務求佢哋跟住使錢。派貨辦係種吸引人客買嘢嘅方法。譬如賣食材嘅攤檔，可以煮少少畀個客試食，個客試啱就會買。試用品係種整畀消費者嘅樣板。


澳洲同埋附近水域大約有379種唔同種類嘅哺乳動物，當中有22種屬於外來品種。呢三百幾種中包括2種單孔目、159種有袋類、76種蝙蝠、69種嚙齒目、13種食肉目、13種有蹄目、2種外來引入嘅兔形目、44種鯨目同1種儒艮。


理察史他基爵士，MBE，藝名拎舊史他，係英國歌手、音樂創作人、音樂家同電影演員。最爲人所知嘅，佢係披頭四樂隊鼓手，時爲1962年8月16號到1970年樂隊解散之前。不過，喺披頭四做鼓手時，佢只負責打鼓，好少有好似樂隊其他成員咁獨立創作歌曲，人哋淨係知道佢識打鼓，唔知佢重識得其他樂器。


支持者亦都認為，倘若香港特區政府冇能力唔受中方影響下管治香港，而中國政府又明知故犯咁違反《中英聯合聲明》並直接管治香港，香港喺憲法上嘅地位應該回復到1997年7月1日前，既係英國政府因為中方違反咗呢條國際協議而恢復對香港嘅主權。


歸英論支持者認為香港可參考直布羅陀、福克蘭群島、百慕達等地方，成為有民選政府同議會，一片擁有真正自治權嘅英國海外領土。該理論支持者認為，喺民主英國嘅主權下，香港先會有機會實施真正嘅自治，並提供一個安穩嘅空間俾香港人思考香港嘅政治未來，例如可以獨立成為英聯邦王國等嘅選擇。


英國一貫嘅政策係協助前殖民地成為主權獨立嘅國家。但係由於大英帝國向大清分3段時間同條約攞到香港，情況相對複雜，獨立呢種情況喺香港並唔適用。英國理解中國對香港主權歸屬嘅立場，自1972年11月2日聯合國大會批准《關於准許殖民地國家及民族獨立宣言》入面嘅地方名單剔除「香港」之後，英國從冇向聯合國秘書長要求將「香港」重新列入呢份名單。


英方清楚知道中方非常反對香港獨立，因此英國政府實際上冇辦法安排香港獨立。香港92%嘅土地經《展拓香港界址專條》租借而來，1997年期滿，之後英國將會喪失呢92% 嘅土地嘅一切權利。無論獨唔獨立，香港並冇辦法單憑呢 8% 剩返嘅土地而運作，英國所以必須同中國商討香港前途問題。


2014年3月20號，前香港總督彭定康來香港出席牛津大學與香港海事博物館合辦嘅活動時，有部分人士手持英治香港旗，並高唱英國國歌《天佑女王》，提出“香港回歸英國”嘅請求。彭定康同相關关人士握手，喺離開嘅時候冇直接回應，只係表示“尊重香港嘅意見多元化”。


2016年7月，「香港歸英運動召集人」賴綺雯以保守黨名義報名參加立法會港島區選舉，表明會爭取香港「歸英」。但最後被選舉主任取消參加立法會參選資格。其後，賴綺雯去信英國駐港澳總領事同埋英國外交部部長，希望英國政府考慮宣告《中英聯合聲明》失效，讓香港重新加入英國。


祖先本來係新教貴族，好有錢。但係後來法王路易十四廢除咗南特敕令，驅逐新教徒，於是就家道中落。直到佢阿爸，就喺干邑做商人。佢阿媽好有教養，親自教授博勃瀚各國語文，於是佢就學識咗英文。大個咗，博勃瀚去咗巴黎綜合理工學院求學，而且自己整咗個實驗室，成果唔錯。


博勃瀚眾多研究中，以發現鎵最為有名。1875年，佢喺52公斤鋅礦石樣本裏面，見到新光譜線，提取到氯化鎵幾毫克。跟住佢用咗好多好多礦石，終於攞到75克鎵，重計埋鎵個原子質量。因為咁，博勃瀚獲頒法國榮譽軍團勳章、戴維獎章同埋法郎成萬蚊。


鎵嘅重要性，係在於佢證實咗元素週期表嘅推斷。1871年，門捷列夫，週期表嘅創製人，話喺週期表裏面，鋁下底重有元素，重推論埋佢個性質。到博勃瀚搵到鎵，研究佢個性質，合乎門捷列夫個推論，證實咗佢講嘅嘢係啱嘅。


呢間創意園之前係協同和機器廠，佢見證過廣東嘅工業起源同發展，重誕生過中國第一臺柴油機。2009年初，廣州市同荔灣區政府對芳村舊廠房利用發展方面，採用「退二進三」辦法，借廣佛同城化CBD嘅優勢而成立咗創意區。


同其他支派唔同，利未支派冇喺以色列中分配特定嘅土地。相反，佢哋喺全國嘅範圍內分散居住，方便服務喺各地嘅以色列人。佢哋喺全國各地嘅城市中建立咗供奉上帝嘅地方，例如利未人城市中嘅利未人城市被用作居住同宗教事務嘅中心。


《愛．誘．罪》係一部2007年愛情戰爭電影，由祖韋特做導演，改編Ian McEwan嘅2001年英文同名小說。主演係James McAvoy、姬拉麗莉、Saoirse Ronan、Romola Garai、班尼狄甘巴貝治、Vanessa Redgrave。


劉劍倫係中國學者，曾經係廣州中山大學附屬第二醫院退休教授。佢喺2003年2月21號，喺明知自己確診沙士嘅情況下去香港，聲稱參與親人婚宴，做咗超級傳播者嘅佢，將病毒帶來香港，最終令香港沙士疫情爆發，而去到3月4號，佢自己亦喺香港死咗。


劉劍倫去香港之前，沙士第一位超級傳播者周作芬正好喺佢任職嘅醫院接受治療，劉劍倫亦有同周作芬接觸。劉劍倫喺2月中出現症狀，但仍然同老婆喺2月21號由廣州來港，並入住京華國際酒店，一同入住911號房。但嗰陣佢喺9樓走廊打噴嚏、咳嗽，留下相當數量嘅病毒，專家經過疫調推估佢至少感染咗16位房客同1位訪客。


劉劍倫去到第二日已經病到去唔到原定婚禮，而鄭強尼同劉劍倫接觸後，鄭強尼喺唔知情嘅情況下，2月23號去咗越南公幹，令之後越南疫情爆發。而關水珠返回多倫多之後，亦將病毒帶到加拿大。不過，加拿大一直都有強制進行隔離嘅公共衛生法，因而令加拿大疫情冇咁嚴重。


劉劍倫去到3月4號喺香港廣華醫院死咗，佢死前坦承生前曾暗中診治一種喺中國華南地區爆發嘅新型肺炎疫情。佢一早知道華南地區有幾百位患者，但呢個係中國嘅國家機密。關於涉及嘅新病毒，動物係唯一嘅可能來源。佢嚟香港之前，病毒已經喺劉教授嘅醫院員工間飛快散播。


一八三三年，鑑於年尾東印度公司二百年滿約，唔再獨佔中國貿易。理藩院彭夏士頓，同律勞卑好熟，任律勞卑做駐省商務大臣。九月十號正式任命，是爲英國全權大臣。亦任名萄魯頓爲左副商務大臣。爹鼻士爲右副商務大臣。


基斯杜化李，全名叫基斯杜化·夫蘭克·卡蘭迪尼·李係一位英國嘅導演、歌唱家同作家，喺英國倫敦比爾吉利維亞出世，佢細個喺夏野學校學過嘢，重攞埋獎學金去咗伊頓公學校同惠靈頓學校讀書。二戰期間重喺英國皇家空軍同特種部隊服過役，唔單止攞咗好多榮譽勳章，同時重攞埋上尉頭銜返嚟。


愛爾蘭國防軍係愛爾蘭共和國嘅武裝力量，由陸軍、海上部隊、空中部隊同後備國防軍四個部份組成。愛爾蘭國防軍嘅總司令係愛爾蘭總統，但係以總統嘅名義行使總司令職權嘅通常係國防部長，而國防部長嘅諮詢機構係國防委員會。


由於愛爾蘭位置偏遠，因此外國軍隊大規模入侵嘅可能性唔大，加上愛爾蘭共和國從自由邦時期就開始奉行嘅中立政策，令到愛爾蘭國防軍嘅武裝相當無威脅性，空中部隊甚至連一架戰鬥機都無。雖然係咁，但係愛爾蘭共和軍就有參與聯合國維和部隊嘅長遠歷史。


同英國相比，愛爾蘭嘅軍工業相對落後，步兵嘅武器，從槍械到戰車，絕大部份都要從海外採購。目前陸軍最常見嘅戰車係瑞士MOWAG公司生產嘅「食人魚」裝甲運兵車同英國Alvis公司生產嘅FV101「蝎子」輕型坦克。


海上部隊一共有1144人，主要嘅職責係保衛愛爾蘭共和國領海同埋愛爾蘭海魚保育區。雖然海上部隊未參加過任何戰爭，但係就截獲過好多企圖出入愛爾蘭嘅運毒船。海上部隊目前有8隻輕型戰艦，全部配有充氣快艇，另外重有一啲訓練船隻。


故事話當時最大勢力嘅黑幫就係斧頭幫，有一肥一瘦兩個流氓因為生活艱苦，好想加入斧頭幫搵食，於是走去做壞事。有一個叫做「豬籠城寨」嘅地方，入面有個成日鬧啲租客嘅惡死包租婆，佢老公就係一個鹹濕佬，成日調戲啲女租客，重有一個做搬搬抬抬嘅咕喱強，一個賣白粥油炸鬼嘅阿鬼，同埋幫人造衫嘅阿勝，不過原來佢哋五個都係已經退出咗江湖嘅隱世武林高手，後來因為顯露武功力抗黑幫而惹上麻煩。


日奈森亞夢係聖夜學園嘅學生，故事開始嗰陣係漫畫版四年級轉校入學。特徵係頭上嘅✖型髮飾。最驚就係恐怖嘅嘢。被人形容做「又有型又冷酷」，係好多人嘅焦點所在。但真正嘅佢其實係因為唔擅長表達同怕醜，搞到被人誤解做個性冷酷。


有時很愛逞強同乖僻，但係被誤認為係「MK」。其實佢係個纖細嘅普通少女。由於阿媽鍾意哥德式同龐克式嘅衫，都成為誤解為「酷」嘅主要原因，為「酷」嘅造型嘅現狀苦惱，講嘢經常口不對心，希望變成坦承又可愛嘅女仔，被授予三個「守護甜心」﹙漫畫為撫子離開、空海畢業前增加一個－方塊。


動畫為撫子離開、空海畢業後﹚，雖然以『唔想穿皇家披肩』嘅理由拒絕加入守護使者，不過見到唯世憐憫求佢個樣而投降，擔任守護使者嘅Joker。揸住守護使者繼承嘅「Humpty Lock」，同幾斗嘅「Dumpty Key」配成一對。


聖夜學園嘅學生、同亞夢同屆，漫畫4、5年級讀月班，6年級讀星班，動畫喺5年級讀月班，6年級讀星班。亞夢鍾意嘅少年。實際上係一個非常怕醜嘅人，好驚喺大庭廣眾面前講嘢。因為咁佢想變強而變成「理想中嘅自己」。


聖夜學園學生，同亞夢同屆，4同埋6年級讀月班，5年級讀星班。同亞夢好好。其實係男仔，真名藤咲凪彥。因為家族因素以女性自居並具有偽娘嘅身分。細個因為要模仿女性而唔敢發揮出男性性格，限制自己嘅跳躍高度。喺漫畫新年初時曾經以原本嘅性別同亞夢相見，但就話自己係撫子嘅孖生哥哥。


聖夜學園學生、同亞夢同屆、6年級轉入星班。身材嬌小，非常可愛，因而有好多男仔仰慕佢，表面上好自私高傲而且目中無人，但內心其實係個善良又相當脆弱嘅女仔，而且鍾意搞笑。擅長扮喊，因為「形象改造」後會變成搞笑嘅角色遭到恥笑，而唔鍾意「形象改造」。


EASTER，中文譯作「復活社」，係集合金融、演藝、食品嘅綜合企業，世界上數一數二嘅集團，同「聖夜學園」嘅「守護之星」敵對，由幾斗兄妹嘅家庭星名財團經營。企圖利用腐化人類「心靈之蛋」嘅方法，為控制EASTER嘅神秘人物「大人」搵胚胎。


亞夢持有嘅「Humpty Lock」係同幾斗持有「Dumpty Key」配成一對嘅鎖匙，好在意亞夢。雖然係亞夢嘅敵人，但幫過亞夢好多次。其實是歌唄阿哥，同唯世實際上係自細一齊玩嘅好友，叫唯世「豆丁王子」。


形象改造後會生出貓耳，技能係憑空變出一隻巨型貓爪幻影攻擊敵人同變得身手敏捷。亞夢起初以「貓耳Cosplay變態男」稱呼佢。同阿夜變身成「Black Lynx」，同黑色嘅蛋變身成「Death Label」。


事實上係幾斗個妹。有戀兄情結，同幾斗接吻過，認為亞夢係情敵。為搶奪亞夢同幾斗嘅「Dumpty Key」配成一對嘅「Humpty Lock」，而同亞夢對敵，而因為受「Humpty Lock」影響嘅關係，同方塊變身。


同依魯形象改造時會生惡魔嘅翼。技能係以歌聲奪取心靈之蛋，再產生壞蛋。喺第七話，歌唄係以個人歌手嘅身份唱「迷宮蝴蝶」。唱歌嗰時會同依琉形象改造。當唱到最後一句歌詞，會將現場聽眾嘅心靈之蛋抽出，變成壞蛋。


歌唄個姓「ほしな」係藝名，正確漢化字係「星名」，即是佢阿媽個姓。「星那」係香港版漫畫漢化嘅同音誤譯，而將奏子同埋一臣改為姓「星那」。香港無綫電視翡翠台所翻譯嘅「星詠」係譯錯咗，目的係暗示佢同月詠幾斗嘅兄妹關係。


第五回初登場。表面上係亞夢嘅班主任，而真實身分係潛伏喺聖夜學園嘅EASTER間諜。為咗同三條由佳里競爭邊個最先發現守護胚而嚟到聖夜學園。具有可以藉住對人講出喪氣話語，令佢灰心喪志，並且令佢嘅心靈之蛋遭受腐化嘅能力。


第七話初登場。歌唄嘅經紀人，個性驕傲自大，同二階堂競爭邊個最先發現守護胚。喺公司擔任歌唄嘅演藝經紀人，並以幾斗要脅歌唄藉歌聲搜括心靈之蛋，一度利用歌唄。但喺受到壞甜心集體攻擊時被歌唄出手搭救，決定帶歌唄離開EASTER另建新演藝事務所。


原名「一之宮一臣」，第五回初登場，EASTER嘅專務。幾斗同歌唄嘅繼父，亦係二階堂悠以及三條由佳里嘅直屬上司。將親孫光培養成EASTER嘅首腦，策畫一切行動以奪取「守護胚」嚟送畀光。迫幾斗阿媽同自己結婚，將幾斗兄妹兩人當成利用工具，並研發音叉控制幾斗嘅思想同甜心變身。


第二十八回初登場。EASTER嘅最高領導，亦即係所謂嘅「大人」。星名一臣聽晒佢話，實際上係星名一臣嘅親孫。雖然年紀好細，但思想極為現實，表示自己唔需要冇利用價值嘅嘢。長期嘅寂寞導致心裏面冇心靈之蛋。平時透過變聲器坐喺布幕後面同EASTER成員對話。


一臣喺法國招聘嘅轉校生，係完美主義者，持有能夠製造將心靈之蛋轉變為迷之蛋嘅紅寶石項鍊嘅甜心變身能力，說話隱約帶名古屋腔。初登場時好睇唔起守護之星同亞夢。但隨住時間流逝捉唔到守護胚，露露開始同一臣對峙，而且不滿點解要同幾斗同埋九十九合作降低自己身段。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


《精武門》係香港1972年嘉禾電影出品嘅一套武打功夫電影，由李小龍主演，羅維執導。李小龍響戲入面飾演民國初年武術大師霍元甲徒弟陳真，最出名一幕係踢爛由日本仔送嘅「東亞病夫」牌匾，再教訓日本仔一餐，最後話「中國人唔係病夫！


分離出嚟嘅SIV病毒株唔係C型流行性感冒病毒就係A型流行性感冒病毒嘅某啲基因變種株。A型流行性感冒病毒嘅變種，好似H1N1、H1N2、H3N1同埋H3N2都會導致豬型感冒病毒感染。除咗呢啲變種之外，近排亦都發現H2N3引起嘅豬型感冒。


南丁格爾路係香港九龍油尖旺區油麻地一條路，喺伊利沙伯醫院同伊利沙伯醫院普通科護士訓練學校之間，一邊連住伊利沙伯醫院路，長0.25公里。條路係2008年改名，用咗英國護士南丁格爾個名，係香港主權移交後頭一條用外國人名嘅街名。


2012年4月18號，黃埔區教育局同廣州市第6中學簽咗合作協議而開辦黃埔軍校紀念中學，喺84中入面開辦。由於6中舊時用過「黃埔中正學校」嘅名，加上用過長洲金洲北路邊嘅校區，原計劃喺2014年將學校搬到黃船小學入面繼續辦學，但嗰年因黃埔區同蘿崗區宣佈合併而停咗，直到2016年初重新啟動搬遷計劃，同年4月13號令84中一度陷入逼遷傳聞，甚至有在校學生嘅家長同埋長洲當地居民自發聚集同聯名上書，抗議黃埔區教育局呢次嘅逼遷行動。


時隔7日，黃埔區教育局正式出面回應此事，話2012年辦紀念中學係出喺盤活國有資產，重以強帶弱為長洲當地居民提供優質學位而噉考慮，加上長洲已被列入歷史文化保護範圍而唔畀大規模開發，所以用咗84中嘅位嚟辦學。


李月兒係香港女模特兒、演員兼瑜伽導師，隸屬jamcast。佢喺香港理工大學酒店及旅遊業管理學院畢業，主修酒店管理系學士。佢喺2021年頭一次喺電視演出，參演Viu網絡劇集《異數者》，同年參與ViuTV真人騷《賭命夫妻》而開始畀觀眾認識。


陳美光喺屋企排行第四，家姐俾奶奶拎咗返中國撫養，屋企剩低五個小朋友。日軍投降之後冇耐，佢爸爸患腦膜炎離世，大哥二哥搵唔到理想嘅工作去做，12歲嘅陳美光就挑起家計，去新加坡投靠姨媽，半工半讀，日頭喺如切嘅華夏小學讀書，夜晚就去做咖啡妹陪坐。


佢細細個就鍾意唱周璇同李香蘭嘅歌曲，有次報名大世界仙樂歌台主辦嘅業餘歌唱比賽，最後喺七個人入面攞到冠軍，就咁樣被邀請上歌台演唱。又因為唱得好，佢被挖嚟挖去，一個月最多搵到1000元，比當時嘅銀行經理仲要多，冇耐就將家人都接嚟新加坡同住。


退出歌壇後，佢喺屋企開班收徒，後來見電視台大力發展電視劇，就去試鏡，最後變成演員，14年間演過無數劇集，多數都係演比自己實際年齡大好多嘅老人家。佢外形忠奸皆宜，被媒體戲稱為無年輕過嘅演員，佢就話自己16歲嘅時後已經演60歲。


「勾幹」最早出現喺阿契美尼德時代，然後通過擴展阿契美尼德邊界搵到通去其他國家嘅路。正係蒙古人喺入侵伊朗並熟悉波斯文化後，喺東亞國家中推廣喬幹。但係第一份提到「勾幹」係伊朗遊戲嘅文獻可以追溯到薩珊王朝時期。


後來喺薩法維時代，阿拔斯一世揀咗伊斯法罕做首都，同時下令建造伊瑪目廣場時，廣場上演奏咗喬幹。直到依家，作為標準使用嘅廣場上仍然可以使用兩個原始嘅石頭球門柱。 國王喺阿里卡普宮嘅露台上睇比賽。事實上，薩法維時代正係爾種古老嘅波斯遊戲最興盛嘅時期。


「勾幹」喺 1860 年畀英國軍官同士兵由印度帶返佢哋嘅國家，之後喺英國流行起來。 然後佢傳到其他歐洲國家、美國同拉丁美洲國家。 喬根喺1900年首次被列入喺巴黎舉行嘅奧運會。 今日，喺世界上嘅一啲國家，用大象而唔係馬匹演奏。


「勾幹」唔只係一個遊戲！仲係一種戰略遊戲，需要騎手同馬匹嘅身體體力同技巧，就好似一場微型戰鬥。以前係一場展示波斯騎手嘅騎術、格鬥、玩耍同埋馬匹嘅格鬥技巧、速度同敏捷嘅表演。「勾幹」嘅馬稱為馬球小馬。 由於騎馬喺過去係一種軍事習慣，波斯人相信喺「勾幹」表現出色嘅馬，喺戰爭亦會表現出色。


騎手同喬幹馬都必須配備安全設備。球員喺比賽中嘗試用長柄木槌傳波同控制個波。木槌長約 130 厘米，同另一個相互垂直嘅圓柱形木塊相連。個波大過網球少少，大約 140 克。草地長 274 米，闊 145 米。


比賽分為兩個半場，共六節，每節七分鐘。每節叫「chukka」。喺比賽結束時，如果冇人贏嘅話會由裁判加時比賽。搶先入波嗰隊贏。每兩節之間嘅休息時間三分鐘，兩次半場之間嘅休息時間五分鐘。因為比賽屬於體力活動，所以喺每一節之間用新嘅馬來代替攰咗嘅馬。


當個波越過球門線或者出界嗰時，防守方應重新開始比賽。 如果防守方將個波擲出界外並烏龍球，進攻方就可以喺離出球地點84米外開「任意球」。 如果個波過咗底線，但冇越過球門，防守方就要喺出界嘅地方將佢打返入比賽場地。


喺1960至1990年，美國嘅小學教育係冇留級制度，就算啲學生做錯太多功課、考試唔合格或者曠課太多次，下年都唔可以留級，因為要全班學生都同歲數。由於有大批唔合格嘅學生升級，累咗啲小學生，所以喺1999年，美國聯邦教育部宣布喺全國範圍內，創咗留級制度，採用分級測試嚟檢查學生嘅學業水準，如果考試唔合格，下年就要留級。


喺中國大陸，1986年實行《義務教育法》之前嘅學生，如果考試唔合格，下年就要留級。自從《義務教育法》喺1986年7月1號實施之後，小學開始讀一年級至初三嘅中考前夕，都唔准留級。而高中喺2008年全面實行新課標之後，要修夠指定學分先至可以畢業。


香港教育局規定，每名小學生只可以喺整個六年嘅小學教育過程之中留一次級。每間小學嘅留級生限額係嗰間學校學生人數嘅3%，而每間中學嘅留級生限額係嗰間學校學生人數嘅5%。香港每間中小學校都有唔同嘅留級制度。


李錄1966年喺中國河北省唐山市出世。嗰年正正係文化大革命開始嘅一年，父母都被送去「勞改」，佢被輾轉寄養喺一個礦工嘅家庭，直至十歲先同父母團聚。1976年，唐山發生大地震，搞到24幾萬人死咗，但佢同屋企人就好彩大難不死。


1989年尾，李錄到咗美國之後，即刻喺哥倫比亞大學發表關於六四事件嘅演講。1993年，佢喺哥倫比亞大學聽咗巴郡主席巴菲特嘅一次講座，令佢克服咗以往對股市投資嘅質疑，呢個亦成為佢日後從事金融業嘅踏腳石。


1996年，佢喺哥倫比亞大學讀完經濟學、法律同埋工商管理嘅學位。1997年，佢自行創辦Himalaya Partners，管理風險創投基金同埋對冲基金。2003年，佢識咗巴菲特嘅副手、巴郡副主席查理·芒格，令巴郡成為佢嘅基金嘅主要客戶之一。


任職香港電台期間，利君雅多次喺反修例運動期間積極追問政府高官，所以成為咗親建制陣營批評嘅目標。喺親建制媒體Facebook專頁入面，唔少網民留言都有針對利君雅嘅種族同膚色，包括形容佢係「差女」、「應該返去巴基斯坦」、「非我族類都係無禮貌嘅產物」等。


西姆哈斯《妥拉》節係一個喜慶節日，呢一日猶太人都會去猶太教會堂參加慶祝儀式，傳統上男女老少都會唱住歌咁去到猶太教會堂，然後好隆重咁喺約櫃拎本《妥拉》出嚟，又唱歌又跳舞，佢哋會圍繞住猶太教會會堂，又唱歌又跳舞咁行十個圈作為慶祝


第6屆香港立法會第2次補選又叫做2018年11月香港立法會補選，響2018年11月25號舉行，以填補喺香港高等法院裁定由2016年10月12號開始喪失立法會議員就任資格嘅劉小麗喺地區直選九龍西選區嘅民選議席空缺。


《守業者》，係香港無綫電視民初倫理電視劇，由馬浚偉、楊怡、麥長青、邵美琪同唐詩詠領銜主演，監製係梁材遠。本劇係2014無綫節目巡禮電視劇之一，亦係第18屆香港國際影視展中無線電視所推介嘅19部劇集之一。


和興體育館，香港室內體育館之一，喺粉嶺和合石，和明里八號，另一邊為百和路，和興遊樂場邊，英文叫Wo Hing Sports Centre。行政上歸北區。設施有籃球場、排球場、羽毛球場、網球場、活動室、健身室、壁球場、乒乓球檯、美式桌球檯。


檔案係中華人民共和國一項行政管理制度。每一個中國人都會開一份檔案，裏頭包括一啲基本個人資料，以及學校老師、雇主之類阿頭嘅評語，仲有政治審查結論等等。喺中國頭幾十年，尤其是係計劃經濟年代，檔案內容對於一個人嘅工作、生活可以有好大影響。


永泰站嘅收費區喺站廳嘅中間偏西南嘅位，而東北係人行通道，商舖喺嗮車站嘅西北兩邊嘅收費區，自助服務喺嗮車站嘅東北邊。收費區有好多部扶手電梯同樓梯、專用𨋢往返月台都得。為咗方便去機場嗰邊嘅乘客，喺站廳入面重整咗航班查詢出嚟。


呢個站嘅附近都係一片永泰嘅城中村地區，其中隔籬有個頤和山莊嘅樓盤響度，附近住喺磨刀坑村同頤和山莊、永泰嘅城中村地區嘅居民都係成日用呢個站坐車嘅。所以客流方面都幾多下。另外喺高峰期嗰陣，車站甚至加派人手嚟維持車站嘅服務秩序。


RSS係一種用喺發佈新聞同埋其他網頁內容嘅數據交換規範，源於網景通訊公司嘅推'Push'技術，將訂戶訂閱嘅內容，傳送俾佢哋嘅通訊協同格式。RSS原本係RDF  Site Summary嘅減筆，網景放手唔搞後，接手兩批人，分別改成 Rich Site Summary同Really Simple Syndication嘅減筆。


菅義偉喺1948年出世，屋企係出身秋田縣嘅農家。喺佢高中畢業之後，菅義偉覺得自己冇可能考到同家姐一樣咁好嘅學校，於是決定去東京打工。佢最初喺紙箱工廠打工，但係佢好快就發覺呢種生活同喺鄉下嘅差唔多，於是做咗一陣就冇再做落去。


後嚟佢每日返兩份工，朝早響築地市場度做，夜晚又喺新宿嘅餐廳打工，如是者做咗兩年嘢之後，菅義偉儲咗啲錢，考入咗法政大學法學部政治學系半工讀，揀入法政大學嘅原因係因為呢度學費平過其他私立大學。到佢畢業之後，佢去咗建電設備度打工，但係佢個心都係想向政治方面發展。


1987年，菅義偉第一次去選橫濱市議員，但最初唔被睇好，但係佢堅持逐家逐戶去「洗樓」拜訪，結果贏咗。由於佢喺做秘書嗰陣累積到唔少人脈，加上橫濱前市長高秀秀信任內，成日搵問佢有關任用人事上嘅意見，令佢畀人叫做「橫濱影子市長」。


1998年，平成研嘅會長小淵惠三想出嚟選自民黨總裁，但係同派系嘅梶山都想選，最後梶山退出平成研究會，菅義偉亦都跟住一齊退出。後來佢改為加入宏池會，喺2000年「加藤之亂」嗰陣，佢冇支持同派系嘅加藤紘一，喺呢件事之後，宏池會分裂成兩派，菅義偉就加入反加藤嘅堀內派。


2012年，自民黨打低咗民主黨，重奪政權，安倍揀返菅義偉入閣做內閣官房長官，安倍同菅義偉喺政治上嘅關係好緊密，好多人形容菅義偉係安倍晉三喺政治上嘅老婆。而喺菅義偉做內閣官房長官嘅期間，從來未失過言，畀外界叫做「安定之菅氏」。


2020年9月16號，佢接替安倍晉三，成為日本第99任內閣總理大臣，籌建新內閣。佢亦都係第一個以無派系身份當選自民黨總裁嘅人。不過佢在任期間被指應對武漢肺炎疫情不力，民望一直下跌，最後佢宣佈唔參加2021年9月嘅自民黨總裁選舉，同時放棄連任首相。


雖然成立時間比較短，但經常會得到大公報同香港商報等媒體和報章宣傳，而且在武漢肺炎疫情期間和中國國慶期間亦有與不同派別組織合作做地區工作。並且與中國中央有密切的聯繫。時常舉辦急救培訓等活動，讓社會各界人士都能學會急救。


喺好多國家，母語教學同非母語教學之間嘅競爭都係社會辯論甚至係抗爭嘅議題。例如喺馬來西亞，用馬來語嘅「標準語教學」同使用其他語言授課嘅「母語教學」之間有競爭關係，華語學校屢次抗議政府試圖推行標準語教學逐漸替代母語教學。


僑居其他國家嘅家庭，出於對保留家庭語言溝通同埋族群文化傳統嘅考慮，經常會有畀佢哋嘅仔女接受母語教育嘅訴求。除咗提供或者允許設立全面母語教育學校之外，一啲國家會通過喺普通學校提供僑民社區語言課程、設立課外僑民社區語言學校，嚟到提供一定程度嘅母語教育。


一啲國家允許僑民社區或者佢嘅母國機構設立僑民學校，等僑民同埋佢哋嘅下一代即使旅居國外，都仲可以接受自己本國嘅教育，同埋使用自己嘅母語嚟學習，例如喺香港嘅美國國際學校、香港日本人學校、法國國際學校、德瑞國際學校、韓國國際學校、新加坡國際學校等等。


香港政府喺1990年代末期開始積極推動母語教學，即係用粵語嚟授課，將全港大部份中學轉做中文中學，由中一開始非中文相關科目嘅教學語言同埋使用教材，由英文轉做中文，逐年擴展到高啲嘅班級，呢項政策喺1998年全面推行，當時全港超過7成嘅中一學生喺新學年起，因爲噉而接受母語教學，淨係得100間鬆啲嘅中學可以保留原有嘅英文教學。


喺中國大陸嘅漢族地區，由於中華人民共同國政府嘅「推廣普通話」政策，有啲學生無法接受母語教育。普通話係基於漢語官話新北京方言嘅人造標準語，而中國各地方言眾多，即使喺今日亦只有較少數人口用普通話嚟做母語。


喺官方法定嘅少數民族地區，絕大多數學校嘅授課採用「雙語教學」，即係《民族語文》呢一門課程使用少數民族語言授課，除咗《民族語文》以外嘅所有課程都用普通話授課。喺西藏、新疆地區，因爲民族問題高度敏感，佢哋嘅民族語言教學狀況飽受爭議。


2020年，內蒙古自治區當局要求當地小學喺9月1號開學後小學一年級語文用普通話嚟教，亦唔排除喺未來，小學道德同法治科、初中歷史科亦都要用普通話授課，新措施引發當地民眾上街抗議示威，內蒙古嘅一啲藝術家、樂團、體育協會等等，亦發表聯合聲明，反對當局強行執行普通話教育。


臺灣喺日治時期，佢嘅教育系統用嘅教學語言係日語。而自從中華民國政府接收臺灣起，教學用語係基於漢語官話新北京方言嘅人造標準語中華民國國語。由1990年代後，族群平等同多元文化意識興起之後，中華民國雖然大部份科目仍然用國語教學，但同時開設咗一啲臺語、客家語、福州話同臺灣原住民族語嘅課程。


宜蘭縣係全國首創母語教育、打破中央政府「獨尊國語、禁說方言」教育政策嘅縣市，時任縣長係游錫堃，1990年率全國之先，全縣國民小學開始實施母語教育。當時嘅教育部長毛高文首先公開反對學校實施「方言」教育，以致地方上由教育局官員、校長到老師都採取觀望態度，唔敢貿然支持，而縣府編列咗一千至幾萬嘅鄉土教材經費，預算送到議會，亦悉數遭到刪除。


但係縣政府堅持，喺1990年6月25號行文各國中小學，唔准禁止學生喺校內講「方言」。最後終於打破中央政府「獨尊國語、禁說方言」嘅教育政策，1994年中央政府轉向，由省政府補助宜蘭縣政府該項政策600萬。


中華民國教育部爲推動「母語日」，鼓勵學生學習、運用各種母語，增進各族群間之瞭解、尊重、包容同埋欣賞，喺全國公私立高級中等以下學校同埋幼兒園推展仲營造母語環境。喺民國99年，教育部爲咗響應聯合國教科文組織「221世界母語日」舉辦「221世界母語日海報設計活動」，仲舉行全縣性巡迴展覽，獲得廣大迴響，引發各縣市政府仿效，後續好多縣市政府將嗰項活動列為年度母語日重點推動項目。


2014年，新北市市長朱立倫宣佈喺國小教育納入新移民母語教育，所以越語、印尼語、馬來語、泰語、菲語、柬語、緬語等東南亞七種語言可以藉母語教學嘅課程形式納入台灣嘅正規教育。但臺灣手語則仍未列入正規母語課程。


馬來西亞喺獨立後，部份維持咗原有嘅母語教育體制。小學階段，大約75%嘅學生入讀馬來語教學嘅小學，21%入讀「華語」教學嘅小學，3.6%入讀泰米爾語教學嘅小學，其餘入讀私立小學。所有小學都教授馬來語同英語，另外如果一間學校收到超過15個家長要求，就必須教授華語或者泰米爾語。


中學階段則有各種選擇，包括馬來語教學嘅國民中學、馬來語同華語仲用嘅國民型中學、使用華語教學嘅華文獨立中學等。其中，華語學校使用嘅係官話、簡體字，冇其他漢語語言同繁體字份。獨立之後嘅馬來西亞政府教育政策，總體上係壓制母語教學同外來語教學、提倡馬來語教學，例如過去嘅英語學校被改爲馬來語學校，過去嘅華語公立學校或者被改爲華馬雙語嘅國民型中學，或者被迫成爲獨立中學，唔再獲得政府經費。


愛爾蘭嘅民族語言愛爾蘭蓋爾語，亦係法定嘅國家語言，但由於喺英國統治下長期嘅英語教育，英語已經成爲多數人嘅母語。加上英語喺而家世界上嘅強勢地位，愛爾蘭政府雖然有推廣蓋爾語嘅政策，但除咗必修嘅蓋爾語課程之外，幾乎完全使用英語教育。


英國係多民族、多語言國家，其中蘇格蘭嘅民族語言係蘇格蘭蓋爾語、威爾士嘅民族語言係威爾士語、北愛爾蘭嘅民族語言係愛爾蘭蓋爾語。由於過去幾世紀中英國嘅統治權集中喺英格蘭，所以全國各地都長期使用英語教學，令英語已經成爲全國大多數地區多數人嘅母語。


近年嚟，民間自發嘅推廣母語運動逐漸成長。而家蘇格蘭有超過2000名學生接受以蘇格蘭蓋爾語爲媒介語嘅小學教育，約佔全蘇格蘭小學生總數嘅0.6%。威爾士則有23.8%嘅小學生同20.84%嘅中學生接受以威爾士語爲媒介語嘅教學，另外喺倫敦仲有一間私立威爾士語小學。


芭蕾舞技巧係指芭蕾舞當中舞蹈員身體郁動同形態嘅基本原則，要求舞蹈員精確噉執行每一段郁動，係芭蕾舞表演－尤其係古典芭蕾舞－不可或缺嘅一部份。而且因為古典芭蕾舞對現代其他舞種嘅影響深遠，好多芭蕾舞技巧喺第啲舞蹈裏面都會用到，例如爵士舞就有採用芭蕾舞上嘅技巧。


唔同嘅芭蕾舞門派對手位嘅定義有啲唔同，可能會用同一個名指唔同嘅手位，又或者有第啲門派冇嘅手位，例如俄羅斯派嘅芭蕾舞會用三個手位，而其他主要門派興用五個。大中華地區啲芭蕾舞老師多數都係用英國皇家舞蹈學院所指定嗰套手位嘅。


腳尖企係另一種常見技巧，指個舞蹈員跳舞嗰陣淨係腳尖掂地－即係齋用腳趾支撐住成個身體嘅重量，目的係要令個舞蹈員望落好似無重量噉，達到一種輕盈嘅美感，喺女舞蹈員當中零舍常見。女舞蹈員跳芭蕾舞所用嗰啲鞋係有特別設計嘅，經過強化所以能夠撐住個舞蹈員成個身體嘅重量。


阿拉伯斯卡係一種常見嘅進階舞步，指個舞蹈員淨係一隻腳掂地而另外嗰隻髀就外開並且抬高去身體後面，而且要伸到直一直。條抬起髀抬高嘅角度由 20 度左右嘅低角以至大過 90 度角都有，手位置唔定，而支撐髀嘅腳板可以處於腳尖企或者半腳尖企都得。


因為阿拉伯斯卡呢種舞步嘅重要性，專業嘅芭蕾舞蹈員好多都會用「自己做呢個舞步做得靚唔靚」衡量自己嘅技術，而芭蕾舞界有好多舞蹈員都會記住自己嘅最大阿拉伯斯卡－指佢喺唔犧牲流暢度同精確度之下做阿拉伯斯卡隻抬起髀可以去到幾高。


喺學芭蕾舞嘅過程當中，腳尖旋轉通常都係起碼去到中階嘅學生先會做嘅，噉係因為佢屬於相當之高難度嘅一種舞步，要求個學生有極之勁嘅核心肌同埋平衡力，俾人形容做「芭蕾舞蹈員冚唪唥都想做到最好嘅大師級舞步」。亦都因為噉，腳尖旋轉係比較高階啲嘅芭蕾舞考試當中差唔多實會考嘅一種舞步。


另外，喺呢個站東邊地底亦有條渡綫響度。若果9號綫東邊嗰橛出咗冬瓜豆腐，去高增站嘅列車就喺呢個站做總站，跟住入去渡綫返轉頭。屆時去高增嗰邊啲乘客要轉搭其它交通工具先至到。喺車站東邊嘅西行導軌亦事先留咗條隧道接口嚟方便將來同3號綫貫通營運時，加條分岔同直接將高增站以北，3號綫北行導軌同隧道連埋一齊。


呢條路線最先喺2003年份規劃方案入邊出現。嗰時嘅新華綫定咗從花都汽車城去到街口嗰邊，中途出現咗呢個站。雖然2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成9號綫一部分，但係站點位冇變到。


1887年臺灣至獨立設省，因為同福建省仍有啲行政業務，因此官方正式名叫福建臺灣省，不過一般叫分治後嘅臺灣做臺灣省。臺灣建省後下設臺北府、臺灣府、臺南府三府，嗰時嘅「臺灣府」範圍大概係而家嘅臺灣中部地區。


《百萬富翁》嘅香港版本係由香港亞洲電視向獨立電視台同索尼影業電視購買版權之後製作嘅電視節目，喺2001－2005年播出，由陳啟泰主持。另外亞洲電視轉型做數碼媒體之後，喺2018年亦製作過一輯，由陳志雲主持。


喺呢個節目首次播出嗰陣，香港引起咗好大迴響。喺2020年12月，民主黨嘅議員鄺俊宇喺自己專欄提及當年嘅情況，全家人搶住答問題，又話自己當年已經唔理大台播啲乜。佢又提及，當年有人終於贏到一百萬獎金嘅時侯，第二日直情有報章頭條報道。


安省美術設計大學主教學大樓樓下嘅 Butterfield Park 隔籬嘅嘉蘭公園園入面有一件亨利·摩亞嘅雕塑，件嘢本來喺1973年擺咗係麥歌盧街夾登打士街西南角嘅安省美術館出面，但係2014－2017年嘉蘭公園重建期間搬咗入公園。


團結護專業抗白色恐怖教育界集會係2020年1月3號一次反逃犯條例修訂集會，喺中環愛丁堡廣場搞。呢次集會嘅主要對象係教育工作者，主題係抗議教育局製造白色恐怖。主辦單位估計有20,000人參加，警方就話高峰期有2,500人。


《彩虹交匯處》係由香港電台電視部2017年製作嘅電視節目，以特殊性取向為題材，製作目的係希望令到公眾了解呢類人嘅真實情況，提升大家喺日常生活當中同佢哋接觸、交流同相處嗰陣嘅敏感度，減少對佢哋嘅偏見同歧視。


節目形式分為兩部份，前半部係真實個案改編嘅實況戲劇，後半部係五十位嚟自社會唔同階層嘅現場觀眾，喺睇完嗰集嘅劇之後，主持人會分別問佢哋三條假設性問題，希望觀眾可以思考當中嘅問題，之後主持人會分享佢哋嘅觀點。


響首都大馬士革，由政府控制嘅郊區，唔少民眾就去到票站投票。有響反對派控制嘅市民，更越過分隔雙方嘅檢查站去投票。今次敘利亞議會選舉遭到國內外嘅反對派抵制，巴沙爾響今年二月，頒布法令宣布舉行今次選舉，但只係響政府控制嘅十二個省舉行。


全字母句係一種語言入面，包括冚唪唥單隻字母兼讀出意思嘅句子，一般攞嚟測試打字機同鍵盤性能、顯示字體等印刷用途。佢最先喺1885年2月9號由英文嘅「The quick brown fox jumps over the lazy dog.


由於漢字寫全字母句比較特殊，因漢字數量太多，加上文字時不時有新出，字庫亦猛咁唔停擴張，加上Unicode都未收錄齊晒東亞地區有嘅冚唪唥漢字，所以幾乎冇文章或詩可以整出包括冚唪唥漢字嘅文，更加唔使講每個文字唔重複喇。


已經退役嘅華籍英兵關超加入黑社會維生，不過近年經濟差，好多時都入不敷支。有一日，南亞裔古惑仔文尼為咗避開仇人，無意中入咗關超屋企，文尼以一百萬酬勞請求收留佢五日，關超立即接受。另一邊廂，關超早前有一單江湖大佬大口泰同台灣黑幫菜甫嘅走私金錢龜交易，大口泰收貨之後竟然發現貨不對辦，要關超退返一百五十萬訂金！


地利根德閣係香港半山區私人住宅屋苑，響地利根德里。屋苑一共3座，由置地同聯合地產發展。當中第一、二座有34至33層，1981年起好，有68個住宅單位，原本嘅第三座就得15層。喺1988年，鷹君向置地同聯合地產買晒屋苑全部權益之後，發現地積比未用盡，於是喺1990年拆咗舊嘅第三座。


袁大明喺60至70年代期間喺美國讀書，之後回港任職會計，又喺IBM做咗4年電腦工程師。之後去咗加拿大同其他唔同地方鑽研自然療法，直到1987年返番香港。佢亦曾經同時事評論員王岸然一齊喺香港人民廣播電台主持節目《香港出路》。


袁大明曾經有意參選2008年香港立法會選舉，出戰香港島直選，並曾經得到王岸然支持同協助選舉工程，佢嘅政綱當時話自己支持普選，但就比起民主派候選人保守，並無提及要喺2012年落實。但因為未能成功放棄加拿大國籍問題未能入閘。


山口勝平原名山口光雄。高中畢業之後就到東京廣播學院到讀書，課程畢業就加入劇團21世紀FOX做演員，從此就踏入娛樂圈。響1988年，佢遇到資深配音員肝付兼太，山口拜肝付做師傅。同年，佢以零蛋多毛狗入咗配音界做配音員。


波蘭人民共和國係二戰之後喺波蘭建立嘅社會主義國家。喺1944至1952年間叫波蘭共和國，1952至1989年就正式改叫波蘭人民共和國。1989年12月29號，議會通過憲法修正案，改國名做波蘭共和國，即係而家嘅波蘭。


大鐘樓響1861年到1862年起嘅，樓高八十呎共五層，鐘面透得光，可以報時同報火燭，夜晚可以照明，引導船行去必打步頭。座鐘係 Rawlings 先生設計嘅，不過初時籌唔夠錢，好多細節都省畧咗。最後，德忌利士洋行東主，香港黃埔船塢大班，蘇格蘭人德忌利士捐夠錢起。


雖然大鐘樓畀人拆咗，但係香港人響20世紀初重係叫大鐘樓一帶做「大鐘樓」。雖然大鐘樓無咗，過咗差唔多廿年，響附近有另一個鐘樓出現。1926年當時全香港最高建築物告羅士打行起好，個行就有座告羅士打鐘樓，代替咗大鐘樓嘅地位。


2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗收費電視嘅用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道嘅節目內容未經過審批有關。


香港難民係指，因爲有某種災難而被迫嚟香港去尋求庇護嘅難民，現今只係香港人口嘅少部分。歷史上，每次喺香港附近地區發生災難之後，都會有難民流入香港。難民之中，好多嘅係華人同埋少部分嘅非華裔人，而大多都已經被吸納成為香港人嘅一部分，例如好似華人地區嘅中國大陸同埋非華人地區嘅越南等等。


截至2015年8月，香港大約有9,900名尋求庇護者，大多數嚟自南亞，正喺度等待庇護申請嘅裁決，唔過幾乎冇一個案例最終係承認為真正嘅難民。香港依家關於庇護制度有唔少嘅公開辯論，唔少人批評個制度根本唔能夠保證尋求庇護嘅人會適當咁用佢哋嘅生活費用，而申請人都冇如果造假故事嘅嚴重後果，更加有人話某啲唔係真係難民嘅人能夠透過同香港人結婚嚟入籍，成爲握錢握人嘅「難民」。


香港周邊地區嘅動盪一直都係難民湧向香港嘅原因。1949年國共內戰完咗之後，導致成千上萬嘅中國內地難民逃港。喺60年代，越戰嘅完結亦都帶嚟咗幾十萬嘅越南難民。最終，喺難民申請之中，有143,700位越南難民喺第三國安置咗，有大約67,000位越南移民被遣返去越南。


2004年，香港終審法院指示香港政府單獨審議所有難民庇護，同埋要求提出個人評估嘅制度之後， 嚟香港尋求庇護嘅人好明顯多咗。2013年3月，終審法院裁定，難民申請嘅裁定一定要經過司法覆核。呢個有代表性嘅重要裁決，令香港重新考慮酷刑聲請嘅制度。


入境事務處喺2013年嘅年報度指出，大部分酷刑聲請人因為違反香港法律，而俾聯合國高等院難民專員通知要離開香港。南華早報指出，有一啲尋求庇護者並冇真正受過酷刑，而係利用處理手續嘅時間喺香港做非法嘅工作。


依家，香港嘅國際社會服務社係外判機構，專係負責向尋求庇護者提供人道援助。人道援助亦都有俾人濫用嘅情況，例如變賣食物去換取現金，或者亂咁搬屋搞到按金俾業主扣除等等。喺審計處嘅報告指出，2017年2月1號到2019年1月31號之間，同埋2019年2月1號至到2020年3月31號之間，俾業主冇收嘅租金按金分別係970萬蚊  同埋190萬蚊 。


2017年4月29號晚，喺香港深水埗黃竹街嘅楓樹街球場，分別有印度裔同巴基斯坦裔嘅男人聚集，總共有大約50人。佢哋各自手持利刀、鐵棍、高球棍同玻璃樽等嘅武器互相毆鬥，其中6位印度裔嘅人持有嘅「行街紙」表明佢哋係酷刑聲請人士。


2017年8月19號下晝，一位23歲索馬里籍嘅酷刑聲請人士，喺油麻地因為冇錢嫖妓，老羞成怒咁攞住生果刀，喺人來人往嘅廟街隨機追斬途人，一位巴基斯坦籍嘅酷刑聲請人俾佢斬傷咗。後嚟，嗰位索馬里人俾警員制服之後拉咗。


呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方。


2008年又將14號綫分拆成兩半，呢條路線輾轉成為13號綫一部份，期間出現咗文園站，位置大概喺黃埔東路近信華路口，但隨後因要大量拆遷房屋同埋廣深沿江高速公路西延段爭用地嘅關係而搬到紅山街對面嘅文船廠一帶起。


2013年11月20號，車站正式喐手起。期間施工一直好順利，直到2016年11月30號順利封頂。盾構方面，其中廟頭⇄文園之間嘅14號盾構井兩邊嘅隧道從2015年3月26號開挖，直到2017年2月10號先至雙綫貫通嗮。


而文園⇄豐樂路之間嘅13號盾構井兩邊嘅隧道從2015年7月31號開挖，直到2016年8月4號先至雙綫貫通嗮。喺2016年10月1號，廣州市民政局同廣州市地名部門聯合廣州地鐵部門公佈咗份最新嘅招標文件，決定將呢個站按就近地名而正式改名做雙岡站


削尼值係合作博弈入面嘅一個概念，用嚟計算喺一場合作博弈入面，每位玩家作出嘅「實際貢獻」。削尼值值係以數學家、經濟學家Lloyd Shapley命名嘅，佢亦都因為提出呢個概念而獲得2012年諾貝爾經濟學獎。


萬年大廈由新世界發展開發，以前樓下有間珠寶店同相機鋪，落地庫有間百佳超級廣場，而家轉咗係G2000。地鋪係周大福珠寶同專業旅運，閣樓係大快活快餐店，再上一層係香港蘇淅滬同鄉會私人會所。由富城物業管理。


陳廷驊阿爸以經營布廠為業，陳廷驊20幾歲已經係上海同寧波三間商業機構總經理。1949年移民香港，1954年創辦南豐紡織有限公司。1969年南豐改組，成立南豐紡織聯合有限公司，重喺1970年正式招股上市。


同年成立「陳廷驊基金會」，喺香港同埋中國內地捐助醫療、教育同埋福利事業。陳廷驊篤信佛教淨土宗，尤其樂意捐巨貲大力支持佛學傳佈。1976年陳廷驊進一步開拓業務，唔單止喺海外好似美國、星架坡、馬來西亞等地進行投資，同時亦喺香港斥資幾千萬緡向太古洋行買入鰂魚涌地盤，起南豐新邨，自此喺地產界奠立穩固基礎。


陳廷驊亦致力於保存國粹，提倡京劇，唔單止喺內地資助搞戲劇學校，培養新秀，亦成日贊助知名京劇團去香港演出，對中國傳統藝術嘅倡導同埋香港文化生活嘅提高貢獻良多。陳廷驊喺1997年攞到英帝國官佐勳銜，重成為中國文化部最高文化藝術發展獎得主。


此外，陳廷驊重係蘇浙、寧波、甬江、上海四所同鄉會永遠名譽會長，多種慈善基金會名譽會長或者理事，香港特別行政區第一屆政府推選委員會成員同埋明天會更好基金信託委員會成員，重擔任香港各界慶祝回歸委員會副主席。


年近古稀，陳廷驊已經慢慢將南豐集團嘅掌控權移交畀尐女。1995年陳廷驊患咗腦退化症，2008年11月畀高等法院宣佈佢係「精神上無行為能力人士」，按《精神健康條例》委任會計師託管佢嘅資產。陳廷驊一早已經立咗遺囑，將接近95%遺產納入名下慈善基金，淨係留返5%分畀屋企人。


鳩山由紀夫喺1986年開始參選眾議院，第一次就當選。去到1993年出走自民黨，同武村正義等人成立新黨先驅，又加入當時嘅聯合政權，歷史性打低自民黨。但係冇幾耐，聯合政權瓦解，新黨先驅就選擇同自民黨合作。


2009年3月嗰陣，當時民主黨嘅小澤一郎因為政治獻金醜聞逼住要辭咗黨代表個位，之後鳩山由紀夫就接任，迎戰8月嘅眾議院選舉，面對本來社會就要求改變嘅聲浪，民主黨成功打低自民黨，呢次重係第一次有單獨一個政黨超越自民黨嘅席數。


互動新聞台係無綫電視喺香港數碼廣播啟播後，其中一條新增設嘅標清頻道，提供新聞、財經及資訊等互動資訊，喺2008年11月11號上晝6點開始試播，2009年1月1日正式啟播，現時該頻道同無綫新聞台嘅新聞同節目進行聯播。


，全名係城南市民職業足球會，原名嗌城南一和天馬，係南韓足協屬下嘅足球會，喺1989年成立，位置喺南韓京畿道城南市，主場係炭川綜合運動場。亦係經典K聯賽入面最成功嘅隊，曾經攞過7次K聯賽冠軍，並喺1995年同2010年做過亞洲冠軍。


其實呢間球會喺1989年成立，嗰時用咗漢城嘅東大門體育館嚟做主場，重用咗「一和天馬」嘅名直到1995年攞咗第三個聯賽冠軍為止，由於主辦方喺1995年12月29號話要將三支漢城做主場嘅波隊搬出首都，結果球隊就搬到天安市，重改名做「天安一和天馬」。


2016年經典K聯賽，球會初期戰績排喺聯賽前五，同年9月12號簽咗金鶴范嚟執教，初期成績好地地，但季後賽後半段風雲突變，球會成績一度下滑。雖然幾經過努力請咗青年、少年隊教練嚟救返波隊成績，但到咗最後一輪同浦項製鐵嘅比賽踢完後，排行榜跌到倒數第二而參加升降級附加賽。


呢條馬路喺清朝嗰陣，係條城墻嚟嘅，嗰陣時喺永漢電影院嘅北邊附近有棟大南門響度。不過到咗1920年嗰陣，廣州市政府就將條城墻拆咗，整成條馬路噉，起名做「大南路」。喺文化大革命嗰陣，呢條馬路嗌過「延安一路」呢隻名。


大清時，四邑同富庶啲嘅三邑南海、番禺、順德比差好遠。因爲同省城隔涉，清時係比較窮，唔少人出埠搵食。又因爲爭地，土人同客家人成日鬥。土客械鬥亦促成更多人要出埠搵食。皆因人多，喺外埠唐人街幾有影響力。四邑人因爲同聲同氣，所以中意搞同四邑同鄉組織。


大明紹武元年，清軍攻入廣東。十二月三十，清兵入新會城。大清順治六年，清軍響開平係開縣。開平縣係由肇慶府新興縣嘅開平屯，加上恩平同新會劃地而成。雍正九年，新會同開平各劃一窟來開鶴山縣，歸肇慶府管。同治七年，新寧分出赤溪。


共和國時，區界變得好快，同大清時比，都幾唔同。1951年1月12號，江門脫離新會，成立江門市，係省轄市。1953年，赤溪併返入台山。1958年11月，開平、恩平合做開恩縣，後尾又改名開平縣。1961年3月16號，開平同恩平又分返開兩縣。


曾敏，係香港藝人，中國大陸出世，1999年移民加拿大，2006年到香港選亞洲小姐，得「最上鏡小姐」，之後做亞洲電視經理人合約藝員，到2008年底因為惹官非俾亞視炒魷魚，佢到2009年就跳槽到無綫電視做合約藝員。


通過同卡斯提亞女王伊莎貝拉一世嘅聯婚，佢成功做咗西班牙統一後嘅第一位國王，仲同老婆聯手建立強大嘅西班牙共主聯邦，為個孫卡洛斯一世開創西班牙帝國打下基礎。另外佢仲派咗哥倫布去航海，結果發現咗美洲呢個新地方。


中環開經︰金融街、民祥街、租庇利街隧道、干諾道中、林士街、德輔道中、金鐘道、軒尼詩道、怡和街、高士威道、興發街、東區走廊、東區海底隧道、鯉魚門道、觀塘繞道、大老山隧道、大老山公路、吐露港公路、粉嶺公路、馬會道、新運路、沙頭角公路–龍躍頭段、聯安街、聯和墟巴士總站、和泰街、和睦路、粉嶺樓路、馬適路、天平路、龍琛路、龍運街及新運路。


規劃落實之後，呢個站亦喺2007年正式開始喐手起。因為嗰時規劃話嚟到呢個站做總站，所以施工方按返原計劃嚟明挖搞雙存車綫，但後嚟地面有間屋因為唔滿意拆遷補償，係都要獅子開大口賴住唔走。後嚟地鐵方諗住快啲將5號綫通車而重新設計隧道，改成暗挖結構。


結果黃女士一個打倒褪，跌咗落扶梯向下碌，令阿嫲同孫女出現受傷情況。不過楊生話地鐵方對扶梯有問題，要嗌地鐵方孭返條數。事發後，楊生向差佬報案，公安機關亦開始介入调查，而祖孫兩人都第一時間被送入咗醫院。地鐵方睇過下CCTV錄像之後，話部扶梯冇事，係個老坑婆自己唔小心跌嚫，唔關地鐵站事。


2012年8月20號朝早，有17名乘客到呢個站搭專用𨋢準備出站時，𨋢突然喺站廳同月台之間嘅間隙出現困𨋢。由於嗰時通風設備停咗，加上轎廂空間又細，所以出現有部份乘客拆走扶手嚟準備揼爛玻璃逃生，結果好快俾保安話唔畀噉做。


發生困𨋢半個鐘頭之後，雖然乘客都救返出嚟，但有4名乘客因身體不适而被送院檢查。事發之後，廣州地鐵話要全面檢討呢單困𨋢嘅事，重喺之後进一步優化同完善相關嘅應急事件處理程序，以最大限度减少出事之後對乘客嘅影響。


呢個站周邊都係石化生活區等為主嘅住宅同埋部份城中村啲人上落為主。加上附近啲巴士站可以去到廣州經濟技術開發區同蘿崗一帶，所以開通初期，好多去廣州經濟技術開發區同蘿崗一帶啲人都喺呢度轉巴士直達，期間有好多客流喺呢個站上落。


車保羅，原名吳溟蒼，係香港男演員。早年喺利舞台做收票員，先後效力過麗的電視同無綫電視，演過《IQ成熟時》同《對對糊》等劇集，亦演過三級片《玉蒲團》同《滿清十二房》等。而佢最為人熟悉嘅作品，係早年一系列「東芝」電器廣告。


從用戶需求嘅角度睇，4G可以令用戶提供更快嘅速度滿足用戶更多嘅需求。流動通信之所以從類比到數碼、從2G到4G同就嚟嘅xG演進，最基本嘅推動力係用戶需求由無綫語音服務向無綫多媒體服務轉變，從而激發營運商為咗提高ARPU、開拓新嘅頻段支持用戶數量嘅持續增長、更有效嘅頻譜利用率同更低嘅營運成本，一定要進行變革轉型。


復活節主日推前四十日嘅禮拜三稱為「聖灰禮拜三」或「撒灰節」，喺呢日開始到復活節主日前，稱為「大齋節期」。呢四十日係配合紀念耶穌喺曠野四十晝夜面對魔鬼試探嘅事蹟，所以傳統上係個嚴肅嘅節期，教會鼓勵信徒喺這段時間安排，禁食、默想、自省等靈修嘅活動。


2014年5月18號，海景園業主會主席何戊彬感謝治安警察局響維護社會治安方面做出各種努力偵破海景園幾單住宅爆竊案，對於治安警察局迅速破案，表示支持同讚許，重送支「警民合作，防罪滅罪」錦旗畀治安警察局致意，由治安警察局副局長梅山明等代表接受。


雙方重就近期社區治安情況交換意見。業主都話，非常樂意配合警方嘅行動，提供社區治安情況同罪案線索，加強警民合作，共同投入維護社會治安工作，營造良好嘅居住環境。而治安警察局副局長梅山明話，當局將會持續加強接觸澳門社區，收集警情，預防同打擊罪案發生。


《野蠻奶奶大戰戈師奶》係香港電視廣播有限公司時裝劇集，《我的野蠻奶奶》續作，由汪明荃、胡杏兒、黃宗澤、許紹雄、滕麗名、郭政鴻、楊秀惠、胡定欣主演，監製張乾文。呢套劇喺2008年1月1號首播，一共20集。


仙人掌形態有好多種，有掌形、波形、柱形等。因為要適應乾燥環境，佢哋嘅葉演化成刺形，而莖就儲住好多水份而變得肥大肉厚，而莖嘅表皮有厚而硬嘅蠟質保護層或生咗好多密拃拃嘅絨毛出嚟，保護佢唔會因為強光猛咁射而蒸發水分。


尤其係佢嘅根系比較大，可以吸收落得比較少嘅雨。如果沙漠地區一落雨，佢就喺土層入面生好多新嘅根出嚟吸好多水。另外佢嘅大根有比較厚嘅木栓組織保護，可以喺熱辣辣嘅沙石長期生存。仙人掌可以連續6年唔淋水嘅情況下生存。


《天綫得得B》係英國廣播公司同 Ragdoll 公司製作嘅幼兒節目，1997年至2001年發行，主要觀眾對象係一至四歲嘅細路。但後期由於網上華人社群嘅惡搞文化，令《天綫得得B》火速竄紅，成為網友喜愛嘅惡搞對象。


珊族，又或者叫叢林人，係南非出現最早嘅現代人類，亦係擁有世上最古文化嘅部落，一直以狩獵為生，直到1950年先開始農耕。考古學証實佢哋已經有成二萬二千年甚至更長嘅歷史，而遺傳學角度重認為佢哋係最早期嘅現代人類，最接近第一種人類嘅人種。


西班牙式月台佈局，又叫巴斯隆拿解決方案，係出自20世紀30年代嗰陣嘅巴斯隆拿地鐵入面用嘅月台佈局。呢種設計嘅好處係充分利用列車嘅兩邊車門，所以呢個佈局喺鐵路或者係地鐵站都成日見到，更加唔使問個客流量比較大嘅轉車車站喇。


甘民樂係英國政治人，做過英國保守黨領袖。2010年5月，英國工黨領袖白高敦晌選舉入便帶領唔到佢個黨贏，辭咗英國首相職之後，英女王伊利沙伯二世請佢繼任英國首相，等佢做咗英國近200年嚟最後生嘅首相。2015年保守黨贏出選舉，成為下議院大多數，佢亦成功連任首相。


2013年，甘民樂決定搞公民投票，決定英國留唔留喺歐洲聯盟。2016年6月23號英國脫離歐盟公投脫歐派贏出之後第二日，本身支持英國留歐嘅甘民樂宣佈會喺同年10月辭任首相。去到7月，保守黨確定由文翠珊接任首相之後，佢喺7月13號辭職。


收尾起嘅洲頭咀公園原先係綠樹成蔭，四圍街坊週時都有入去唞下鍛煉下，之不過隨著2021年左近政府主導、由廣州市城市更新項目建設管理辦公室負責嘅《市管八條重要道路及周邊區域更新改造提升節點工程之濱江西路洲頭咀公園節點》項目嘅開展，公園俾大幅斬樹同鋪埋草皮，夾埋同期嘅其他斬樹工程一樣惹起市民極大嘅關注


田豐喺1928年6月4號生於河南鄭州，學生時代便愛好戲劇，並開始參與舞臺劇演出。1949年，佢加入軍中話劇團，隨軍嚟臺。旋即演出張徹執導嘅臺灣首部國語片《阿里山風雲》，躍上大銀幕。唯臺灣當時國語電影產量唔多，佢嘅主業仍然係舞臺劇演員。


1960年，佢到香港發展，啱啱進入邵氏兩個月就拍咗九部戲，遂有「田九部」稱號。其後，他又演出《楊貴妃》、《獨臂刀》等多部邵氏電影。根據同佢多次合作嘅演員李影回憶，當時佢哋一齊共演《故都春夢》嘅井淼、雷鳴，並稱香港影壇嘅「臺灣四大金剛」。


1971年，田豐為咗要賺多啲錢畀兩個細路海外求學，而離開邵氏公司。1970年代末、1980年代初，香港國語片產量減少，粵語電視劇興起。田豐喺香港演出銳減，一度移民美國。之後喺林福地邀請下，返回臺灣跨足小螢幕，於是有連續劇《星星知我心》中膾炙人口嘅演出。


2000年，佢以公視人生劇展《風車》中嘅顏教授一角，入圍第35屆金鐘獎最佳單元劇男配角獎。2002年，佢又以公視人生劇展《老魏》中嘅政治犯老魏一角，入圍第37屆金鐘獎最佳單元劇男主角。2014年11月22號，佢獲頒第51屆金馬獎終身成就獎。


地區直選佔18席，功能組別加到21席，委任議員減到17席，港督、布政司、財政司同律政司仍然係當然議員，取消其他官守議員。港督雖然重係立法會主席，不過唔再出席大部分嘅立法會會議，主席嘅職權實際由新委任嘅副主席去做，所以今屆立法局會期最初係有61個議員。


民主派成為今次選舉嘅大贏家。喺1989年六四事件之後，香港市民普遍恐懼同厭惡中共，當時反共立場強硬嘅民主派得到民意支持，喺地區直選入面橫掃千軍，攞到18席入面嘅17席，再加上6席嘅功能組別議席，總共贏咗23席，多過選前嘅議席數目好多。


今屆嘅地區直選用咗「雙議席雙票制」，香港政府參考咗當時區議會嘅雙議席選區，佢哋發現選民會將一票投畀民主派，而另一票就會投畀親政府陣營，比較少可以兩席一齊攞晒。佢哋預期選民可能會喺立法局選舉「照辦煮碗」，將兩票投畀政見唔同嘅人。


為應付呢個情況，當時港同盟選擇用「一老帶一嫩」嘅策略，即係搵一個出名嘅候選人帶住一個新人去選，呼籲選民將第二票投畀較弱嗰個，加上同匯點結盟整合票源，港同盟同匯點總共贏咗14席，而新界東嘅劉慧卿同黃宏發同樣用咗呢招，雙雙當選。


1991年立法局選舉結束冇耐，當選人戴展華用以私人理由辭職。其後被人揭發佢用假文件獲得律師資格，被裁定5項偽造文件冒充律師資格同堆向律師公會發假誓等罪成，結果戴展華喺1993年3月被判即時入獄9個月。


1992年6月22日，集立法局議員、區域市政局議員、區議員於一身嘅三料議員、港同盟嘅吳明欽因癌症去世，補選喺同一年8月30日舉行，係新界西喺12個月內嘅第二場補選。最後議席由鄉事派候選人鄧兆棠擊敗港同盟何俊仁奪得，中斷咗短短幾個月由民主派全取地區議席嘅局面。


1993年5月17日晚，代表香港工業總會擔任立法局議員13年嘅張鑑泉，喺出席完香港記者協會籌款餐舞會後心臟病發，送入醫院急救，喺第日朝早與世長辭。之後選舉管理委員會喺7月舉行工業界功能組別補選，結果由代表工商專聯參選嘅田北俊自動當選。


1994年12月，劉千石因為抗議香港政府偏袒資方而撤回《1994 年僱傭條例草案》而辭職，成為史上第一個喺會上請辭嘅立法局議員。他嘅議席空缺原定喺1995年3月5嘅補選，結果由職工盟嘅李卓人自動當選。


港督彭定康喺1992年上任，佢一反上任港督衛奕信對中國軟弱嘅態度，對香港政制大刀闊斧噉改革。1992年10月7日發表上任後第一份施政報告後，對行政立法兩局議員進行大換血。其中陳坤耀、麥列菲菲獲委任為行政局議員，免去佢哋立法局議員職務。


羅浮宮係世界其中一間知名嘅博物館，響法國巴黎市中心嘅塞納河側邊，原本係王宮。而家係羅浮宮博物館、有40萬件藝術收藏，包括雕塑、繪畫、美術工藝以及古代東方、古埃及、古希臘同古羅馬等7個門類，主要係收藏1860年之前嘅藝術作品同埋考古文物。


觀塘綫延綫最早喺1989年運輸科發表嘅《香港運輸政策綠皮書》出現，係第三條過海鐵路，並明確指出連接油麻地站同埋炮台山站。但1990年相關嘅白皮書，第三條過海鐵路已經俾機場鐵路取代，計劃因而無限期押後。


2002年12月，地鐵公司建議將觀塘綫由油麻地站向東延伸，經何文田站去到黃埔站，取代九廣鐵路公司喺黃埔起自動捷運系統嘅計劃。2008年3月，香港行政會議批准港鐵公司對觀塘綫延綫進行進一步規劃同埋設計，2011年下半年開工，2016年10月23號通車。


YMT 油麻地站喺路線圖係用一個轉車站嘅形式出現，但係列車廣播就從來都唔會建議乘客喺嗰個站轉車。由於個站只係觀塘綫嘅尾站，車站設計並唔係跨月台轉車站，乘客需要行去另一層月台先至可以轉車，所以路線圖上話畀乘客聽可以喺呢個站轉車。


打邊爐家族，係指喺武漢肺炎香港疫情入面，懷疑因為喺2020年1月26號一齊打邊爐而感染武漢肺炎嘅一個家族。香港嘅傳媒一般以「打邊爐家族」嚟叫呢個家族。最終呢個家族入面共有11人確診患上武漢肺炎，成為武漢肺炎香港疫情以來最大嘅家族傳染。


《三兄弟》係香港麗的電視製作嘅情境電視劇，喺1977年2月首播一直播到1978年，逢星期一播出。主要演員有黎灼灼、周吉、譚榮傑、徐家霖、尹偉諾等。故事圍繞一個住喺公屋嘅家庭同佢嘅屋企人周邊發生嘅人同事而展開，喺當時啱啱落成嘅葵涌荔景邨同葵盛西邨取景拍攝。


1762年他之父親李愃爲死刑及祖父李昑之命。李愃逝世後出宮同他的貧困。他因貧困向漢城府市場商人洪鳳漢借錢。洪鳳漢爲他的負債和他的親兄李裀嘅負債代理辨償，1771年2月其祖父李昑爲他的兄弟借錢事實听到传闻。


弟弟李禛之風土病死亡，他被釋放。1776年異母兄李祘22代朝鮮君主卽位同年正式先出後宮入闕爲洪國榮爲妹一人，封元嬪洪氏。但元嬪洪氏爲無子女同洪國榮爲他的長子李濬爲元嬪洪氏的養子入養，但李祘爲二十代靑年同他後宮受胎可能朝政大臣於洪國榮之入養行爲稱他於逆心。


1779年元嬪洪氏於病沒後朝政大臣於洪國榮的攻擊後罷免，同他的長子李濬後改名李湛朝政大臣於攻擊及李湛於他爲逆心。1786年李湛於飮毒自決但朝政大臣的糾彈屢次，李裀爲江華島流配刑於他的家率同時江華島流配。


朝政大臣於他的長子元嬪洪氏養子入養問題反復攻擊同他爲逆賊。但李祘爲異母弟的死刑强硬反對。1801年他的正妻常山郡夫人宋氏同長子婦平山郡夫人申氏爲天主敎之入敎同淸國天主敎司祭周文謨的直洗禮。朝鮮王國國敎爲儒敎性理學於常山郡夫人宋氏同長子婦平山郡夫人申氏爲稱背敎者兼反逆者，卽死刑。


庫爾德斯坦主要係一個橫跨土耳其、伊拉克及伊朗三國山區嘅一個地區，一直都係庫爾德人聚居嘅地方。庫爾德人一直都爭取希望喺庫爾德斯坦地區建國，但一直都受到三國政府嘅鎮壓。部份庫爾德人亦有響亞美尼亞同敘利亞境內。


庫爾德斯坦本來係鄂圖曼帝國嘅一個省。本來鄂圖曼帝國承諾喺第一次世界大戰之後畀庫爾德人同亞美尼亞一齊獨立。點知喺洛桑條約中，庫爾德人嘅利益被出賣，除咗大部份地區仍然由鄂圖帝國統治，東部地區俾波斯同埋英國佔領嘅伊拉克瓜分。


李安納度係巴西一退咗役嘅足球員，喺足球場上面可以出任大部份位置，包括左翼、進攻中場、左後衞同埋前鋒，係巴西足球代表隊贏到1994年FIFA世界盃嘅成員之一。退役之後先後執教AC米蘭同埋國際米蘭兩間球會。


漢末時，州牧各自爲政，羣雄並起吞拼。當時荊州牧係劉表。建安十三年，卽公元二百零八年，曹操、劉備同孫權爭奪荊州。赤壁之戰後，孫劉結盟奪取荊州。事實上荊州三分，爲曹操、劉備同孫權三勢力所控。曹操得南陽郡，拆出襄陽郡同南鄉郡，所以得南陽、襄陽、南鄉三郡。


曹操死後，曹丕接手，延康元年，迫漢國皇帝劉協讓位畀佢，立魏國，漢國亡。劉備同孫權，因此先後立國，劉立漢而孫立吳。由於劉備嘅漢國，因之前失利而退出荊州，荊州由魏吳所分，而郡縣亦有所增。魏有七郡，南陽郡、江夏郡、襄陽郡、南鄉郡、新城郡、上庸郡、魏興郡。


具體定義，半山區東由灣仔區同中西區嘅邊界開始、西至薄扶林道以東、南至薄扶林郊野公園以北、北至皇后大道以南。大概由1990年代開始，有地產行業相關嘅公司將半山區連同薄扶林嘅豪宅區叫「西半山」、中環金鐘嘅豪宅區叫「中半山」、跑馬地同渣甸山等地區叫做「東半山」、寶馬山同柏架山嘅豪宅叫做「北半山」，但係呢啲並唔係官方名，只係稱號或者將範圍縮細。


喺成局棋局入面，一個棋手行完一步之後王唔可以係被人攻擊緊。即係話如果原本王被人攻擊嘅話，棋手喺呢一步一定要令王脫離被人攻擊嘅狀態，如果無任何符合規則嘅行法可以令王脫離攻擊，就謂之被人將死。喺平時同屋企人、朋友捉棋嘅時候，好多人會喺攻擊對手嘅王嘅時候嗌「將軍！


車站開通初期並唔係對外開放，到1971年1月15號先至改為對外開放，但嗰時要有介紹信先至有得入站坐車，制度直到1972年先至取消。期間一直係1號綫嘅車站，1987年12月28號因1號綫一分為二，路線所屬車站亦拆解兼摱到2號綫入面。


《隱形戰隊》，係香港電視廣播有限公司拍攝嘅時裝警匪電視劇，由馬國明、唐詩詠、陳山聰、劉穎鏇同劉佩玥領銜主演，由江美儀、林子善、歐瑞偉、樊亦敏同郭子豪聯合演出，並由陳展鵬特別演出，監製文偉鴻。喺2023年3月6號首播，總共30集。


鹽同胡椒即係食鹽同埋胡椒，係西方常用嘅調味料。鹽同胡椒喺煮嘢食嗰陣、之前或者之後都可以一齊加。鹽同胡椒可以用嚟吊味，好萬用，同好多食材都夾，唔會冚咗食材原味之餘，仲可以帶出更多風味，所以高級食材好興用鹽同胡椒調味，例如牛扒。


鹽同胡椒通常係分兩個樽仔裝，好多時都打孖喺餐廳出現，俾食客自己額外加味。裝住嘅胡椒可以係磨碎咗嘅胡椒粒、磨成粉嘅胡椒粉或者完全未磨嘅胡椒果粒，用嗰陣先磨。而鹽粗定係幼都有。鹽同胡椒好少撈埋一齊擺喺同一個樽仔，噉樣好難控制份量。


袁庚，GBS，曾用名歐陽汝山同歐陽珊，係前招商銀行董事長兼中華人民共和國改革開放嘅緊要探索者，廣東省寶安縣大鵬鎮客家人。從1939年3月加入中國共產黨之後，做過東江縱隊聯絡處處長、東江縱隊港九大隊上校、三野二縱隊四師參謀處副處長、兩廣縱隊炮兵團團長、中共駐香港辦事處主任、胡志明顧問、香港招商局常務副董、蛇口工業區黨委書記。


中華人民共和國成立之後，先後做過中國駐印尼總領事館領事、招商局集團原常務副董事長、招商局蛇口工業區和招商銀行、平安保險等企業創始人。1981年春喺深圳蛇口開工廠時提過「時間就係金錢」同「效率就係生命」嘅口號。


聖大衛火車站係喺1844年5月1號由碧仙桃與雅息特鐵路  啟用，嗰火車站係英國工程師布魯內爾設計，佢用咗單邊車站設計，意思係兩個月台都係喺東側。 呢個設計既好處係月台出口喺城市嗰邊，對乘客嚟講係方便咗，但係上下行火車就必須喺另一個方向既火車前面穿過，需要管理得好好先至安全。


跨地頓係十九世紀初德文郡既重鎮，基於商業既考慮，改善雅息特市同埋跨地頓鎮既交通聯繫變得越來越重要。 1831 年，有人提議起一條連接兩地，令到跨地頓既商品可以從雅息特市既碼頭，沿雅息特河出海。國會喺1832年6月23號通過法案批准，不過實際條鐵路無起到。


可以想像，四間火車公司用兩種唔同既火車軌，重要分享一個單面月台既火車站，會係幾咁麻煩同埋危險既事，所以聖大衛火車站必須擴建。方法係喺火車站既西面起一個新既雙邊月台，取代咗北面原有既上行月台。 原本既月台變成有蓋既獨立車棚。


而家嘅潭村站入面有便利檔同書店，重有自助服務設施畀乘客用。其中包括咗自動影相機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。


六市合併之前，北約克本來係大多倫多市之下嘅一個獨立嘅市，downtown 圍繞住央街夾 Park Home一帶，多倫多地下鐵嘅 North York Centre 站就喺正嗰度，出站就係市議會大樓同中央圖書館。


2017年，孫雅瞳喺《咿呀咿呀》小姐姐選拔嗰陣已經同張羿同時在場，亦參加過2017屆舞動夢想國際少兒流行舞大賽上海賽區。2019年8月，透過海選成為咗第一代小姐姐「小亦」嘅接班人，同年12月25號喺《咿呀咿呀》嘅微信公眾號上公布。


係珠江電影製片廠喺1984年整嘅一部電影，入面講嘅係中國大陸改革開放之後，廣州地區嘅個體戶係點靠自己做嘢而變成有錢佬嘅情節。佢既係中國大陸第一部講到民營經濟嘅電影，又係幫中國大陸電影業寫低咗新嘅一頁。


泰愛泰黨係泰國以前嘅政黨，喺2001年到2006年泰國軍事政變前都係泰國嘅執政黨，黨魁係創辦人兼前任總理他信，呢個黨喺2001年同2005年嘅大選入面贏咗。此外，泰愛泰黨嘅政治理念走平民主義路線，冇固定意識形態，但係偏向右派。


2007年5月30號，泰國憲法法庭宣判泰愛泰黨喺大選入面舞弊罪成，要被勒令解散。一啲黨員就喺泰愛泰黨解散後加入咗其他黨派，當中就以人民力量黨吸納咗最多嘅泰愛泰黨成員，所以佢一直被視為係泰愛泰黨嘅延續。


到咗民國時期，政府為咗唔冇畀座塔冧，先至用咗紅磚嚟加固塔身。但係過咗幾十年之過後，由於塔身同塔簷都冇笪係好嘅，差唔多就嚟冧噉。雖然話呢座塔喺1989年6月份俾廣州市政府列入咗市級文物保護單位，但就喺1996年，嗰時赤崗地區重喺度規劃緊，由於工程隊同考古發掘專家發現咗呢座塔佢傾斜咗1米，而且隨時識冧都有嘅現象，結果先至俾政府關注咗，後嚟政府出咗100幾萬蚊嚟搞過成座塔。


赤崗塔係廣州市明代建築入面，比較有特色嘅一座古塔。成座塔係樓閣式青磚塔，平面八角形，內膛八角直井式，塔高53.7米，其中1樓嘅直徑有12.5米，外觀9級，內分17層。1樓嗰度重可以入去2樓嘅塔門嗰度，佢嘅門徑有12.


5米長、墻有3.8米厚，喺塔嘅南北門重可以入到去1樓嘅塔心室，嗰度重有嚿神前拜台嘅花崗石板響度，雖然話北門嘅塔墻俾人拆咗一大片青磚，但喺民國時期俾人用咗紅磚嚟修復，重整返嚿0.36×0.27m嘅花崗石碑出嚟，上面畫住「番禺縣政府禁盜塔磚告示」呢啲字。


西門有梯級可以去到2樓嘅塔心室。而梯級方面，佢係穿心環墻平座式，一轉到頂，但係而家嘅木樓板已經爛咗，唔可以再爬上去喇。而塔嘅體積嗰度都整咗神龕出嚟。而塔基嗰度係八角形，邊長5.5米、高1米嘅紅砂岩嚟整嘅，而基面雖然話之前用咗灰色斑岩嚟砌嘅，但係東邊嗰度喺後嚟裝修嗰陣，用咗花崗石嚟鋪嘅。


中國共產黨第四次全國代表大會於1925年1月11號至22號响上海虹口區東寶興路254弄28支弄8號嘅一棟石庫門住宅入面舉行。出席大會嘅有陳獨秀、蔡和森、瞿秋白、譚平山、周恩來、彭述之、張太雷、陳潭秋、李維漢、李立三、王荷波、項英等20人代表當時全國994名黨員參加大會。


無綫電視J2台，係香港無綫電視其中一條新增嘅數碼頻道，頻道冧巴82。喺2008年1月28號下晝3點開始試播節目，而喺呢日之前嘅試播訊號係無綫娛樂新聞台喺一日之前播嘅節目，2008年6月30號正式啟播。


樓嘅正門對住東華三院呂潤財紀念中學，後門對住怡心園。旭輝臺嘅最大特色就係實用率特別高同埋佢裝有射燈嘅天台，喺寶琳區好少見。屋苑近將軍澳最大型商場新都城中心，亦係而家毓雅里最新落成嘅住宅樓。喺景色方面，部份旭輝臺單位可以望到將軍澳區嘅景緻，包括日出康城、魷魚灣、坑口、調景嶺。


中華游樂會嚮1910年由何啟爵士籌建。當時會員鍾意玩木球、網球同足球體育運動。嚮1912年，由何啟爵士、韋寶珊爵士、阮曉繁同王保寧聯名向政府要求撥地，結果嚮大坑村創建會址。當時由香港總督盧嘉爵士主持開幕典禮。


由1970年代到而家，中華游樂會亦都以團體名義喺香港賽馬會擁有名下馬匹，而且佢哋嘅名下馬匹都係以「中游」兩字命名，包括中游之光、中游之寶、中游之冠、中游之星、中游之威、中游之喜、中游之皇、中游福星、中游福將、中游神駒、中游名駒、中游天地、中游百載、中游新星、中游神箭、中游福滿。


莫拉諾喺2017年4月15號喺韋巴諾－古斯奧－奧索拉省韋爾巴尼亞死咗，但死因未被公開。據健力士世界紀錄大全記載，佢足足生存咗117年4個月又17日。佢亦係健力士世界紀錄大全從1955年創立到而家，全球各地最後一位被記載入世界紀錄嘅19世紀時期出世人士。


六部嘅職務，秦漢係九卿分來管。魏晉之後，尚書分曹治事，由曹就慢慢變做部，去到隋唐先至確定尚書省分成六部。吏、戶、禮、兵、刑、工六部，就類似《周禮》裏面嘅六官，將秦漢九卿職務大部份都併入去。元代六部改屬中書省。


大漢族主義係一種以漢人為中心嘅民族主義，即係話認為漢族人大晒，無論喺政治、經濟、文化，漢族人都係最正最好，其他唔係漢族人嘅嘢都係低等啲。喺中國史上，大漢族主義喺政治會剝奪少數民族權利，文化上踐踏少數民族風俗習慣，夾硬要人改變民族服飾同唔畀人用自己原本民族語言文字，又會用武裝鎮壓少數民族反抗鬥爭，同埋蓄意挑起民族衝突。


1999年10月12日，佩爾韋茲·穆沙拉夫發動軍事政變上台做總統嚟維持國家動盪嘅局面，去到2001年巴基斯坦恢復民主，總統應該透過選舉嚟選出，所以佩爾韋茲·穆沙拉夫就發動公投希望延長自己嘅任期，但係巴基斯坦憲法冇講到總統可以由公投產生，所以有啲人就話選舉係違憲。


火炬街道係中國黑龍江大慶薩爾圖嘅街道，位於北二路12號，喺1981年4月成立。喺基層政區改革後，2013年由街道轉爲社區，原先下轄嘅社區轉爲居委會。而家轄區面積57.3km²，人口共4534戶、10600人，有108棟住樓。


1921年因為政府收地，就搬去第三街聖類斯工藝院，並交由瑪利諾會主持。1927年慈幼會會士抵達香港，接辦聖類斯工藝院。1933年慈幼會決定興建新教堂，並由當時恩理覺主教批准有正式主理婚配權。1947年當時嘅主任司鐸韋助力神父親自去美國勸捐，獲款10幾萬港元，加上「玫瑰會所」同全堂區教友鼎力支持之下，先至能夠動工。


1963年聖安多尼堂十週年紀念，由主任司鐸恩澤民神父籌辦嘅聖安多尼小學宣告啟用，並由白英奇主教祝聖開幕。1968年劉志剛神父成為首任華人司鐸。1970年創立「傳教協會」，為當時教區中少數有健全善會聯繫制度嘅堂區之一。


1971年聖類斯學校喺年中移交一啲課室，劉神父將課室改成各類會議室、圖書館、影音室等，並發展青年中心同堂區議會，令到統籌同協調堂區內嘅傳教同牧民工作更加能夠達到標準。1978年何廣凌神父接手處理籌備裝修大計，分兩期進行，期間進行大型籌款活動，並藉住建堂銀禧紀念，將教友同善會嘅圈子拉近，當年嘅堂區活動同善會人數亦係歷年之冠。


1993年堂區再進行裝修，分為三期進行，首先修建天頂同外牆，繼以喺堂慶之後進行聖堂內嘅修建，最後就係會議中心嘅改建。至於四十週年嘅各類活動亦順利展開，到達六月舉行四十週年堂慶感恩祭鳄聯歡晚宴。1994年聖安多尼堂第二期裝修完成。


李海龍神父繼任為主任司鐸。上任後，李神父立即著手籌備第三期裝修。1996年慶祝聖安多尼冊封為教會聖師嘅金慶。得到附有證書嘅聖安多尼聖髑，喺聖安多尼堂聖安多尼像前奉放。由教宗代表 Mgr. Filoni 祝聖嘅聖母進教嘅佑像，供日後聖母出遊用。


聖堂面向馬路嘅大門同大閘到而家都冇用過，教友慣常出入嘅門口喺聖安多尼學校度。聖堂入口放咗慈幼會會祖聖鮑思高嘅塑像，佢親切噉將左手搭喺聖多明我沙維豪膊頭上，佢哋都係慈幼會特別恭敬嘅聖人。聖堂外露天嘅一角設有露德聖母洞，種有花草，係繁喧市區中嘅一個令人重返大自然嘅角落。


圓拱外嘅兩側，左邊係聖母進教嘅佑像，右邊係耶穌聖心像。祭台頂嘅圓拱中央，有一個浮雕徽號以拉丁文寫住博愛篤信。1960年代禮儀改革前，正祭台上方供奉嘅係聖安多尼塑像，而家呢個該塑像放喺聖堂右邊嘅側祭台上。


喺側祭台上有一個特製嘅小型座檯圓形面鏡嘅聖髑顯供架，喺中央設有好似手掌咁大小嘅圓盒，逢星期二供奉聖安多尼嘅骸骨，其他日子就供奉聖人嘅皮膚。聖安多尼嘅聖髑很受信徒嘅敬重，鄛多人為咗尋找遺失咗嘅人同物，都特登過嚟要求佢代禱。


沙士病毒2型Alpha變種，坊間常用名英國變種冠狀病毒或者武漢肺炎英國變種病毒，即係引起武漢肺炎嘅沙士病毒2型嘅變種病毒。2020年10月喺武漢肺炎大爆發嗰陣，呢隻變種病毒首先喺9月英國收集嘅樣辦度發現，而且喺12月中開始喺英國迅速噉傳播，更傳播到第啲國。


馬來西亞講華語運動係指喺1980年代至2000年代由馬來西亞民間團體推動嘅馬來西亞華人應「多啲講華語，少講方言」嘅運動。呢個源於1979年新加坡政府推動嘅講華語運動，以便削弱其他方言喺馬來西亞嘅地位，例如當時華人人口最多使用嘅福建話同客家話。


運動促使多間華文獨立中學定立禁止講漢語方言嘅風氣或校規，部份校規持續卅幾年至2010年代尾，但係實際執行情況不一。蔡崇正博士回憶1980同90年代「強制學生唔可以用方言對話，唔係就罰款，嚴重更加有口頭警告同記過」。


部分華校更加當講其他方言視為同講粗口一樣嚴重，但係仍然會有學生私底下喺學校入內講方言。就係因為咁樣嘅規制，社會上形成咗對方言嘅歧視，亦有「講方言就罰款成為莘莘學子嘅鮮明記憶」嘅言論，但係依家略有改善。


園區以《紅樓夢》寫嘅大觀園做襯托，意境係「小橋、流水、人家」，好生動噉將古典園林同歐美流行嘅別墅建築相結合，喺中國華僑由私人起嘅園林界嚟講算一流嘅品質。入面分有大花園、細花園同別墅區三部分，而且每個區雖然用人工河或圍墻隔開咗，但用咗橋亭同埋通天迴廊接埋一齊，形成「園中園」同「景上之景」嘅風格。


大部分細路用嘅游水設備都係游水泡同游水拳套。喺佢嘅喉嘴漲咗無耐之後，佢哋因為受到裝咗空氣入去一嚿合成嘅窄層材料入面，而將佢嘅體積變大先至浮咗起身。不過有咗浮板之後，游水會變得重難過冇浮板嗰陣嘅嘢，係因為浮板凈係幫游水啲人唯一噉控制對腳嚟控制個身喺水度向前行。


孫堅後生嗰時黃巾起義，佢平定一啲黃巾部隊，獲朝廷封佢做別部司馬。公元185年，涼州嘅邊章同韓遂叛變，嗰時朝廷任命嘅車騎將軍張溫邀請孫堅一齊去，任命佢做「與軍從事」，孫堅嗰時已經察覺到董卓會搞到天下大亂，所以勸張溫殺董卓，但係張溫諸多藉口，實際上係怕咗董卓，所以無殺佢。


後來長沙盜匪區星自稱將軍，集結萬幾人攻城掠地，周朝、郭石呢啲民變首領都喺零陵、桂陽，響應區星。朝廷就任命孫堅做長沙太守。孫堅自己親自率領兵將，又度啲計策應付，用咗一個月左右嘅時間就收拾咗區星，之後又收拾埋周朝同郭石，整理好呢嘅三個郡。


公元191年，孫堅喺袁術嘅命令下攻打劉表嘅荊州，俾劉表部下黃祖嘅屬下射死，終年三十六。孫權做皇帝之後，追諡孫堅「武烈皇帝」，廟號「始祖」。喺《三國演義》裏面就改成因為中咗蒯良嘅計謀而俾黃祖部將呂公射死。


唐玄宗李隆基用乾元殿做內府既圖書館，公元721年佢要求「公卿士庶之家所有異書官借繕寫」都放喺東都乾元殿收藏。根據《古書今錄》既記載，呢間圖書館既藏書有3060部，總共51828卷。另有佛經、道經大約2500部，總共大約9500卷。


張靜茵參加2018年度亞洲小姐香港賽區選拔， 佢係十位入圍佳麗中大熱之一。佢笑言一直以來喺飲食上都冇戒口，被訪問到才藝表演，佢自細對音樂充滿興趣，無論中西方樂器都難唔到佢，重去到演奏級。德國體操男神阮馬素喺9位佳麗中選出3號張靜茵最有冠軍相。


潘子文綽號音樂鬼才，係澳門歌手，獨立音樂人同製作人，歌手。佢參加過由澳門廣播電視有限公司舉辦嘅《至愛新聽力》。由佢作曲編曲同主唱嘅歌《My fado》《Channel》就分别得到2014年同埋2018年《至愛新聽力》嘅至愛歌曲獎。


佢早年喺法國巴黎音樂師範學院學古典結他演奏，喺澳門理工學院音樂教育系研習，亦喺香港CMA音樂學校同澳門演藝學院修讀色士風、古典結他等等多種樂器。後生嗰時跟香港搖滾樂團Beyond鼓手葉世榮修學敲擊樂。


2014年，廣州市道教協會同廣州市白雲山麓湖公園管理處簽訂咗移交管理協議，建築轉畀返道教打理。經過重修，喺2016年1月18號再事開放返，呢日舉行咗神像開光法會。廣州道教養生公益團白雲仙館養生基地同時喺呢度設立。


大山腳係馬來西亞檳城州威省威中縣縣城，隸屬於威省市政廳。截至2010年，大山腳一共有 13,097 名居民，同時亦係2010年馬來西亞唐人人口百分比佔最高嘅城市。大山腳西北臨北海，東臨居林，南臨高淵，西邊隔檳威海峽同檳島相望。


大山腳交通完善，北上有雙溪大年、亞羅士打等城市，南下則能夠抵達高淵、太平、怡保、吉隆坡等市鎮。喺大山腳設有出口嘅高速公路有南北大道同北海－居林大道。大山腳可以通過馬來亞鐵道通勤鐵路嘅大山腳火車站抵達。


檳城快捷通嘅路線606、701、702、707、709同802服務大山腳居民，將大山腳同威省其他地區連接起嚟，例如北海、北賴、柔府、新邦安拔以及高淵。呢啲路線由檳城快捷通嘅舒緩堵塞運輸補充，係大山腳入面嘅免費巴士服務。


武拉必喺市區北面，係一個華人新村，嚮1951年開埠，在此之前叫「榴蓮徑」。佢係馬來西亞羽毛球一哥拿督李宗偉細個住嘅地方。每年農曆7月嘅大山腳盂蘭盛會大約10公尺高嘅紙紮大士爺，就係由新村一名老匠人黃財旺所制作。


峇冬丁宜喺大山腳南面，係檳怡大道喺大山腳南面嘅入口，同威南縣新邦安拔接壤。喺峇冬丁宜入面有一個華人新村，周邊亦有好多宗教場所，例如歷史悠久嘅天主教峇冬丁宜聖母聖名堂同百年福德祠、周仙宮、慈悲娘娘廟、廣福廟，至歷史冇咁耐嘅太子殿、振聖閣等，都係峇冬丁宜當地嘅地標同觀光點之一。


呢個地區有好多旅遊景點，包括大山腳市場同附近嘅福德正心寺廟。福德正心寺廟係一座道教寺廟，喺1886年起。當時，呢座寺廟擁有市中心大部分土地，並負責大山腳市場嘅開發。呢座喺19世紀後期起好嘅兩層樓市場喺1934年由英國當局進行過最後一次翻新。


香港地產代理，又叫做「地產經紀」，係專業從事地產買賣介紹人，兼做出租仲介人。呢份工以前乜人都做得，包括看更同導遊咁。由1999年起，香港法例規定，嚮香港從事地產代理，要考牌同埋有政府發牌，如果唔係就犯刑事法。


47人案，又叫47人初選案或者初選47人案，係指香港政府喺2021年初起，針對2020年香港立法會選舉民主派初選嘅一啲檢控拘捕，泛民主派認為呢啲都係政治檢控。香港政府喺2021年1月6號進行咗對參與過呢次初選嘅候選人進行大搜捕，並且喺2月28號正式落案起訴其中47個人。


喺2月27號，50幾個被告忽然收到警察通知要求「提前報到」，當時外界就猜測第二日就會落案起訴，即時還柙。有啲人形容呢日係『自由嘅最後一日』，而50幾個被告點過呢幾日，亦成為咗部份傳媒，或者係被告本身喺自己社交媒體討論嘅話題。


喺2021年2月28號，警方用「串謀顛覆國家政權」嘅罪名，提早告仍然坐緊監嘅前香港眾志秘書長黃之鋒，仲收押緊嘅人民力量副主席譚得志、前民主黨主席胡志偉，同埋戴耀廷、區諾軒、趙家賢、何桂藍、郭家麒、譚文豪、楊岳橋、林卓廷、林景楠、岑子杰等47個人。


當日清晨，社民連成員拉起「國安法無法無天，釋放所有政治犯」橫額到油麻地警署現場聲援，旁邊其他聲援人士舉起「政治檢控可恥 無懼白色恐怖」等標語抗議，警員喺現場開咪警告佢哋有可能違反限聚令。有4個黨員俾佢用「串謀顛覆國家政權」罪名告嘅公民黨話，「一生平安，磊落做人，但世事有時兩難全」呢句嘢之中，個黨只係可以努力咁實踐後面嗰句，之後喺心裏面祝願平安，又話歷史會企喺公義嗰邊，仲話「見字坐直飲水，黎明終必來到」。


面對政府正式起訴，無俾人告嘅民主黨油尖旺奧運區議員、前立法會議員涂謹申就喺離開警署嗰陣，話對於民主派俾人檢控覺得「不可理喻」，認為係理解唔到同埋用道理講清楚。而俾人告嘅朱凱廸新西團隊荃灣海濱區議員岑敖暉喺Facebook鼓勵大家，話「毋須懷憂喪志，這條路是我們自己選，是整個香港一齊選，選了，就要繼續走下去。


喺第一日審訊嘅前一晚，已經有市民通宵留守排隊。去到審訊第一日嘅朝早8點，已經有近200人喺西九龍裁判法院外排隊，當中有唔少人都着咗黑色衫抗議。排隊頭位嘅係天水連線、元朗區議員林進。另外，涉同案被捕但未被起訴嘅民主黨鄺俊宇、離島區議員王進洋、沙田區議員陳運通、黃文萱亦有到場輪候同埋聲援，好多市民大叫口號，現場有唔少群眾和應。


有市民拉起「釋放政治犯」橫額，但警察就聲稱佢哋違反國安法，之後被民陣召集人陳皓桓要求解釋，但警察無回應問題，只係叫現場嘅人散開。有市民被問及怕唔怕警察「限聚令」告佢哋，佢哋亦表示仍然想親身支持47個被告，又用上粗口批評政府。


其中一個被告，前記者何桂藍喺內庭話自己開庭前仲未可以同律師見面。而東區區議員徐子見就因為要留喺醫院無去到聆訊。單案喺晏晝12點50分開庭，國安法指定法官、總裁判官蘇惠德一開庭就話，知道仲有部分律師仲等緊同被告見面以及聽下有咩指示，所以就問下辯方需要幾多時間準備。


辯方就話仲未準備好，仲講明仲有最少18個律師等緊同被告見面同埋聽下有咩指示，而且仲有律師爆料話喺晏晝兩點前仲未可以同被告人見面，同埋聽下有咩指示，喺討論完之後，案件推遲到晏晝3點半再開庭。而堆籌號喺晏晝5點14分已經全部派嗮。


去到夜晚10點，仍然有8名被告未作出保釋申請。有被告嘅辯護律師話，一眾被告已被扣柙將近四日，四日三夜冇沖涼、全身衣服都冇換，已經構成衛生問題，望蘇惠德可以畀被告家屬交替換衣物畀被告。但係被蘇惠德拒絕。


律政司喺2月28號起訴47名民主派參與初選人士，但係去到開庭嗰陣，先話要時間處理大量數碼鑑證，要求押後3個月去到5月31號再次提堂，期間反對所有被告保釋。多名辯方律師喺庭上表明反對，質疑時間太長唔合理，又批評差人未做好調查急於提控，係自相矛盾。


由於多名被告都係區議員，多名辯方代表都批評咁做阻住佢哋做嘢，對佢哋嘅選民極度唔公平。民主黨前主席劉慧卿喺第二日聆訊嗰陣有嚟旁聽，批評律政司做法離譜，唔止未完成舉證，仲想未審先判將40幾人送去監獄還柙，形容係香港法律界嘅大醜聞，無嗮程序公義，又呼籲中央政府尊重中英聯合聲明。


主審法官蘇惠德被指安排失當，將程序拖慢處理。當副刑事檢控專員都頂唔順要求放飯小休，但蘇惠德仍然堅持，結果導致好多被告身體不適，相繼送院。其中被告之一楊雪盈，仲因為蘇惠德嘅馬拉松式聆訊，去到3月2號凌晨約1時45分暈倒，低血壓、食唔到嘢，要做腦部掃描。


主流思想謬論係種謬論，指啲人純粹因為主張多人信就覺得佢真確合理－犯主流思想謬論嘅人條思路係「套主張多人信就係真確」。社會大眾好多時都係噉樣諗嘢，而且有好多社會現象都係由呢種行為引起。之但係歷史一次又一次噉證明咗，好多曾經係「多數人都信」嘅諗頭最後都證實係錯，呢種思路依然係種謬論。


荷里活科學講緊一種現象，指荷里活呢啲大眾媒體將佢哋對科學嘅種種誤解加落去佢哋啲戲同其他文化產品度，搞到社會大眾好多時跟住佢哋一齊有埋呢啲誤解。例如係黑洞喺好多科幻片都描繪成好似會將佢附近嘅嘢都吸嗮入去噉－但係讀過物理同天文嘅人會知呢種係對黑洞嘅誤解。


自成立以來紐卡素攞過四屆英格蘭頂級聯賽冠軍，但最近一屆都已經係1927年事。七、八十年代，紐卡素只係浮沉喺當時頂級聯賽英甲及次級聯賽英乙嘅「升降機」球隊。九十年代初，當時喺英乙嘅紐卡素由奇雲基謹帶領下升上已改名為英超嘅頂級聯賽，後來更成功羅致當時英超兩大前鋒舒利亞同埋費迪南，令到球隊有機會染指英超錦標。


1995–96球季，紐卡素一度喺榜首領先第二嘅曼聯九分，但最後都功敗垂成，季尾被曼聯反超前最後只得亞軍。紐卡素喺1997年連續第二屆攞亞軍之後，除2002–03球季取得聯賽季軍外，再冇取得英超前四位置，只攞過兩屆足總盃亞軍。


踏入廿一世紀，紐卡素多處聯賽榜中游位置，2009年因表現不濟得英超尾三，要降落英冠比賽，但次年奪得英冠聯賽冠軍上返英超。2011–12年球季紐卡素表現出色，攞到聯賽第五，奪得參加歐洲賽資格。喺2012–13年度球季，紐卡素喺歐洲聯賽晉級至八強至被葡萄牙球隊賓菲加淘汰，但喺季尾陷入降級危機，最後只得聯賽第 16 名僅僅護級成功。


2015年1月，執教紐卡素 4 年嘅總教練阿倫·柏杜過檔水晶宮，紐卡素由柏祖嘅副手卡華擔任看守總教練。柏祖離開後紐卡素成績一落千丈，聯賽更曾經八場連敗，最後紐卡素僅僅以 4 分之差成功護級。2015–16球季，紐卡素改任前英格蘭領隊麥卡倫為領隊，但紐卡素延續上季嘅頹勢，一直停留喺降班區中，2016年3月，紐卡素雖辭退麥卡倫，改為任命前華倫西亞、利物浦、國際米蘭及皇家馬德里嘅總教練賓尼迪斯為新領隊，但球隊表現冇改善。


紐卡素喺2016–17年度球季喺英冠比賽，賓尼迪斯繼續擔任總教練，結果紐卡素喺2017年4月24號擊敗普雷斯頓後，鎖定英冠頭兩名，最後取得英冠聯賽冠軍，來季重返英超。重回英超嘅紐卡素，於2017–18年度球季排英超第十名。


2011年8月18號朝早十一點，馬交石街廣華新邨第三座二樓有住戶發現走廊冒出大量濃煙，之後發現電錶房火燭，之後忽水將火救熄。之後消防接報到場，發現電錶房入面多個電錶外殼同電掣燒溶變形，有大量報紙雜物同紙皮曾經著火燒過，好彩及時救熄冇搞到更大單嘢出來，而消防認為起火原因有可疑。


2018年5月19號凌晨十二點半，一個男人揸住一部粵澳兩地牌私家車到廣華新村第六座附近，懷疑首先撞到石壆，再撞埋一架的士嘅右邊車尾。男司機懷疑嚇親扭軚閃避，搞到私家車失控衝上行人路，直衝一家鋪頭入邊。


姬絲汀娜 葛美係美國創作女歌手，起初喺YouTube上載多首翻唱流行歌曲而開始為人認識，其後參加NBC真人騷歌唱比賽《完美SING戰》更加聲名大噪。喺2011年6月，佢發表咗佢第一張嘅個人專輯《Find Me》，而第二張專輯《With Love》及第三張專輯《Side A》分別於2013年及2016年發表。


2014年，Christina Grimmie 參加咗《完美Sing戰》嘅第6季賽事，並奪得第3名。身為佢歌唱導師嘅Adam Levine雖然對賽果表示遺憾，但同時都宣佈會簽Christina成為佢唱片公司222 Records 旗下嘅歌手。


2016年6月10號，Christina Grimmie完咗佢同Before You Exit 樂隊嘅共同演出之後，喺同Fans見面同簽名嘅時候畀狂迷Kevin James Loibl用槍射中，送院後證實不治。


Christina Grimmie 雙親係Tina同Albert Grimmie，同時有一位大佢一年嘅哥哥Marcus。Christina 媽媽喺2014年診斷到有乳癌之前係一個接待員，同年佢爸爸就喺威訊通信公司工作。


Christina Grimmie 由2009年開始上載翻唱流行歌曲短片至YouTube，當時佢只得15歲。第一段佢上載嘅影片係翻唱孟漢娜嘅Don’t Wanna Be Torn。而佢其後喺同年8月另一首翻唱自Miley Cyrus嘅 Party in the U.


截至2013年4月28號，Christina Grimmie 嘅影片已經有超過3億7千5百萬嘅點擊率以及超過2百萬嘅頻道訂閱者，令到佢當時成為YouTube上第四多訂閱者嘅音樂人。佢甚至喺MyYouTube比賽入面擊敗Rihanna，Nicki Minaj，Justin Bieber等人，奪得亞軍，僅次於Selena Gomez。


2011年6月14號，Christina出咗佢第一張個人專輯Find Me。而第一首單曲Advice亦都喺11號喺迪士尼電台首播，並喺7月將MV上傳去佢自己嘅YouTube頻道。其後佢亦受到迪士尼頻道嘅邀請於新一輯嘅綜藝節目So Random!


同年10月10號，佢同另一位YouTuber兼好朋友Tyler Ward上咗一個美國清談節目The Ellen DeGeneres Show，並即場演唱Lil Wayne 嘅How to Love。而其後嘅11月20號，Christina受邀出席到第三十九屆全美音樂獎，佢分別聯同Taio Cruz喺開幕嗰時演唱改編版嘅Higher以及紅地毯時段聯同Selena Gomez & the Scene演唱自己嘅歌Not Fragile。


2013年10月3號，Christina 其中一首歌Tell My Mama嘅MV喺美國權威音樂雜誌Billboard嘅官網進行獨家首播。Christina話呢首歌係關於一個咩都會話俾媽媽知嘅女仔喺學校鍾意咗一個似乎係危險分子嘅男仔。


依照呢個節目嘅傳統，一開始會有一個盲眼海選，參選者會進行演唱，四位導師會背對參選者純粹以聽覺去進行海選，並喺參選者當中挑選成員組成隊伍，然後進行比賽。如果導師對選手有興趣嘅話，就可以去撳掣將張凳面向返選手，並顯示「我想要你」呢幾個字。


另外，《完美Sing戰》延續一貫嘅作風，搞咗個2014暑期巡迴演唱會，喺2014年6月21號由德州聖安東尼奧出發。當中嘅表演者除咗Christina之外，重包括第5季嘅冠亞季Tessanne Chin、Jacquie Lee、Will Champlin、第1季嘅亞軍Dia Frampton、第6季嘅最後入圍Kristen Merlin以及Jake Barker。


2015年3月4號，Christina宣佈由於所屬唱片公司Island Records當時有太多知名歌手要跟進，但又唔想擺Christina入雪櫃，所以決定放佢自由。喺Christina畀Island Records踢出公司嘅同時，佢亦都籌備緊嚟緊年尾將會出嘅新專輯。


Christina自細就聽住基督徒兼歌手Stacie Orrico嘅歌長大，佢曾經講過「佢嘅歌聲好有魅力，深深吸引住我。我諗我之所以擁有一把扣人心弦嘅歌聲都係因為自細受佢嘅歌嘅薰陶。佢對我真係有好大影響，我好想可以唱到好似佢咁好，甚至我寫歌嘅時候覺得佢都會創作類似嘅歌。


音樂類型方面，Christina鍾情嘅音樂類型其實好廣，除咗鍾意Christina Aguilera嘅所有歌之外，佢亦都表示自己比較鍾意DJ音樂、迴響貝斯、樂與怒搖滾同重金屬音樂，例如Metallica、Pantera、Iron Maiden、Tool呢幾個樂隊嘅歌。


奧蘭多警察局指兇手之前並未有任何犯罪紀錄，而且都唔見得同Christina有任何私底下嘅聯絡。但就查到佢係極度迷戀Christina，曾經試圖減肥、植髮、割雙眼皮等手術諗住去吸引Christina嘅注意。


美國重金屬樂隊Pantera表示今次呢單槍擊案同前Pantera結他手Darrell Abbott及另外三名在場人士喺2004年受襲事件好相似，促請各表演單位及場地保安加強保安措施以確保藝人嘅人身安全。


而喺加州，一個主要針對網上影片嘅媒體VidCon亦都因為Christina 被槍擊呢件事而宣佈加強保安系統，包括會加裝金屬探測器同保安人員數量，甚至會禁止一啲非正式未經申請嘅見面活動，以確保藝人嘅人身安全。


呢篇請願信有接近200位音樂業界名人簽名支持，包括藝人Billy Joel、Cher、Jennifer Lopez、Lady Gaga、披頭四剩低嘅成員、製作人Daniel Glass、Irving Azoff同埋Russell Simmons。


丁原出身窮家，雖然份人好粗，不過好夠膽，有武勇佢學過騎馬射箭。佢提拔到喺地方做官，去鎮壓劫匪，經常唔礙於艱難危險。中平五年三月，丁原代替俾休屠各胡做低嘅張懿做咗并州刺史，佢收編并州嘅殘軍吏民，之後轉拜騎都尉、武猛都尉，喺河內郡屯兵。


189年，漢靈帝死，太子劉辯登基，即係漢少帝。外戚大將軍何進攬權輔政。何進好唔鍾意啲宦官，因為嗰班宦官諗住殺咗自己，然後搵皇子協嚟做皇帝。由於說服唔到佢個妹何太后去剷除宦官，何進派人出去話畀丁原，叫佢扮成反對宦官嘅樣，目的係逼太后同意罷職啲宦官。


丁原受令，帶軍燒咗洛陽北方嘅孟津，要求帶兵到洛陽誅殺宦官，但件事畀何太后制止。189年農曆八月，何進聽咗手下袁紹嘅意見，入長樂宮去見何太后，提議殺晒啲宦官。消息走漏咗，宦官張讓指揮幾十個士兵喺宮門埋伏，當何進出宮門嗰陣就一齊出嚟殺死佢。


由於最初董卓帶嚟嘅軍隊只有三千人，於是佢想借兼併其他軍閥嚟壯大自身，丁原就係其中佢睇上嘅一個。董卓見呂布咁得丁原信任，於是用高官厚祿收買呂布，教唆呂布反佢上頭。呂布聽咗董卓嘅話殺咗丁原，然後帶軍降董卓。


第59屆美國總統選舉喺2020年11月3號舉行，兩大政黨候選人係當勞·侵同祖·拜登，亦有一啲代表其他政黨同獨立候選人參選今屆總統選舉。今次共和黨被指處理武漢肺炎疫情不當，再加上黑人民權示威嘅處理手法有爭議，唔少選前民調都顯示拜登會贏。


民主黨就受「硬碟門」困擾，祖拜登家族同敵對外國勾結貪污，重有色情同毒品相關嘅疑雲，都揚咗出嚟。實際上呢幾壇嘢俾執法部門查緊，未肯定身有屎定係清白，縱使美國主流媒體同英文版維基百科都斬釘截鐵咁定論咗係虛假指控。


多數美國主流媒體報道拜登喺幾個搖擺州度贏咗，加埋非搖擺州統計得票，成為當選人。侵同撐佢嗰啲人，質疑搖擺州結果唔妥，言行兩路咁嘗試推翻部分對民主黨有利嘅初步結果。齋計非搖擺州無乜爭議嘅點票結果，未足以決定任何人當選。


社交媒體Twitter、Google同Facebook大舉審查兼過濾有上段論調嘅言論，無論發布者係侵本人、跟班定係其他擁躉。美國國會開聽證會，召咗呢幾間公司嘅阿頭去質問佢哋點解要咁做。兩邊繼續喺各界糾纏，不過喺白宮做咗部分總統交接程序。


廣州市建設部門喺2005年搞咗研究，就話可唔可以喺廣州度搞快速公交嘅嘢，結果工程喺2008年11月30號嚟開始逳手起。之前起緊BRT嗰陣，就出咗好多單拗數，因為起緊快速公交嗰陣，一定要喺天河路同中山大道嘅部分路面同人行道嗰邊搞圍蔽施工，搞到條路嘅交通超級塞車，結果BRT就俾人話成係「唔畀通」。


到咗2010年2月10日，廣州BRT正式開通咗，喺開通咗之後嘅10日內免費畀市民坐車。而開通之後嘅日均客流量去到850000人次，最高可以去到960000人次，而單向高峰時期，每個鐘有29900人次經過。


而家廣州市官方話想起多啲BRT嘅嘢，不過國外嘅專家話，環市路、東風路、黃埔大道、解放路、機場路、三元里大道、新港路，甚至將廣州大橋整闊咗之後嘅廣州大道都啱起BRT，其中，環市路係最啱𠼻起BRT嘅一條路。


乘客可通過人行隧道、天橋同斑馬線出入月台嗰邊，跟住喺BRT通道入面嘅月台度丼銀或用羊城通碌卡入站。而車飛方面，都係￥2。入咗月台之後按等車嘅位喺指定門閘嗰邊等車，喺BRT通道嘅26個站入面都可以免費轉同方向嘅其他巴士路線。


南臺灣肉燥飯通常係以肥瘦一定比例嘅豬絞肉滷製，但北臺灣滷肉飯通常用含有豬皮嘅肥肉切丁滷製，兩者口感同口味略有不同。喺香港嘅臺式餐館，「滷肉飯」大多係用滷五花腩塊，而「魯肉飯」或「肉燥飯」就大多用滷肉碎。


心，星官之一，二十八宿之一，心宿之首。心在東方蒼龍，為龍之心。恆星有三，呈曲尺形，所以又叫三星。中間一星為天王，前一星太子，後一星庶子。天王之星，色赤，故此為龍心，古人稱之為大火、大辰、鶉火。此星甚光，夜天排十四，所以用來司辰。


美國獨立社交平台研究公司Graphika喺2021年2月發表報告，指出有數以百萬計嘅虛假社交平台帳戶有組織同有系統咁幫中共唱好，呢啲戶口，2019年起集中攻擊香港反送中運動，去到2020年武漢肺炎疫情爆發後，呢啲網軍又將重點改為幫中國講好話，同時抵毀美國喺武漢肺炎期間嘅抗疫工作。


2019年1月，佢參演由彭浩翔執導嘅賀歲片《恭喜八婆》，之後攞到由觀眾評選「第3屆MOVIE6全民票選電影大獎」全民票選最佳新演員獎項。同年12月，佢同MIRROR成員陳卓賢頭一次配音嘅動畫片《魔鏡肥緣》正式上映，佢覺得配音只能用講嘢去表達情緒有一定嘅難度，要喺過程入面慢慢摸索，先至開始為角色加入自己嘅元素。


豪DEE嘅前經理人阿晶㗍二〇二三年七月自殺，掀起抵制微辣集團嘅浪潮，豪DEE嗙多數喺阿晶死時係幕前成員嘅同事一樣，隨即開始潛水。豪DEE㗍同年八月聲明“……日後我將會以個人身份獨立發展演藝事業……”，新聞解讀噉意味“脫離微辣”。


廣州市第六中學係廣州嘅中學，喺海珠區新港西路179號，係廣東省嘅示範性高中。學校前身係1946年由西南聯大同學會成立、第年遷入河南下渡現址嘅私立長風中學。1962年最終定名廣州市第六中學。1978年定為市重點高中。


2007年，成為廣州第一間國家級示範性高中。2010年之後，因當年黃埔中正中學併入，校方宣稱前身係黃埔軍校嘅子弟學校，重將創校年份提早去到1937年、將原先個校訓「愛國 勤奮 求實 創新」換成而家嘅「親愛精誠」。


民國初年，嶺南大學勢力向東邊蠶食下渡村民嘅田地，田主就同時任國民第五軍軍長李福林反映。1925年，李福林出高價買斷咗笪地起「嶺南醫院」，搞掂咗呢單嘢。呢間醫院主要係同周邊村民睇病，無耐改名做「河南醫院」。


1945年尾，西南聯大廣州同學會喺珠光路一間舊屋入邊籌備辦學。次年，通過黃賞林嘅宗族關係，租用省城維新路嘅千頃書院，以「民主、科學、生產、勞動」作為宗旨，成立「私立長風中學校」。學校採用校務委員制，校長由選舉產生。


1946年1月，學校董事會選舉黃賞林做校長，2月26號正式開課。同年9月，長風中學初中擴招，由一班增加到三班。嗰時，國民黨反動派搞事，話長風中學嘅敎職工係「異黨分子」，當街當巷打老師，唔單止損壞學校公物，重唔承認長風中學係合法學校、唔辦理學生畢業證書，後來重逼學校搬扯。


2012年4月18號，校方同黃埔區教育局簽合作協議而開辦黃埔軍校紀念中學。初期喺84中入面開辦，原計劃2014年搬到黃船小學入面繼續開辦，但因為嗰年蘿崗區同黃埔區合併，加上長洲已被列入歷史文化保護範圍而冇搞到，直到2016年重新啟動呢項計劃，2016年4月13號喺84中門口爆發咗逼遷嘅示威行動，後嚟政府出面解決問題，最後喺2016年6月俾好多家長同長洲居民同意，令黃埔軍校紀念中學得到保留，而84中被併入而消失到無影無蹤。


2023年4月，郭德英話想專注旅行社業務，喺4月26號摺埋間食肆。佢強調呢次係「光榮結業」，原本一早想執咗佢，但唔想畀黃絲睇死，所以一直堅持，但後來佢終於諗通，認為「自己嘅歷史任務已經完咗」，可以放手專注喺旅行社業務。


喺2020年12月，佢同親中派區議員劉佩玉合作進行地區工作，但期間人數聚集過多違反當時嘅新型冠狀病毒限聚令，本來保安只係提點佢哋，但佢哋都唔理，結果引嚟警員到現場調查。之後記者追問佢有關事件嘅時候，佢亦拒絕回應，又賴記者人多，先至出現問題，叫佢哋收工。


人民路係中國內地入面，最多重名嘅馬路名。喺而家嚟講，幾乎全中國嘅大中細城市入面，都有人民路響度。按2014年11月份嘅高德地圖畀出嘅數據話，喺中國內地入面就有1238條人民路。不過畀出嚟嘅資料話，好多嘅人民路都係解放之後改名嘅，甚至有部分喺文革嗰陣，因為受到破四舊嘅思想影響而逼住話改名嘅。


另一挑戰係重拾國民信心。比起四年前，葡萄牙經濟係有改善，更加響2014年唔使歐盟援助，然後實行多年嘅緊縮政策，影響冇噉易消除。葡萄牙後生一代失業率去到三成，出去闖趨勢愈來愈明顯。粗略估計，2011年至2015，當地有成五十萬人移居到第二到，大部份唔夠三十歲。


無綫電視喺2003年9月播放呢套劇嘅時候，中途將呢套劇腰斬，抽調播映時間，瓊瑤批評無綫當初只係唔想佢賣畀亞視先至買呢套劇嚟播，而家咁做欺人太甚，先前並無通知佢，對佢、古巨基同狄龍都好唔尊重，直至無綫冷酷、無禮、殘忍，以後都唔會賣片俾無綫。


《情逆三世緣》係香港電視廣播有限公司時裝電視劇，由歐陽震華、關詠荷領銜主演，監製係莊偉建，主要講一個涉及現代、宋代同1950年代三世愛情嘅故仔。呢套劇係2013無線節目巡禮劇集之一，亦係第17屆香港國際影視展中無綫電視推介嘅電視劇之一，亦係「TVB Amazing Summer 2013」暑期宣傳活動嘅推介電視劇。


呢個站嘅入口全部都喺內街，原先最近大街嘅入口已經拆咗，現時最近大街嘅入口原則上應該係其中一個新起嘅艾靈頓跨城輕鐵綫入口，但係因為條輕鐵綫遲遲都唔通車，喺2023年12月都仲係封死，最近嘅入口係喺巴士總站月台B。


死者林婉儀死嗰陣37歲，2007年加入警隊，初頭喺屯門警區做軍裝警員，之後做過屯門刑事調查隊。到2015年加入水警分區，之後做咗第一個女嘅水警分區指揮官，殉職時係水警西分區高級督察。佢結咗婚，並無仔女。


警方為林婉儀舉行最高榮譽喪禮，喺11月2號喺紅磡世界殯儀館搞，而公務員事務局亦已批准將林婉儀安葬浩園。有啲親中派人士當日都有送上花牌或出席致意，其中包括親中派藝人楊明同莊思明。楊明亦藉機喺花牌上為自己嘅燉湯店宣傳。


由於反修例運動入面，警察被指濫用暴力執法或者以言入罪亂咁拉市民，所以令香港警方形象低落，網上有唔少表現出幸災樂禍嘅聲音，或者認為事件係報應，當中甚至包括有紀律部隊人員，至少有兩位消防員、一位懲教人員同埋一位警員因為畀人發現發表嘲諷言論而被停職候查。


呢張專輯係張學友係佢事業嘅最低谷時期，嗰張專輯銷量跌至剩係得50,000張，令佢喺樂壇一蹶不振，都開始大量咁拍攝電影，其中錄製呢張唱片時，佢憑住電影《旺角卡門》攞咗香港電影金像獎嘅最佳男配角獎，都係1988年全年張學友唯一攞到嘅獎。


第1屆南越國會選舉喺1959年8月30號喺越南共和國度舉行。呢次選舉親政府幾乎納晒所有議席，只係剩返兩席畀反對黨嚟攞。喺1959年選舉入面言論自由都比之前嘅選舉開放，但係吳廷琰政權仍然繼續喺選舉過程入面嚴格控制防止共產黨嚟搞搞震。


北越建議選舉之前應該要搞協商會議傾吓。而1959年北越同南越正式談判，選舉舉行要唔記名投票同自由選舉，但係北越唔制。而吳廷琰就唔跟《日內瓦協議》第7條嚟搞呢場選舉，而美國就支持吳廷琰嘅做法。南越咁樣做好可能會搞到兩邊會即刻爆發內戰。


間嘢喺大清光緒卅二年起好，初期係間鐘樓禮堂，1924年1月20～30號，間嘢因為開過中國國民黨第一次全國代表大會而出名。1926年下半年轉成中山大學嘅校本部辦公樓。1927年，魯迅喺呢間嘢住過重寫過《在鐘樓》等文章。


華爾街股災最先喺1929年10月24號星期四發生，但股市嘅暴跌要到10月28號星期一同埋10月29號星期二先真正嚟料。呢次股災唔單止提早為經濟衰退敲響警號，亦標誌住美國同全球廣泛地區步入長時間嘅大蕭條。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


賀建奎係中國生物學者，南方科技大學副教授。佢嘅研究團隊聲稱，佢哋用基因編輯技術，修改咗一系列人類胚胎，用喺人工受孕。有一對噉改過基因嘅雙胞胎因此喺2018年11月出世。事件引發全世界學術界同輿論喺人命安全、實驗倫理、實驗透明度等多方面嘅爭議同指責。


1984年，賀建奎生於湖南婁底新化縣。2002年喺新化縣第一中學畢業。2006年喺中國科學技術大學近代物理系本科畢業。2010年獲美國萊斯大學生物物理學博士學位。2011至2012年喺史丹福大學做博士後研究。


2013年12月28號上晝六點，北京月壇慶豐包子舖門口輔路嘅停車收費員易昌榮接到交管部門嘅電話，被告知中午需要保留幾個停車位。中午12點15分，易昌榮被明確通知呢個人係個領導，要求佢睇住個車位。嗰日上晝，習近平先後喺京橋熱電有限公司同海澱區四季青敬老院視察，之後去咗月壇。


中午12點20分，習近平喺中共中央辦公廳副主任、總書記辦公室主任丁薛祥嘅陪伴下，著住深色風褸同西裝，入面著住一件黑冷衫，走入慶豐包子舖，同普通群眾一齊排隊、點餐、畀錢、食飯，受到驚喜嘅群眾熱烈歡迎。習近平點咗六個豬肉大蔥餡嘅包、一碗炒肝、一份芥菜，一共用咗人民幣廿一蚊。


原本係伊斯蘭脫維善紀念中學音樂教師嘅佢，早喺八十年代活躍香港民主運動，喺1986年開始參加區議會選舉，重成功當選。打後多屆嘅區議會選舉都未輸過。佢亦參加過1998年香港立法會選舉，但只係得同名單嘅李柱銘同楊森當選。


2012年1月24號，阮品強喺筲箕灣新成街屋企突然間暈低喺地下，朋友發現之後送院搶救，但係最後都救唔返，享年69歲。同阮品強識咗26年嘅中西區區議員鄭麗琼話，阮品強喺1月14號重落區幫佢哋手搞地區工作，前排重打電話畀佢交代春茗嘅事，覺得對方冇咩特別，估唔到會突然去咗。


，又譯迪奧狄華肯，係墨西哥地區嘅古代文明，大概從前200年開始，750年滅亡，遺跡喺墨西哥城東北邊40km以外嘅墨西哥谷入面。佢既有「眾神之城」嘅稱呼，又係世界七大奇跡之一。1987年被列入世界文化遺產。


灌水本身係商業用語，指不良商人喺啲貨品，譬如肉類，灌入水分來謀取暴利。引申意思包括所有作假、濫竽充數嘅行為。而今呢個詞作為網絡用語，又可以指網站用戶用冇乜意義嘅字句，或者重複字句，或者濫發表情文字回覆帖子嘅行為。


1950年代，佢喺調景嶺長大，生活貧困。讀中學嗰陣，經人介紹，第一次响邵氏片場做暑期工，做《花木蘭》嘅場務。佢當時見到做導演好威水，希望自己有一日都做到導演。中學畢業後，1970年加入電影行業，做過演員、場記同副導演。


1975年到台灣，做白景瑞嘅副導演同編劇。1977年喺台灣執導第一齣電影《鐵手無情追魂令》，但冇喺香港公映。1979年返香港，執導《醒目仔古惑招》。1984年執導吳耀漢、岑建勳主演嘅《神勇雙响炮》，票房收入二千幾萬港紙。